Class 10 Boichitramoi Assam বৈচিত্র্যময় অসম – সমাধান »\nClass 10 Boichitramoi Assam বৈচিত্র্যময় অসম – সমাধান\nClass 10 Assamese Boichitramoi Assam বৈচিত্র্যময় অসম – সমাধান The answer to each chapter is provided in the list so that you can easily browse throughout different chapter Class 10 Assamese Boichitramoi Assam বৈচিত্র্যময় অসম – সমাধান and select needs one.\nAlso, you can read SCERT book online in these sections Solutions by Expert Teachers as per SCERT (CBSE) Book guidelines. These solutions are part of SCERT All Subject Solutions. Here we have given Class 10 Boichitramoi Assam বৈচিত্র্যময় অসম – সমাধান for All Subject, You can practice these here…\n[ ( ক ) তিৱাসকল ]\nপ্রশ্ন ১। ভাষিক দিশৰ পৰা তিৱাসকল কোনটো ঠালৰ লােক ?\nউত্তৰঃ ইন্দো – চীনৰ অন্তৰ্গত তিব্বত বর্মীয় ভাষা – গােষ্টী পৰিয়ালৰ বৃহত্তৰ ‘বড়াে’ ঠালৰ লােক ।\nপ্রশ্ন ২। তিৱাসকলে তেওঁলােকৰ উৎসৱ – পাৰ্বণত ব্যৱহাৰ কৰা বিভিন্ন বাদ্যযন্ত্রবােৰ কি কি ?\nউত্তৰঃ তিৱাসকলে তেওঁলােকৰ উৎসৱ – পার্বণত ব্যৱহাৰ কৰা বিভিন্ন বাদ্যযন্ত্ৰবােৰ হ’ল– খ্রাম ( ঢােল ) বাৰ , খ্রাম খুজুৰা , গ্রাম পান্থাই , দুমদিং , দগৰ , পাতিঢোল আদি চামৰাৰ বাদ্য ) ; বাঁহৰ পাৰেৰে তৈয়াৰী ৱাফাং খ্রাম , থকথৰৰক , মুখেৰে ফু দি আঙুলি ব্যৱহাৰ কৰি বজোৱা পাংশী ( বাহী ) , থােৰাং , ম’হৰ শিঙৰ পেপা , সুহুৰি আৰু খায়াং ( তাল ) ইত্যাদি ।\nপ্রশ্ন ৩। তিৱা সমাজত ‘ জেলা ‘ বুলি কাক কোৱা হয় ?\nউত্তৰঃ তিৱা সমাজত খেলৰ প্রশাসনিক আৰু সামাজিক মুৰব্বীজনক ভৈয়ামত ‘জেলা ‘ বুলি কোৱা হয় । আনহাতে পাহাৰ অঞ্চলৰ প্রতিটো পৰিয়ালৰ মুৰব্বীকে জেলা বুলি কোৱা হয় ।\nপ্রশ্ন ৪। তিৱা সকলৰ কেইটিমান উৎসৱৰ নাম লিখা ।\nউত্তৰঃ জোনবিল মেলা , ৱাণছুৱা , ছগ্রা , যাংলী , মুইনাৰী , কণ্ঠী, লাংখন , মাই পথালা , মাইৰাৱা , খাপলাং ৰাৱাণে ফুজা , পান্থাইচ্যৱা , বৰত , গােসাঁই উলিওৱা মেলা , বহাগ বিহু , কাতি বিহু , মাঘ বিহু ইত্যাদি ।\nপ্রশ্ন ৫। ফুলগুৰিৰ ধেৱা কি ?\nউত্তৰঃ ফুলগুৰিৰ ধেৱা হ’ল ফুলগুৰিত হােৱা অসমৰ প্ৰথমটো কৃষক বিদ্রোহ ।\nপ্রশ্ন ৬। চমুটোকা লিখাঃ\n( ক ) ইন্দ্রচিং দেউৰী , ( খ ) বলাইৰাম সেনাপতি\nউত্তৰঃ ( ক ) ইন্দ্রচিং দেউৰী :- তিৱা জনজাতিৰ মাজত জাতীয় চেতনা জাগ্রত কৰাৰ ক্ষেত্ৰত আজীৱন সংগ্রাম কৰা অন্যতম ব্যক্তি হ’ল-ইন্দ্রচিং দেউৰী । তেওঁৰ জন্ম হৈছিল পশ্চিম কাৰ্বি আংলং জিলাৰ ভিতৰুৱা অঞ্চল ৰংখৈপাৰ গাঁৱত ১৯৩২ চনত । মালচিং পােমা আৰু মামা আচিৰ তেওঁ আছিল তৃতীয় পুত্র । ১৯৩৯ চনত কাৰ্বি আংলং জিলাৰ বাউলাগােগ প্রাথমিক বিদ্যালয়ত শিক্ষা জীৱন আৰম্ভ কৰি নগাঁও জিলাৰ ডিমৌ ইস্কুলত অষ্টম শ্রেণীলৈকে পঢ়িয়েই অর্থৰ অভাৱত শিক্ষা – জীৱন সামৰিব লগা হয় । ১৯৪৯ চনত ৰতীয় বিপ্লৱী কমিউনিষ্ট পার্টীৰ সংস্পৰ্শলৈ আহি পাছলৈ পার্টীত যােগদান কৰি সক্রিয়ভাৱে কাম ৰছিল । পার্টীত থকা অৱস্থাত তেওঁ অনুভৱ কৰিছিল তিৱাসকলৰ সামাজিক , ৰাজনৈতিক , অর্থনৈতিক আৰু শৈক্ষিক দিশৰ দুৰৱস্থাৰ কথা । কিন্তু ঘৰৰ অর্থনৈতিক অৱস্থাৰ তাগিদাত পৰি তেওঁ ১৯৫১ চনত পশুপালন বিভাগৰ চাকৰিত যােগদান কৰে যদিও জাতিটোৰ প্ৰতি থকা দায়িত্ববােধৰ বাবে ১৯৫৩ চনত গাৰাে পাহাৰ জিলাৰ তুৰাৰ পৰা চাকৰি ইস্তফা দি পুনৰ তিৱা জাতিক জাগ্রত কৰাৰ কামত ব্ৰতী হয় ।\n( খ ) বলাইৰাম সেনাপতি :- অসমৰ সাহিত্য – সংস্কৃতি জগতৰ এগৰাকী সু – প্রতিষ্ঠিত লেখক , সংস্কৃতিৰ সাধক হ’ল বলাইৰাম সেনাপতি । তেওঁৰ জন্ম ১৯৩১ চনৰ ৩ মার্চত , নগাঁও জিলাৰ বুৰঞ্জীপ্ৰসিদ্ধ বাৰপূজীয়া গাঁৱত । তেওঁৰ পিতাক আছিল বগাৰাম সেনাপতি আৰু মাক পদ্মেশ্বৰী বৰদলৈ । বাৰপূজীয়া এল . পি . আৰু এম . ভি , স্কুলত প্রাথমিক শিক্ষা গ্রহণ কৰা সেনাপতিয়ে মাধ্যমিক শিক্ষা গ্ৰহণ কৰিছিল নগাঁও গবর্ণমেন্ট হাইস্কুলত । ঘৰুৱা জঞ্জালৰ হেতু হাইস্কুলীয়া শিক্ষা সমাপ্ত নকৰাকৈয়ে ডেকা বয়সত তেওঁ ১৯৫৩ চনৰ পৰা ১৯৬৩ চনলৈ সংযুক্ত উত্তৰ কাছাৰ আৰু মিকিৰ পাহাৰ জিলাৰ বৰথল মধ্য ইংৰাজী বিদ্যালয়ত শিক্ষকতা কৰিছিল । ‘মিকিৰ পাহাৰত কি ঘটিছে ’ নামৰ ৰামধেনু’ত প্রকাশিত প্ৰৱন্ধটো লিখাৰ চৰকাৰী বিষয়াৰ ৰােষত পৰি মাথােন ১০ বছৰ কাল শিক্ষকতা কৰি বৰথল এম . ই . স্কুলৰ প্রধান শিক্ষকৰ চাকৰিটো এৰি ঘূৰি আহিবলগীয়া হৈছিল আৰু কৃষিকৰ্মত মনােনিবেশ কৰিছিল ।


জীৱনৰ অনুভৱঃ বিদেশত আপোন মানুহ - অসমীয়াৰ সুখ-দুখ\nHome Unlabelled জীৱনৰ অনুভৱঃ বিদেশত আপোন মানুহ\nকালি আবেলি পৰত দিল্লীত থকা লগৰ এজনৰ ঘৰলৈ গৈছিলো। দিল্লীৰ ভিতৰুৱা গলি বিলাকৰ কথা আৰু কি কম । পথ বুলিবলৈ কথমপি ৰিক্সা এখন যাব পৰাকৈ বহল। মূৰৰ ওপৰত টেলিফ'ন,বিদ্যুত পৰিবাহী তাঁৰৰ জঁট।\nলগৰ জনৰ লগত খোজ কাঢ়ি যাওঁতে এনেই ওপৰলৈ চাই পঠিওৱাত দেখিলো - ওপৰৰ তাঁৰত গামোচা এখন ওলমি আছে। পুৰণি মলিয়ন গামোচা। হয়তো বহুত দিনৰেপৰা তেনেকৈয়ে আছে। বতাহে বোধহয় কাৰোবাৰ বেলক'নিৰপৰা উৰুৱাই আনি এই তাঁৰৰ মেৰপাকত পেলালেহি। য’ত গামোচাখন আছে তাৰপৰা বুটলি অনাৰ কাৰো সাধ্য নাই। "স্পাইডাৰ মেন" থকা হ'লে হয়তো সম্ভৱ হ'ল্ হয়। কিন্তু দিল্লীৰ এই গলিবিলাকৰ যিহে গতি মাজে মাজে ভাবো স্পাইডাৰমেন যদি এই গলি বিলাকৰ মাজেদি উৰে তেন্তে এই তাঁৰবিলাকত বাৰু কিমান উজুটি খালেহেতেন? হয়তো কোৱা টান হ'ব।\nলগৰজনৰ এপার্টমেন্টটো কাষতেই। তাক ওলমি থকা গামোচা খন দেখুৱাই কলো "অই ওচৰতে অসমৰ মানু্হ আছে দেখোন। যাবি আকৌ চা চিনাকি হ'বি। ভাল লাগিব কথা বতৰা পাতি" !\n"তই কি মই এতিয়া বিদেশত আছো বুলি ভাবিছনেকি? দিল্লী হয়। গোটেইখন অসমীয়া মানুহেৰে ভৰি আছে। তাতে ইয়ালৈ অহা দুদিনমান হৈছেহে মোৰ । ছেট'ল হৈ লও ৰ"- সি ভেকাহি মাৰিলে।\nমই আৰু একো নকলো। গামোচাখনেৰেই যে পৰিচয়তো ইমান সহজে পাব পাৰি। মনলৈ আহিল ইঞ্জিনিয়াৰিং কলেজত নামভর্ত্তিৰ সময়ত হোৱা এটা মিঠা অভিজ্ঞতাৰ কথা...............\nইঞ্জিনিয়াৰিঙৰ কাৰণে আবেদদন কৰা AIEEE পৰীক্ষাৰ কাউন্সেলিং শিলছৰত হৈছিল। কাউন্সিলংত গম পালো মই National Institute of Technology চমুকৈ NIT জলন্ধৰত চিট পাইছো। কিন্তু গম পালো যে সাত দিনৰ ভিতৰতেই এডমিশ্যন লব লাগে। সেয়েহে দেউতা আৰু মই পোনে পোনেই শিলছৰৰ পৰা জলন্ধৰলৈ গলোগৈ। জুন মাহৰ ১৭ তাৰিখে এডমিশ্যন হৈ গল। তেতিয়াহে গম পালো যে ক্লাছ জুলাই মাহৰ প্ৰথম সপ্তাহৰপৰাহে আৰম্ভ হ'ব।\nএতিয়া কি কৰা যায়। মাজত ১৫ দিনমান আছে। ঘৰলৈ ঘূৰি যাবলৈও অসুবিধা। প্ৰথম বাৰৰ কাৰণে অসমৰ বাহিৰলৈ আহিছো। অহা যোৱাত বিৰাট অসুবিধা। শেষত সিদ্ধান্ত কৰিলো যে ঘৰলৈ মই উলটি নাযাওঁ। মই এইকেইটা দিন হোস্টেলতে থাকো। মোৰ নিচিনাকৈ থাকি যোৱা আৰু ২-৩ জনমান অসমৰ বাহিৰৰ ল’ৰাক লগ পালো । লগৰ লৰা দেখি দেউতা নিশ্চিন্ত হ'ল। হোস্টেলত এডমিশ্যন লোৱাৰ পাছত দেউতা ঘৰলৈ গলগৈ।\nহোস্টেলৰ এডমিশ্যন লওতে গম পালো মোৰ ৰুমমেট দুয়োজনেই অসমৰ। কথাটো গম পাই ভাল লাগিল। কিন্তু পাছত গম পালো তেওলোক দুয়োজনেই হেনো এডমিশ্যন লৈ ঘৰলৈ উলটি গল। ক্লাছ আৰম্ভ হোৱাৰ আগে আগেহে হোস্টেললৈ আহিব।\nৰুমলৈ আহি বিছনা পত্ৰ ঠিক ঠাক কৰি ললো। ওচৰে পাজৰে খবৰ কৰি দেখিলো প্ৰায় ৬-৭ জনমান ল’ৰাই আছে মোৰ "উইং" টোত। হ'ব তেও - নাই মোমাইতকৈ কণা মোমায়েই ভাল।\nৰুমত বহি বহি ভাবিবলৈ ধৰিলো "এই ১৫ দিন অকলে অকলে এই ৰুমটোত থাকিব পাৰিমনে বাৰু মই ?" আগতে হোস্টেলত নথকা নহয় কিন্তু অকলে অকলে ইঞ্জিনিয়াৰিং কলেজৰ হোস্টেলত থকাৰ কথাটো ভাবিয়েই কিবা ভয় ভয় লাগিল। তাতে আগৰেপৰা শুনি অহা ৰেগিংৰ দুস্বপ্নবোৰটো আছেই লগতে।\n"ছেহ অসমৰ লৰা এজন পোৱাহ'লে। মোৰ হিচাপমতে অসমৰপৰা কমেও ৮-৯ জন ল’ৰা আহিব লাগে। কিন্তু মই জনাত তেতিয়ালৈকে ৩ জন ল’ৰাইহে এডমিশ্যন লৈছে।" বাকী কেইজনো আহিব চাগে লাহে লাহে। মোৰ পাছত এডমিশ্যন লৈছে বোধহয়।" মনতে ভাবিলো। লগ কৰিব পৰা হ'লে ভাল হল হয়। কিজানি মোক দেখি তাৰ মাজৰে কোনোবা এজনেও যদি থাকি যোৱাৰ সিদ্ধান্ত কৰি পেলায়।"\nহঠাৎ উপায় এটা বিচাৰি পালো। বেগ'ৰপৰা গামোচাখন উলিয়ালো আৰু বেলক'নিত সকলোৰে চকুত পৰাকৈ ৰছীত আৰি দিলো। মোৰ ৰুমটো গ্ৰাউন্দ ফ্ল'ৰতেই আছিল আৰু হোস্টেলৰ এডমিশ্যন অফিছ'লৈ মোৰ ৰুমটোৰ কাষেদিয়েই যাব লাগে। স্বাভাবিকতেই গামোচাখন সকলোৰে চকুত পৰিব।\nদৰবে কাম দিলে। ২-৩ ঘন্টামান যোৱাৰ পাছত কোনোবাই আহি দুৱাৰত ঢকিয়ালেহি। যোৱা দুদিন ধৰি ট্ৰেইন'ত যাত্ৰা কৰি কৰি ভাগৰ লাগিছিল। সেয়েহে আবেলি অলপ ভাগৰ পলুৱাই লও বুলি শুই পৰিছিলো।\nখপজপকৈ টোপনিৰপৰা উঠি দুৱাৰ খুলি দেখিলো বেগ, হ'ল্ডল লৈ ল’ৰা এজন ৰৈ আছে দুৱাৰমুখত। কাষত আৰু এজন মানুহ। সম্ভৱ দেউতাক। (পাছত গম পালো তেখেত ল’ৰাজনৰ খুৰাক আছিল)\nমই কিবা কোৱাৰ আগতেই খুৰাকেই সোধিলে মোক - "য়ঁহা আছাম ছে কয়ী হে ক্যা? হাম আছাম ছে আয়া হো"\nবিদেশত আপোন মানুহ !!!! মোক তেতিয়া কোনে পায় আৰু ""হয় খুৰা .. আহক আহক সোমাই আহক"......


jorhat-girl-shows-her-bravery-by-hitting-a-boy-who-try-to-molest-her-tvgoutam– News18 assam\nসাহসিকতাৰ পৰিচয়! বলাত্‍কাৰৰ অপচেষ্টা কৰা লম্পটক ভালকৈ এসেকা দিলে এগৰাকী যুৱতীয়ে\nএক ভয়ানক বিপদৰ পৰা নিজকে ৰক্ষা কৰাৰ লগতে সাহসেৰে যুঁজি নষ্ট চৰিত্ৰৰ যুৱকক ভালকৈ এসেকা দিলে যুৱতীগৰাকীয়ে।\nLast Updated : July 06, 2020, 21:40 IST\nঅকলশৰীয়া যুৱতীক বলাৎকাৰ কৰিবলৈ গৈ উচিত শিক্ষা পালে এটা লম্পটে। এক ভয়ানক বিপদৰ পৰা নিজকে ৰক্ষা কৰাৰ লগতে সাহসেৰে যুঁজি নষ্ট চৰিত্ৰৰ যুৱকক ভালকৈ এসেকা দিলে যুৱতীগৰাকীয়ে। যুৱকজন বৰ্তমান ৰঙাঘৰত ।\nএই ঘটনা সংঘটিত হৈছে যোৰহাটৰ উপকন্ঠৰ এটা জনশূণ্য অঞ্চলত। এটা কোম্পানীৰ সামগ্ৰীসমূহ ঘৰে ঘৰে বিক্ৰী কৰিবলৈ যোৱা যুৱতীগৰাকী যোৱা শণিবাৰে গৈছিল যোৰহাটৰ উপকণ্ঠৰ গটঙা অঞ্চললৈ। বিয়লি গটঙা চাহ বাগিচাৰ সমীপৰ বাচিপথাৰ অঞ্চলত পথ চিনি নাপাই যুৱতীগৰাকীয়ে সহায় বিচাৰে এজন যুৱকৰ। ইয়াৰে সুযোগ লৈ অৰ্জুন মাঝি নামৰ যুৱকজনে যুৱতীগৰাকীক লৈ যায় অঞ্চলটোৰ এটা জনশূণ্য পথলৈ। কিছুদূৰ যোৱাৰ পিছতে সুযোগ বুজি যুৱতীগৰাকীৰ ওপৰত জপিয়াই পৰে অৰ্জুন।\nজনশূণ্য অঞ্চলটোত সংঘটিত এই আকস্মিক ঘটনাত হতবাক হৈ পৰে যুৱতীগৰাকী। কিন্তু কিছু সময়ৰ ভিতৰতে নিজকে বচাবলৈ সাজু হয় যুৱতীগৰাকী। যুৱকজনে জোৰকৈ যুৱতীগৰাকীক এটা কালভাৰ্টৰ তলত পেলাই দিয়ে। কিন্তু ইয়াৰ পিছতে সাহসিকতাৰ পৰিচয় দি নিজক ৰক্ষা কৰাৰ লগতে অসত্ চৰিত্ৰৰ যুৱকজনক ভালকৈ এসেকা দিয়ে।\n‘মই প্ৰথমে ভয় খাইছিলো। ওচৰত মানুহ নথকা বাবে মই চিঞৰিলেও কোনেও শুনা নাছিল। লৰাটোৱে মোক কালভাৰ্টটোৰ তলত পেলাই লৈ ডিঙিত হেচি ধৰিছিল। এইবাৰ ময়ো লৰাটোক গাৰ সকলো জোৰ ব্যৱহাৰ কৰি মাৰিবলৈ ধৰো। সি মোৰ দেহত কামুৰিলৈও চেষ্টা কৰে। মই বোকাত সোমাই থকা বাবে ভালদৰে প্ৰত্যাক্ৰমণ কৰিব পৰা নাছিলো।’ ভয়াৱহ ঘটনাটোৰ বিষয়ে এনেদৰে নিউজ18ক অৱগত কৰে যুৱতীগৰাকীয়ে ।\nকিছুসময় ধৰি যুঁজ দিয়াৰ পিছত অৰ্জুন মাঝিয়ে বোকাত হেচি ধৰে যুৱতীগৰাকীক। কিন্তু সেই মুহূৰ্ততে মাটিত পৰি থকা এদাল জেওৰা খুটিলৈ যুৱতীগৰাকীয়ে উপৰ্যুপৰি প্ৰহাৰ কৰে অৰ্জুনক।আৰুপ অৱশেষত যুৱতীগৰাকীৰ মাৰ সহ্য কৰিব নোৱাৰি পলায়ন কৰে যুৱকজনে।\nঘটনাৰ পিছতে স্থানীয় লোকৰ সহায়ত আৰক্ষীৰ কাষ চাপে যুৱতীগৰাকী । ৰৰৈয়া আৰক্ষীয়ে ঘটনাৰ তদন্ত কৰি অভিযুক্ত অৰ্জুন মাঝিক গ্ৰেপ্তাৰ কৰিবলৈ সক্ষম হয়।বৰ্তমান নিজৰ দোষ স্বীকাৰ কৰিছে অসত্ চৰিত্ৰৰ যুৱকজনে।\nFirst published: July 06, 2020, 21:39 IST\nJorhat. Brave GirlMolestation


জনস্বাৰ্থৰ খাতিৰত পুনৰ তিনি মাহলৈ অস্ত্ৰ বিৰতিৰ ঘোষণা আলফা(স্বাঃ)ৰ – News Time Assam by Pratham Khabar\nসোমবাৰ, জানুৱাৰী 17 2022\nৰাতিপুৱা উঠি কেতিয়াও নাচাব এইকেইটা বস্তু! অথলে যাব দিনটো…\nআজি শিল্পী দিৱস! শিল্পী দিৱসৰ দিনটোত সুন্দৰৰ সাধকক স্মৰণ\n“আপোনালোকেই নিয়ম নিৰ্ধাৰণ কৰি আমাক ভংগ কৰিবলৈ দিলে কেনেকৈ হ’ব? মিচ বিহেভ নকৰিব”- বিধায়ক ড০ অমিয় কুমাৰ ভূঞাক নীতি শিক্ষা দিলে মহিলা আৰক্ষী বিষয়া জোনমণি ৰাভাই\nশিল্পী দিৱসত ‘শিল্পী পেঞ্চন’, ৰাজ্যৰ ৫০ গৰাকী শিল্পীক দিয়া হ’ব পেঞ্চন\nদ্বিতীয় দিনৰ বাবে নগাঁৱত উপস্থিত মুখ্যমন্ত্ৰী, উন্মোচন কৰিলে বটদ্ৰৱা থানৰ কীৰ্তন ঘৰ\n‘তেখেতৰ আৰোগ্যৰ বাবে প্ৰাৰ্থনা কৰক’-ICUত থকা লতা মংগেশকাৰৰ চিকিৎসকে অনুৰাগীক ক’লে এই কথা\nGuwahati 23\t℃\nঘৰ/অসম/জনস্বাৰ্থৰ খাতিৰত পুনৰ তিনি মাহলৈ অস্ত্ৰ বিৰতিৰ ঘোষণা আলফা(স্বাঃ)ৰ\nজনস্বাৰ্থৰ খাতিৰত পুনৰ তিনি মাহলৈ অস্ত্ৰ বিৰতিৰ ঘোষণা আলফা(স্বাঃ)ৰ\nএক প্ৰেছ বিবৃতিযোগে আলফা(স্বাঃ)য়ে ঘোষণা কৰিলে অস্ত্ৰ বিৰতিৰ কথা।\nPratham Khabar News Send an email নৱেম্বৰ 14, 2021\n0 143 এক মিনিটতকৈ কম\nঅসমবাসীলৈ সংযুক্ত মুক্তি বাহিনী, অসম(স্বাধীন)ৰ বিশেষ ঘোষণা। এক প্ৰেছ বিবৃতিযোগে আলফা(স্বাঃ)য়ে ঘোষণা কৰিলে অস্ত্ৰ বিৰতিৰ কথা।\nউল্লেখ্য যে, ১৪ মে’, ২০২১ তাৰিখৰ পৰা বাহাল ৰখা একপক্ষ অস্ত্ৰ বিৰতিৰ ম্যাদ অসমৰ জনস্বাৰ্থৰ খাতিৰত আজিৰ পৰা বলবৎ হোৱাকৈ পুনৰ আগন্তুক তিনি মাহলৈ বৃদ্ধি কৰা হৈছে। উক্ত সময়ছোৱাত সংগঠনটোৱে সকলো ধৰণৰ সামৰিক কাৰ্য্যকলাপৰ পৰা বিৰত থকাৰ কথা ঘোষণা কৰে।\nদেওবাৰে, সংযুক্ত মুক্তি বাহিনী, অসম(স্বাধীন)য়ে এক বিবৃতিযোগে ঘোষণা কৰে এই কথা।\nAssam ULFA United Liberation Front of Assam\nগোৱালপাৰাত গুলীচালনা, আৰক্ষীৰ গুলীত গুলীবিদ্ধ অপৰাধী ছাদ্দাম হুছেইন\nমণিপুৰত উগ্ৰপন্থীৰ গুলীত নিথৰ অসম সন্তান সুমন স্বৰ্গীয়াৰীৰ দেহ\nমহানগৰীত স্বাস্থ্য আৰু খাদ্য সুৰক্ষা বিভাগৰ অভিযান! পোহৰলৈ আহিছে নথি পত্রৰ বিসংগতি\nজানুৱাৰী 5, 2022\nআজি ঘোষণা হ’ব মণিপুৰকে ধৰি ৫ ৰাজ্যৰ বিধানসভা নিৰ্বাচনৰ তাৰিখ!\nভোগালীৰ ৰং বিমান বন্দৰতো\nজানুৱাৰী 13, 2022


বিচাৰিছিল ধনী হোৱাৰ চমু বাট, পিছে হ'লগৈ ৰঙাঘৰৰ আলহী, ঘটনা কি? -\nHomeআঞ্চলিকবিচাৰিছিল ধনী হোৱাৰ চমু বাট, পিছে হ'লগৈ ৰঙাঘৰৰ আলহী, ঘটনা কি?\nবিচাৰিছিল ধনী হোৱাৰ চমু বাট, পিছে হ’লগৈ ৰঙাঘৰৰ আলহী, ঘটনা কি?\nশিৱসাগৰ : ধনী হোৱাৰ চমু বাট বিচাৰি ৰঙাঘৰৰ আলহী হ’বলগীয়া হোৱা ঘটনাই চাঞ্চল্যৰ সৃষ্টি কৰিছে৷ শিৱসাগৰত দেওবাৰে গুপ্তধনৰ সন্ধান কৰিবলৈ গৈ আৰক্ষীৰ জালত পৰিল ৬জন লোক৷ বেতবাৰী ২ নং চুমনি গাঁৱত গুপ্তধনৰ সন্ধানত নমা ছজনকৈ লোক শিৱসাগৰ আৰক্ষীৰ জালত পৰিল৷\nমাটিৰ তলৰ গুপ্ত ধনৰ সন্ধানত নামি সদৰ থানাৰ আলহী হ’ল তিলেশ্বৰ হীৰা (তেজপুৰ), ভাস্কৰ গগৈ (শিৱসাগৰ),সোণটো শেনছোৱা (শিৱসাগৰ), দীন চাংমাই (শিৱসাগৰ), বাবুল কোঁৱৰ (শিৱসাগৰ) আৰু ভবেন গগৈ (আমগুৰি দেওৰজা)। গুপ্তধনৰ সন্ধানকাৰী দলটোৰ পৰা আৰক্ষীয়ে জব্দ কৰিছে এটা মেটেল ডিটেক্টৰ আৰু বেজালী কৰা সা-সামগ্ৰী৷\nইয়াৰ উপৰি তেওঁলোকৰ পৰা জব্দ কৰিছে তিনিখন বাহন। নম্বৰ প্লেটবিহীন এখন য়ামাহা এফ জেড বাইক, এখন হোণ্ডা ডিঅ’ আৰু AS 04 R 6208 নম্বৰৰ এখন হিৰ’ মেছট্ৰ’ দলটোৰ পৰা জব্দ কৰিছে আৰক্ষীয়ে। কৰায়ত্ব কৰা দলটোক আৰক্ষীয়ে সদৰ আৰক্ষীয়ে সোধ-পোছ অব্যাহত ৰাখিছে।\nPrevious articleৰাশিফলত আজিৰ দিনটো কেনে হ’ব আপোনাৰ?\nNext articleজুইত জাহ গ’ল তিনিটা পৰিয়ালৰ বাসগৃহ, ৬লাখ টকাৰ সা-সামগ্ৰী ভস্মীভূত


সঁচাকৈ ২৯ এপ্ৰিল, ২০২০ তাৰিখে পৃথিৱী ধ্বংস হব নেকি? - Factcrescendo Assamese\nMarch 14, 2020 March 14, 2020 Manjori BorkotokyLeaveaComment on সঁচাকৈ ২৯ এপ্ৰিল, ২০২০ তাৰিখে পৃথিৱী ধ্বংস হব নেকি?\nযি সময়ত ক’ৰনা ভাইৰাছে সমগ্ৰ বিশ্বতে খলকনিৰ সৃষ্টি কৰিছে আৰু চাৰি হেজাৰতকৈয়ো অধিক মানুহ মৃত্যু মুখত পৰিছে, পৃথিৱীলৈ আহিবলগীয়া আন এক বিভীষিকাৰ বাতৰিয়ে এই মুহূৰ্তত ছচিয়েল মিডিয়াত তোলপাৰ লগাইছে । হিমালয় সমান ডাঙৰ এক গ্ৰহানুয়ে পৃথিৱীক এপ্ৰিল ২৯ তাৰিখে আঘাত কৰিব আৰু পৃথিৱী সেইদিনা ধ্বংস হব বুলি বিভিন্নজনে ফেচবুকত পোষ্ট আপলোড কৰি ভাইৰেল কৰি তুলিছে ।\nঅসমতো য়ুছুফ খান নামৰ এক ফেচবুক প্ৰফাইলৰ পৰা এটা ভিডিঅ’ যোৱা মাৰ্চ ১০, ২০২০ তাৰিখে গধূলি ৭:৩৩ বজাত এক পোষ্টৰ সৈতে আপলোড কৰা হৈছে য’ত, “এক ডাঙৰ খবৰ। ২৯ এপ্ৰিল, ২০২০ ত ধ্বংস হব পৃথিৱী! বিস্তাৰিতভাৱে চাওঁক সেই খবৰ।” বুলি শিৰোনামা দিয়া হৈছে ।\nসঁচাকৈ ২৯ এপ্ৰিল, ২০২০ত ধ্বংস হব নেকি পৃথিৱী? সত্য কি? জানোঁ আহক ।\nপ্ৰথমতে আমি কিছুমান বিশেষ কীৱৰ্ডছ ব্যৱহাৰ কৰি গুগলত চাৰ্ছ কৰিলোঁ আৰু পালোঁ যে নাছাৰ মতে এক গ্ৰহানু যাৰ নাম ৫২৭৬৮ (১৯৯৮ OR২) পৃথিৱীৰ কাষেৰে এপ্ৰিল ২৯, ২০২০ত (পৃথিৱীৰ পৰা ৪ মিলিয়ন মাইল দূৰত্ব) পাৰ হৈ যাব ।\nআৰু চাৰ্ছ কৰি আমি পালোঁ যে উক্ত বাতৰিটো দেইলি এক্সপ্ৰেছত প্ৰথমবাৰৰ বাবে “গ্ৰহানু সাৱধানবাণী: নাছায়ে এক চাৰি কিলোমিটাৰ দীঘল গ্ৰহানু পৃথিৱীৰ দিশে আহি থকা গম পাইছে আৰু ই মানবজাতিৰ ধ্বংসৰ কাৰণ হব পাৰে” বুলি শিৰোনামা দি প্ৰকাশ পাইছিল । ইয়াৰ পাছতেই ছচিয়েল মিডিয়াত উক্ত বাতৰিটো ভাইৰেল হৈ পৰিল আৰু বিভিন্নজনে বিশ্বাস কৰিব ধৰিলে যে এই গ্ৰহানুৱে মানৱজাতিক ধ্বংস কৰিব ।\nআমি আৰু গম পালোঁ যে নাছায়ে এই গ্ৰহানুৰ গতিপথ পৰ্য্যবেক্ষণ কৰি আছে আৰু ইয়াৰ সকলো তথ্য চেণ্টাৰ ফৰ নিয়েৰ আৰ্থ অবজেক্ট ষ্টাডিজ (CNEOS) ৰাজহুৱা ভাৱে উপলব্ধ আছে ।\nCNEOSৰ টুইটাৰ একাউণ্টৰ পৰা এই বিষয়ে এক টুইট যোৱা এপ্ৰিল ২৯ তাৰিখে আপলোড কৰিছে য’ত লিখা আছে যে গ্ৰহানু ১৯৯৮ OR২ পৃথিৱীৰ পৰা ৩.৯ মিলিয়ন মাইল নিৰাপদ দূৰত্বত পাৰ হৈ যাব । গ্ৰহানুৰ বিষয়ে সাৱধানবাণী আছে বুলি দেইলি এক্সপ্ৰেছৰ লিখনিটো মিছা হয় ।\nগ্ৰহানু ৫২৭৬৮ (১৯৯৮ OR২) বিষয়ে চেন্ত্ৰী ইমপেক্ট ৰিস্ক পেজ অফ নাছাৰ লিষ্টত একো উল্লেখ নাই যিহেতু ইয়াত পৃথিৱীৰ ওপৰত ভৱিষ্যতৰ সম্ভাব্য প্ৰভাৱৰ বিষয়ে উল্লেখ থাকে ।\n২৯ এপ্ৰিল, ২০২০ত পৃথিৱী ধ্বংস নহয় কাৰণ উক্ত গ্ৰহানুটো পৃথিৱীৰ পৰা ৩.৯ মিলিয়ন মাইল নিৰাপদ দূৰত্বত পাৰ হৈ যাব । ভাইৰেল বাতৰিটোয়ে জনসাধাৰণৰ মাজত অনাহকত আতংকৰ সৃষ্টি কৰিছে ।\nTitle:সঁচাকৈ ২৯ এপ্ৰিল, ২০২০ তাৰিখে পৃথিৱী ধ্বংস হব নেকি?\nTagged April 29DoomsdayEarthEndWorld\nJuly 13, 2020 July 13, 2020 Manjori Borkotoky


লাইফ অন ৰেন্ট – ৰঞ্জু শৰ্মা – ফটাঢোল\nJune 1, 2019 ভিন্নস্বাদ\t5 Comments\nলাইফ অন ৰেন্ট – ৰঞ্জু শৰ্মা\n‘ভাড়া’ বুলি ক’লেই বহু কথাই মনলৈ আহে। ঘৰভাড়া, গাড়ীভাড়া, টেন্টৰ সামগ্রী ভাড়া ইত্যাদি ইত্যাদি। পিছে এইবোৰত এতিয়া একো নতুনত্ব নাই। সময় আৰু যুগৰ পৰিৱর্তনৰ লগে-লগে এতিয়া এই ভাড়া প্রথাটোৱেও বহুখিনি উন্নতি কৰিলে। আচলতে এক নতুন যুগৰে সূচনা কৰিলে বুলিও ক’ব পাৰি।\nমোৰ সৰু মামাৰ কথাটোকে ধৰা হওঁ‌ক। মামা মানুহজন অৱসৰপ্রাপ্ত লগতে এতিয়া সম্পূর্ণ অকলশৰীয়া। এনেই তেওঁ যথেষ্ট সুখী যদিও মাজে-মাজে অকলশৰীয়া হোৱা দুখটোৱে উক্ দিয়ে। তেতিয়াই তেওঁ জিঅ’টো লৈ বহে। তাৰ পিছত এবেলা স্মার্ট চিটিৰ পৰা আৰম্ভ কৰি মনুসংহিতালৈ, উগাৰি-উগাৰি ভাগৰি নপৰালৈ গৰম-গৰম কথাৰ খিচিৰি পকাই থাকে। বিৰক্ত হৈ এদিনাখন মামাক ক’লো,“তোমাৰ এই জ্ঞানবোৰ বিনামূলীয়াকৈ ফোনে-ফোনে বিতৰণ কৰি থকাতকৈ পেপাৰে-পত্রই লিখিবাচোন, দেশৰ লগতে দহৰো উপকাৰ হ’ব”।\nগহীনকৈ হাঁহি এটি মাৰি মামাই ক’লে,“অমুক শইকীয়াক চিনি পাৱনে?”\n: পাওঁ‌তো । কিছু লিখে দেই মানুহটোৱে!\n: মিছেচ তমুক ভৰালী?\n: আৰে মামা, ভৰালী বাইদেউক চিনি নাপাম নেকি! কথা কোৱা । সাহিত্যৰ জগতখনত তেওঁ মোৰ গুৰুৰ লেখীয়া। একেবাৰে একলব্য আৰু দ্রোণাচার্য্য টাইপ ৰিলেচন ।\nপৰম সন্তুষ্টিৰ হাঁহি মাৰি মামাই পুনৰ ক’লে..\n: হেৰৌ বুর্বক, কোন জামানাত আছ’ তই? তেওঁলোকৰ লিখাবোৰ আৰু মই যে এই বকি থাকো সেইবোৰৰ মাজত তই কিবা এটা ওতঃপ্রোত ধৰণৰ মিল দেখা নাইনে?\n: আমাৰ দৰে অখ্যাত ৰাইটাৰে কাকতে-পত্রই লিখি আজিলৈকে কেইটকা অর্জা দেখিছ? এনেকৈ পোৱা কমিছনখিনিৰে অন্তত প্রতিমাহে মোৰ তামোল চিগাৰেটৰ খৰছখিনি ওলাই থাকে। যুগেটোৱেই তেনেকুৱা বুজিছ । উচিত মূল্যৰ বিনিময়ত মন-মগজু, বুদ্ধি বৃত্তি সকলো ভাড়াত পোৱা যুগ।\nহেল্ল’…হেল্ল’….মিলি, মিলি ঔ.. আছ’নে তই?\nফোনটোৰ সেইটো ফালৰ পৰা মামাই টেটুফালি আছে,.. এইফালে মই জিভা বাহিৰলৈ উলিয়াই, কোৱাৰিৰে লেলাৱতি বোৱাই শ্ব’কড কন্ডিচনতে ফ্রিজ হৈ ৰৈ আছো।\nআচলতে ভাৱি চালে মামাৰ কথাবোৰ একদম ঠিক। প্রস্তৰ যুগ, লৌহ যুগ, এলুমিনিয়াম যুগ, স্টীল যুগ , প্লাষ্টিক যুগ, এটা এটাকৈ যুগবোৰৰ পাৰ হৈ যোৱাৰ পিছত লেটেষ্ট চলি থকা যুগটোৱেই হ’ল ৰেন্ট যুগ। বাচন-বর্তন, বিচনা, চোফা, কুলাৰ, এচি, হিটাৰ, গেছ লাগ বুলিলেই সকলো বস্তু ভাৰালৈ পোৱা সময় এতিয়া।\nসেইদিনা হঠাৎ পুৰণি বান্ধৱী এগৰাকী লগ পালো। পদোন্নতি লৈ আমাৰ চহৰলৈ নতুনকৈ আহিছে। একালত তেওঁ কেৰিয়াৰ গঢ়াত লাগি থাকি বিয়াৰ কথা নাভাবিলে। এতিয়া আৰু বয়সো নাই । অকলশৰে থাকিয়েই হেনো ভীষণ সুখী তেওঁ। এদিনাখন হঠাৎ বান্ধৱী উধাতু খাই আহিল বোলে ডাঙৰ বিপদ। ঘৰৰ মালিকে ঘৰ খালী কৰিবলৈ কৈছে। কাৰণ?..সেই চোচাইটিত অবিবাহিত পুৰুষ বা মহিলাক ঘৰ ভাড়ালৈ দিয়া নিয়ম নাই। প্রথমতে মিছাকৈ সেন্দুৰ অকণ লৈ, হাজবেন্ড দুই তিনিমাহ পিছত আহিব বুলি কৈ কিছুদিন কটালে পিছে ছমাহমানৰ পিছতো যেতিয়া গিৰিয়েক আহি নোলাল, মালিকে বুজিলে সেইজনাৰ অস্তিত্য আচলতে ভার্চুৱেল। তাৰ পিছতেই ফটোৱা জাৰি হ’ল.. হয় অ’ৰিজিনেল হাজবেন্ডক হাজিৰ কৰোৱা হওঁ‌ক নহয় এসপ্তাহৰ ভিতৰত ফ্লেট খালী কৰি যাওঁ‌ক।\nবান্ধবীৰ সমস্যা, মোৰ সমস্যা। দিন ৰাতি একাকাৰ কৰি মেজিকব্রিক, ও.এল.এক্স.ত ঘৰ বিচাৰি ফুৰিলো। পিছে নাই, সকলোতে কন্ডিশ্বন একেটাই। তাৰ কেইদিনমান পিছত বান্ধৱীৰ পৰা খৱৰ আহিল– নতুন ঘৰ এটা ভাড়ালৈ ল’লে, এদিন যাব লাগে। মইও সোধো নোসোধোকৈ সুধিলো, “কেনেকৈ মেনেজ কৰিলা?”\n:..আৰে কোন জামানাত আছাহে তুমি? প্রয়োজনত আজিকালি শহুৰ, শাহু, ল’ৰা-ছোৱালী, হাজবেন্ড সকলো ভাড়াত পায়। আহাচোন দেখিবা।..\nহেল্ল’…..মিলি, মিলি…। বান্ধৱীয়ে সৌপিনে টেটুফালি আছে।\nএইফালে কোৱাৰিৰে লেলাৱতী বোৱাই মই আকৌ এবাৰ শ্বকড কন্ডিশ্বনত পালোগৈ।\nকথাতো আচলতে নোহোৱাও নহয়। সৰু মামাই কোৱাৰ দৰে এতিয়াও চাগে মই পুৰামাত্রাই এই জামানাৰ লগত সাঙোৰ খাৱ পৰা নাই। যেনেকৈ মোৰ আইতা পৰা নাছিল। এবাৰ টি-২০ চলি থকা সময়ৰ কথা। টিভিৰ পর্দাত খেল চলি আছে, কোহলী – ধোনী আদিকৈ যোদ্ধাসকলে পূর্ণগতিত বল কোবাই আছে, টিভিৰ ভিতৰে-বাহিৰে ৰাইজ নিজৰ নিজৰ পক্ষৰ সমর্থনত চিঞৰ-বাখৰ, ৰিঙি-টিকি চলাই আছে। এপাকত কোহলীয়ে মাৰিলে এটা বাউন্ডাৰী, লগে লগে পর্দাত জিলিকি উঠিল চাৰি পাঁ‌চজনীমান নৃত্যৰতা স্বল্পবসনা গাভৰু। জিলিকা-জিলিক কিছুমান জোকাৰি-জোকাৰি সংগীতৰ তালে-তালে জঁ‌পিয়াই-জঁ‌পিয়াই কি যে স্ফূৰ্তি সিহঁতৰ! ছোৱালীকেইজনীৰ স্ফূৰ্তি দেখি চকু দুটা বহলকৈ মেলি আমাৰ আজলী আইতাই কৈ উঠিল..\n“আইয়ৈ দেহি, ককায়েকহঁ‌তৰ খেল চাই ভনীয়েককেইজনী স্ফূৰ্তিত ক’ব নোৱৰা হৈছে অ পাই! কেনেকৈ ফৰিঙটোৰ দৰে জঁ‌পিয়াই-জঁ‌পিয়াই নাচিছে চোৱা।”\nআইতাৰ কথা শুনি আমিবোৰ প্রায় বেহুচ। cheerleaders .. ইত্যাদি কঠিন শব্দ আইতাই বুজি নাপায়, সেয়েহে কোনোবা এজনে তেওঁ‌ক চমুকৈ বুজাই থ’লে ..“আইতা সেইকেইজনী ভাড়াতীয়া ভনীয়েক । স্ফূৰ্তি কৰিবলৈকে মাতি আনিছে”।\n“হৰি হৰি প্রভু, কি নো যুগ আহিল, স্ফূৰ্তি কৰিবও মানুহ ভাৰাত পায়নে?”..মনতে ভোৰভোৰাই সেইখিনিৰ পৰা আইতা আঁ‌তৰি গ’লগৈ।\nআইতাই হয়তো নাজানে কেৱল স্ফূৰ্তি কৰিবলৈকে নহয়, আজিকালি দুখ কৰিবলৈও মানুহ ভাড়াত পায়। প্রয়াত হাজৰিকাদেৱৰ ‘ৰুদালি’য়ে সেই তেতিয়াই মনত কিবা এক অবুজ ভাৱনাৰ সাঁচ বহুৱাই থৈছিল। বাৰে বাৰে মনলৈ একেটাই কথা আহিছিল, সঁচাকৈয়ে বাৰু বেলেগৰ দুখত কান্দিব পৰা মানুহ পাইনে?.. কেইবছৰমান আগতে জয়চালমেৰ যাওঁ‌তে নিজ চকুৰে‘ৰুদালি’ দেখিছিলো। কেইটামান মাথোঁ টকাৰ বিনিময়ত জমিদাৰ বংশৰ শৱদেহৰ ওচৰত নিজৰ পুৰণি শোক সোঁ‌ৱৰি-সোঁ‌ৱৰি এতিয়াও সেইবোৰে হিয়া ঢাকুৰি কান্দে। তাৰে বহুতেই হয়তো মৃত মানুহজনক চিনি পোৱাটো দুৰৈৰ কথা কেতিয়াও তেওঁৰ দর্শনো নহয়। আসঃ! কি যে এই বিচিত্র পৃথিৱী! এই পৃথিৱীত কান্দিবলৈও মানুহ ভাড়াত পোৱা যায়।\nবিদেশত গৈ থিতাপি লোৱা সন্তানৰ অকলশৰীয়া বৃদ্ধ পিতৃ-মাতৃৰ সেৱা সুশ্রুষা কৰিবলৈ, তেওঁলোকৰ লগত সময় কটাবলৈ, কথা পাতিবলৈ আনকি মনে-মনে বহি থাকি কেৱলমাত্র তেওঁলোকৰ কথা শুনি থাকিবলৈও ভাড়ালৈ আজিকালি মানুহ পোৱা যায়। মানুহৰ স্বভাৱগত জৈৱিক তাড়না পুৰণ কৰিবলৈ যেনেকৈ ভাড়ালৈ মানৱদেহ পোৱা যায়। হাস্পতালৰ আই.চি.ইউ.ৰ মৃত্যুশয্যাত আপোনাৰ কোনোবা আপোন জীৱনৰ ক্ষণ গণি পৰি আছে অথচ আপোনাৰ ৰৈ থাকিবলৈ সময় নাই, কোনো কথা নাই আপোনাৰ হৈ আপোনাৰ আত্মীয়ৰ কেয়াৰ ল’বলৈকো ভাড়ালৈ মানুহ পাই যাব। ডাঙৰ-ডাঙৰ চহৰসমূহত আজিকালি এইবোৰ জনপ্রিয় ব্যৱসায়।\nমুঠতে বর্তমান চলি থকা যুগটোৱেই হ’ল ‘ভাড়া যুগ’। এই যুগত এমুঠি সুখৰ হাঁহি, এটোপা আনন্দৰ চকুপানী আৰু জীয়াই থাকিবলৈ অকন নির্মল উশাহৰ বাহিৰে বাকী সকলো বস্তু ভাড়াত পোৱা যায়। ‘লাইফ অন ৰেন্ট।’\nচাধা পুৰাণ – মানৱেন্দ্ৰ কুমাৰ শৰ্মা »\nসুন্দৰ লেখা, ভাল লাগিল পঢ়ি\nভাল হৈছে নতুন গল্প এটা ওলাব চাগে জীৱন ভাড়া লোৱা লৈ।


সম্প্ৰীতিৰ মিলন ভূমি কোকিলা; ক’ৰ’নাৰ পৰা মুক্তি বিচাৰি হিন্দু-মুছলমানে কৰিলে প্ৰাৰ্থনা\nবঙাইগাঁও , August 5, 2020 10:57 am\nবঙাইগাঁও জিলাৰ কোকিলা আৰক্ষী নিৰীক্ষণ চকীত কালি সন্ধিয়া আৰক্ষী বিষয়া শিৱ প্ৰসাদ কলিতাৰ উদ্যোগত হিন্দু-মুছলমান উভয় সম্প্ৰদায়ৰ লোকে ক’ৰ’না ভাইৰাছৰ পৰা পৰিত্ৰাণ পাবলৈ সৰ্বধৰ্ম প্ৰাৰ্থনা সভাৰ আয়োজন কৰে।\nচাকি, বন্তি আৰু ধুপ জ্বলাই কোকিলা আৰক্ষী নিৰীক্ষণ চকীৰ সন্মুখত থকা শিৱ মন্দিৰ প্ৰাংগনত আঠু কাঢ়ি প্ৰাৰ্থনা কৰে আৰু ইছলাম ধৰ্মাৱলম্বী লোকে মোনাজাত কৰি নেদেখা জনৰ ওচৰত ক’ৰ’ণা ভাইৰাছৰ পৰা ত্ৰাণ পাবলৈ দোৱা কৰে।\nবিশেষকৈ বঙাইগাঁও জিলাৰ আৰক্ষী অধীক্ষকৰ লগতে সমগ্ৰ বিশ্বতে COVID-19 ত আক্ৰান্ত হৈ থকা লোকৰ আশু আৰোগ্য কামনাৰ্থে এই সভাৰ আয়োজন কৰা হয় বুলি জানিব পৰা গৈছে।\nইফালে আজি ৰাম মন্দিৰৰ শিলান্যাস কৰাৰ সময়তে এনে সৰ্ব ধৰ্মই অঞ্চলটোলৈ সম্প্ৰীতিৰ বাৰ্তা কঢ়িয়াই আনিছে বুলিও বহুতে উল্লেখ কৰে।\nআৰক্ষী বিষয়া শিৱ প্ৰসাদ কলিতাই এই সৰ্ব ধৰ্ম প্ৰাৰ্থনা আয়োজন কৰাত জ্ঞানী মহলে তেওঁক ভূয়সী প্ৰশংসা কৰিছে।\n৪ লাখ টকাৰ উৎকোচ লৈ এহাল দম্পত্তিক হত্যা কৰি গ্ৰেপ্তাৰ হ’ল এজন বিজেপি নেতা, ক’ত?\nকোভিডৰ ভয়াৱহ পৰিস্থিতিৰ মাজতে জুবিন গাৰ্গে মুকলি কৰিলে “একা কেয়াৰ” মোবাইল এপ\nলকডাউনৰ সময়ত অনুমতিপত্ৰ অবিহনে গোৱালৈ যাত্ৰা কৰি আটক হ’ল এইজন নৱাগত ক্ৰিকেট তাৰকা!\nহাতীৰ ৰহস্যজনক মৃত্যুৰ উচ্চস্তৰীয় নিৰপেক্ষ তদন্ত বিচাৰি বন মন্ত্ৰীলৈ পত্ৰ শান্তনু সেনৰ


আকৌ জিনপিং হ'ব নেকি ৰাষ্ট্ৰপতি? চীনত কিদৰে নিৰ্বাচিত হয় ৰাষ্ট্ৰপতি?\nচীনৰ শাসনাধিষ্ঠিত কমিউনিষ্ট পাৰ্টীৰ কংগ্ৰেছৰ বৈঠকৰ নিবদ্ধ হৈছে সমগ্ৰ বিশ্বৰ নজৰ। বৈঠকখনত এনে বিশেষ কি হ'ব? দৰাচলতে বৈঠকখনতে চীনৰ পৰৱৰ্তী ৰাষ্ট্ৰপতি কোন হ'ব, সেইটো সুনিশ্চিত হ'ব। এইখিনিতে প্ৰশ্ন উঠে- চীনত ৰাষ্ট্ৰপতি পদৰ বাবে নিৰ্বাচন অনুষ্ঠিত হয় নেকি? চীনত কিদৰে ৰাষ্ট্ৰপতি বাছনি কৰা হয়? চি\nজিনপিং দেশখনৰ পুনৰ ৰাষ্ট্ৰপতি হ'ব নেকি?\nচীনৰ শাসনাধিষ্ঠিত কমিউনিষ্ট পাৰ্টীৰ কংগ্ৰেছৰ ৫ বছৰৰ মূৰে মূৰে অনুষ্ঠিত হোৱা বৈঠকখন বিশেষ তাৎপৰ্যপূৰ্ণ। বৈঠকখনতে কমিউনিষ্ট পাৰ্টীৰ নেতৃত্ব কাৰ হাতলৈ যাব, সেইটো নিৰ্ণয় কৰা হয়। বৈঠকতে নিশ্চিত কৰা হয় যে বিশ্বৰ সৰ্বাধিক জনসংখ্যাৰ ৰাষ্টখন কোনে শাসন কৰিব।\nকিদৰে ৰাষ্ট্ৰপতি বাছনি হয়?\n১) চীন কমিউনিষ্ট পাৰ্টীৰ শাসনত থাকিলেও তাত ৰাষ্ট্ৰপতি অৰ্থাৎ পাৰ্টীৰ সচিবপ্ৰধানৰ বাবে নিৰ্বাচন অনুষ্ঠিত হয়। কমিউনিষ্ট পাৰ্টী অৱ চাইনাই দেশজুৰি প্ৰতিনিধি নিযুক্তি দিয়ে। ইয়াৰ পিছত বেইজিঙৰ গ্ৰেট হলত বৈঠক অনুষ্ঠিত হয়। তাত প্ৰায় ২,৩০০ প্ৰতিনিধিয়ে ভাগ লয়। বৈঠকত কেন্দ্ৰীয় সমিতি গঠন হয়। কেন্দ্ৰীয় সমিতিত ২০০জন সদস্য থাকে। সমিতিখনে পোলিত ব্যুৰ' গঠন কৰে। পোলিত ব্যুৰ’ই স্থায়ী সমিতি গঠন কৰে। দুয়োখন সমিতিয়ে চীনৰ সকলো নীতিগত দিশ নিৰ্ণয় কৰে। চীনৰ পোলিত ব্যুৰ’ত বৰ্তমান ২৪জন সদস্য আছে। ষ্টেণ্ডিং সমিতিৰ সদস্যসংখ্যা ৭জন। অৱশ্যে সদস্যৰ সংখ্যা সলনি হৈ থাকে।\n২) চীনত ৰাষ্ট্ৰপতিৰ বাবে নিৰ্বাচনী প্ৰক্ৰিয়া এটা গ্ৰহণ কৰা হয়। অৱশ্যে বাস্তৱত চাবলৈ গ'লে ব্যক্তিজন আগেয়ে নিৰ্ধাৰণ হৈয়েই থাকে। চেণ্ট্ৰেল কমিটীয়ে শীৰ্ষনেতাজন অৰ্থাৎ পাৰ্টীৰ সচিবপ্ৰধানজনক নিৰ্বাচিত কৰে। তেৱেঁই দেশখনৰ ৰাষ্ট্ৰপতি হয়। তেওঁৰ কাৰ্যকাল ৫ বছৰ। কমিউনিষ্ট পাৰ্টীৰ কংগ্ৰেছত দেশখনৰ ভাবীকালৰ নেতাক উলিয়াই অনা হয়।\nএইবাৰো চীন কমিউনিষ্ট পাৰ্টীৰ সচিবপ্ৰধানজনৰ পদটো চি জিনপিঙে লাভ কৰাটো নিশ্চিত হৈ আছে। অৰ্থাৎ আৰু ৫ বছৰলৈ জিনপিঙৰ হাততে থাকিব চীনৰ শাসনভাৰ।\nকমিউনিষ্ট পাৰ্টীত জিনপিঙৰ স্থিতি কি?\nজিনপিঙে বিগত প্ৰায় ১০ বছৰত কমিউনিষ্ট পাৰ্টীত নিজৰ শক্তি যথেষ্ট মজবুত কৰিছে। ২০১২ চনত চীনৰ ক্ষমতালৈ অহাৰ পাছৰে পৰা তেওঁ শক্তি আৰু প্ৰভাৱ ক্ৰমশঃ বঢ়াই গৈছে। এই সময়ছোৱাত তেওঁক অনেকে মাও চে তুঙৰ সৈতে তুলনা কৰিবলৈ লৈছে। আজিৰ তাৰিখত তেওঁৰ সমান জনপ্ৰিয় নেতা চীনত দ্বিতীয়জন নাই।


Saliderm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Saliderm ar byavahar, ppali, parshwakriya, upkaar, kriya-pratikriya aaru satarkatabani\nIonax T (1 प्रकार उपलब्ध) Protar (1 प्रकार उपलब्ध) Sebonac (2 प्रकार उपलब्ध) Minoz S (1 प्रकार उपलब्ध) Saliblu (2 प्रकार उपलब्ध) Colbet S (1 प्रकार उपलब्ध) Beclosal (1 प्रकार उपलब्ध) Zovate S (1 प्रकार उपलब्ध) Betasalic Ointment (2 प्रकार उपलब्ध)\nSaliderm ৰ লাভ আৰু ব্যৱহাৰসমূহ- Saliderm Benefits & Uses in Assamese- Saliderm ar laabh aaru byavaharsamuh\nSaliderm ৰ পালি আৰু সেয়া কেনেদৰে ল'ব- Saliderm Dosage & How to Take in Assamese - Saliderm ar paali aaru xeya kenedore lobo\nSaliderm ৰ পাৰ্শ্চক্ৰিয়াসমূহ- Saliderm Side Effects in Assamese- Saliderm ar parshwakriyasamuh\nSaliderm সংক্ৰান্ত সতৰ্কতাবাণীসমূহ- Saliderm Related Warnings in Assamese- Saliderm xonkranta xatarkatabanisamuh\nঅইন দৰৱৰ সৈতে Salidermৰ গুৰুতৰ ক্ৰিয়া-প্ৰতিক্ৰিয়া- Severe Interaction of Saliderm with Other Drugs in Assamese- Oinor xoite Saliderm ar gurutor kriya-pratikriya\nSaliderm মতভেদসমূহ- Saliderm Contraindications in Assamese- Saliderm nishedhsamuh\nSaliderm ৰ বিষয়ে সততে সোধা প্ৰশ্নসমূহ- Frequently asked Questions about Saliderm in Assamese- Saliderm ar bikhoye satate xodha prashnasamuh\nখাদ্য আৰু মদৰ সৈতে Saliderm ক্ৰিয়া-প্ৰতিক্ৰিয়া- Saliderm Interactions with Food and Alcohol in Assamese- khadya aaru modor xoite Saliderm kriya-pratikriya\nSaliderm ৰ লাভ আৰু ব্যৱহাৰসমূহ - Saliderm Benefits & Uses in Assamese - Saliderm ar laabh aaru byavaharsamuh\nSaliderm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nSaliderm ৰ পালি আৰু সেয়া কেনেদৰে ল'ব - Saliderm Dosage & How to Take in Assamese - Saliderm ar paali aaru xeya kenedore lobo\nSaliderm-ৰ উপাদানসমূহ - Saliderm Active Ingredients in Assamese - Saliderm-ar upadaansamuh\nSaliderm ৰ পাৰ্শ্চক্ৰিয়াসমূহ - Saliderm Side Effects in Assamese - Saliderm ar parshwakriyasamuh\nগৱেষণাৰ ভিত্তিত, Saliderm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nSaliderm সংক্ৰান্ত সতৰ্কতাবাণীসমূহ - Saliderm Related Warnings in Assamese - Saliderm xonkranta xatarkatabanisamuh\nSaliderm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nSaliderm ৰ গৰ্ভাবস্থাৰ সময়ত পাৰ্শ্ব-প্ৰতিক্ৰিয়া জনা নাযায় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nSaliderm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nSalidermএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Saliderm গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Saliderm কি প্ৰভাৱ দেখা গৈছে?\nSalidermৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Saliderm কি প্ৰভাৱ দেখা গৈছে?\nকলিজা ৰ বাবে Saliderm সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Saliderm ৰ কি প্ৰভাৱ দেখা গৈছে?\nSalidermএ হৃদয়ত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nঅইন দৰৱৰ সৈতে Salidermৰ গুৰুতৰ ক্ৰিয়া-প্ৰতিক্ৰিয়া - Severe Interaction of Saliderm with Other Drugs in Assamese - Oinor xoite Saliderm ar gurutor kriya-pratikriya\nSaliderm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nSaliderm মতভেদসমূহ - Saliderm Contraindications in Assamese - Saliderm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Saliderm লোৱা অনুচিত যাতে -\nSaliderm ৰ বিষয়ে সততে সোধা প্ৰশ্নসমূহ - Frequently asked Questions about Saliderm in Assamese - Saliderm ar bikhoye satate xodha prashnasamuh\nএই Saliderm-এ অভ্য়াস বা নিচাৰ সৃষ্টি কৰে নেকি?\nনহয়, Saliderm লোৱাটোৱে কোনো আসক্তিৰ সৃষ্টি নকৰে।\nSaliderm য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Saliderm লওক।\nনহয়, মানসিক ৰোগৰ চিকিত্সাৰ ক্ষেত্ৰত Salidermৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Saliderm ক্ৰিয়া-প্ৰতিক্ৰিয়া - Saliderm Interactions with Food and Alcohol in Assamese - khadya aaru modor xoite Saliderm kriya-pratikriya\nখাদ্য আৰু Salidermৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Saliderm আৰু দৰৱে কেনেদৰে প্ৰভাৱ পেলাব তাৰ বিষয়ে কোৱাটো টান।\nমদ আৰু Salidermৰ মাজৰ প্ৰতিক্ৰিয়া\nSaliderm আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nSaliderm ৰ অনুকল্প - Substitutes for Saliderm in Assamese\nআপুনি বা আপোনাৰ পৰিয়ালৰ কোনোবাই Saliderm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Saliderm ব্যৱহাৰ কৰিছিল নেকি?\nআপুনি কিমান পৰিমাণে Saliderm সেৱন কৰিছিল?\nআপুনি Saliderm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Saliderm সেৱন কৰে?


সাময়িক প্ৰংসগ - অসমীয়াৰ সুখ-দুখ\nHome CURRENT ISSUES dr. biraj kr sarma ডাঃ বিৰাজ কুমাৰ শৰ্মা সাময়িক প্ৰসংগ সাম্প্ৰতিক প্ৰসংগ সাময়িক প্ৰংসগ\nxukhdukh.com June 07, 2015 CURRENT ISSUES, dr. biraj kr sarma, ডাঃ বিৰাজ কুমাৰ শৰ্মা, সাময়িক প্ৰসংগ, সাম্প্ৰতিক প্ৰসংগ,\nঅ-ছাত্ৰ ’ছাত্ৰ নেতা’ৰ ৰাজনীতি কিমান দিন চলিব?\nযোৱা ২২ মে, ২০১৫ তাৰিখে নিয়মীয়া বাৰ্তা কাকতৰ সম্পাদকীয় পৃষ্ঠাত প্ৰকাশিত সক্ৰিয় ৰাজহুৱা কৰ্মী দেৱেন দত্ত চাৰৰ “অ-ছাত্ৰ ’ছাত্ৰ নেতা’ৰ ৰাজনীতি কিমান দিন চলিব?” শীৰ্ষক লিখনিটো পঢ়ি দুআষাৰ লিখাৰ লোভ সামৰিব নোৱাৰিলো | সচাঁকৈয়ে অসম মূলুকত যেন আজিৰ দিনত ছাত্ৰ ৰাজনীতিয়ে যেন এক লাভজনক ব্যৱসায়লৈহে পৰিণত হোৱাৰহে উপক্ৰম হৈছে। দুই এক ছাত্ৰ সংগঠনৰ কিছু কিছু সমাজ সংস্কাৰমূলক কাম-কাজক বাদ দি গৰিষ্ঠসংখ্যক ছাত্ৰ সংগঠনে যেন অকল মাত্ৰ ৰাজনৈতিক প্ৰচাৰৰ বাবেহে মেডিয়াৰ সন্মূখত দেখা দি অহাতো পৰিলক্ষিত হয়। আনহাতে আজি অসমত আন্দোলনমূখী প্ৰৱণতাই এনে ৰূপ পাইছে যে এতিয়া যেন অসমীয়াৰ চিনাকিয়েই হৈছে আন্দোলন আৰু বন্ধ সংস্কৃতি । অৱশ্যে যে ন্যায্য প্ৰাপ্যৰ বাবে সংগ্ৰাম কৰিব লাগিব তাত কাৰো কোনো দ্বিমত নাই। কিন্ত্ত নিজৰ গণতান্ত্ৰিক অধিকাৰ কৰিবলৈ যাওঁতে আন নাগৰিক সকলৰ যে গণতান্ত্ৰিক অধিকাৰ খৰ্ব হ্য়, সেই কথা আমাৰ আন্দোলনকাৰী সকলে ভাবি চায়নে বাৰু! বন্ধৰ আহ্বান দিয়াৰ সময়ত যাত্ৰীবাহী বাহনত আক্ৰমণ, অনু্ষ্ঠান-প্ৰতিষ্ঠান আদিৰ ওপৰত আক্ৰমণৰ দ্বাৰা এখন দেশৰ নাগৰিকৰ অধিকাৰৰ ওপৰত আক্ৰমণ কৰা নুবুজাইনে ?\nঅন্যহাতে দেখা যায় এনেবোৰ কাৰ্য্যকালাপ সংঘটিত কৰাসকল কিন্ত্ত বেছিভাগেই বিভিন্ন ছাত্ৰ সংগঠনৰ নেতা-কৰ্মী বুলি অভিযোগ আহে | অন্যহাতে ছাত্ৰ সংগঠনৰ নাম লৈ নিজৰ জাতিৰ ভৱিষ্যতৰ বাবে আগবঢ়া সেইবোৰ দল-সংগঠনে বাৰু অসমৰ ছাত্ৰ-ছাত্ৰীৰ ভবিষ্যতক লৈ কি প্ৰচেষ্টা গ্ৰহণ কৰিছে ? আজি সৰ্বভাৰতীয় সূচাংকৰ তুলনাত অসমৰ ছাত্ৰৰ অগ্ৰগতি বৰ এটি আশাব্যঞ্জক নহয়। সৰ্বভাৰতীয় প্ৰতিযোগিতামূলক পৰীক্ষাত অসমৰ ছাত্ৰ-ছাত্ৰীৰ উত্তীৰ্ণৰ হাৰ খুবেই হতাশজনক। তেনে ক্ষেত্ৰত ছাত্ৰৰ নামধাৰী এনেবোৰ ছাত্ৰ সংগঠনে আমাৰ ছাত্ৰ-ছাত্ৰীসকলৰ মানসিক উৎকৰ্ষ সাধনেৰে প্ৰতিযোগিতামুলক পৰীক্ষাত অৱত্তীৰ্ণ হৈ সাফল্য লাভ কৰিব পৰাকৈ যোগ্যবান কৰি তোলা আৰু বিভিন্ন সমাজ সংস্কাৰমূলক কাৰ্যসূচী গ্ৰহনেৰে ছাত্ৰ-ছাত্ৰীৰ মনত সমাজ সচেতনতা বৃদ্ধিৰে তথা বৈজ্ঞানিক দৃষ্টিভংগীৰে দেশৰ দায়িত্ত্বশীল নাগৰিক হিচাবে গঢ়ি তোলাতহে গুৰুত্ত্ব দিয়া উচিত ।\nছাত্ৰনাং অধ্যায়নং তপঃ। ছাত্ৰ বুলি ক’লে মনলৈ আহে জাতি-ভেদ প্ৰথাৰ উৰ্ধত, সমাজৰ অপায়-অমংগল অৰাজকতাৰ বিপৰীতে এখন নিষ্পাপ মুখেৰে জ্ঞানৰ সফুঁৰা বিচাৰি ফুৰা এজনৰ ছবিহে আহে। কিন্তু ছাত্ৰ সংগঠনৰ নাম লৈ ৰাজনৈতিক সমস্যা সমাধানৰ ক্ষেত্ৰত আগবঢ়া সকলক দেখিলেই আচৰিত হওঁ যে সেইসকল ছাত্ৰনেতাৰ স্কুল-কলেজৰ সৈতে সম্পৰ্ক এৰা বহুদিনেই হ’ল আৰু শিক্ষানুষ্ঠানৰ সৈতেও কোনো সম্পৰ্ক নাই। বিভিন্ন গণতান্ত্ৰিক আন্দোলনৰ নামত জংগী ৰূপ লোৱা এনেবোৰ ছাত্ৰ সংগঠনৰ কাৰ্যকালাপে ছাত্ৰ শব্দৰ সুনাম নষ্ট কৰে। কাৰণ যি সময়ত ছাত্ৰ-ছাত্ৰীয়ে আজি পৰীক্ষাৰ সময়ত মূৰ তুলিবলৈ সময় নাথাকে, তেনে সময়ত ছাত্ৰ ই ৰাজপথত ধৰ্ণা দিয়া খবৰ শুনিলে আচহুৱা অনুভৱ হয় ।\nঅন্যহাতে শিক্ষানুষ্ঠান সমূহ হৈছে ভিন্ন জাতি-জনগোষ্ঠীৰ ছাত্ৰ-ছাত্ৰীৰ মিলনৰ ক্ষেত্ৰ, য’ত জাত-পাতৰ গোঢ়ামী নাথাকে । কিন্তু আজিৰ শিক্ষানুষ্ঠান সমূহত দেখা গৈছে যে বহুতেই এতিয়া নিজৰ জাতি-উপজাতিৰ নাম লৈ পৃথকে পৃথকে ছাত্ৰ সংগঠন গঢ়ি তোলাৰ ফলস্বৰূপে বিভেদৰ বিষবৃক্ষ শিক্ষানুষ্ঠানসমূহতো লাহে লাহে শিপাবলৈ লৈছে আৰু এই কথাই আমাৰ সমাজ জীৱনলৈ এক অশনি সংকেত কঢ়িয়াই আনিছে। নিজৰ জাতিৰ প্ৰাপ্যৰ হকে কোনোবাই সংগ্ৰাম কৰিছে তাত আমাৰ কবলগীয়া একো নাই কিন্ত্ত নিজৰ জাতিৰ স্বাভিমানৰ হকে এনেবোৰ আন্দোলনৰ কাৰ্য্যসূচী গ্ৰহণ কৰাৰ সময়ত ছাত্ৰ শব্দৰ ব্যবহাৰ অসহনীয়।\nআনহাতে বিভিন্ন ৰাজনৈতিক দলসমূহেও পৃথকে পৃথকে ছাত্ৰ সংগঠনৰ সৃষ্টি কৰাৰ হেতুকে এনেবোৰ কথাই ফুলকুমলীয়া বয়্সতে ছাত্ৰ-ছাত্ৰীৰ মাজত বৈষম্য সৃষ্টিতহে উদগনি যোগাব যেন ভাব হয়। আনহাতে ছাত্ৰ সংগঠনৰ নাম লৈ আজি অসমৰ ৰাস্তাই-ঘাটে, গাঁৱে-ভুঁইয়ে গঢ় লৈ উঠা চান্দা সংস্কৃতিয়ে যেন আমাৰ অসমৰ যুৱ সমাজক কষ্টোপৰ্জিত ধনৰ পৰিবৰ্তে সহজলভ্য ধনৰ প্ৰতি আগ্ৰহী কৰি তোলাৰ হেতুকে আমাৰ অসমীয়াৰ মাজত কৰ্মসংস্কৃতি হ্ৰাস পোৱাত পৰোক্ষভাৱে হ’লেও ইন্ধন যোগাইছে। সহজলভ্য ধনৰ লোভেই আজি আমাৰ সমাজলৈ এক ভয়াবহ বাৰ্তা কঢ়িয়াই আনিছে। এনেবোৰ ছাত্ৰ সংগঠনে যদি কোনো অনুষ্ঠান আয়োজন কৰাৰ নামত ধন আৰ্জনৰ বাবে চান্দা সংস্কৃতিৰ উপৰত নিৰ্ভৰশীল নহৈ ৰাজহুৱা অনুষ্ঠান আয়োজন কৰাৰ নামত শ্ৰমদানৰ কাৰ্য্যসূচী গ্ৰহণেৰে অৰ্থ উপাৰ্জনৰ পথ গ্ৰহণ কৰিলে সেইয়া যেন এক ইতিবাচক বাৰ্তা ৰূপে সমাজলৈ প্ৰেৰিত হ’লহেতেন।\nসেয়েহে আমি ভাবো যে এনেদৰে ছাত্ৰৰ নাম লৈ ৰাজনীতি কৰা সকলে যেন নিজৰ সংগঠনৰ নামৰ পৰা ছাত্ৰ শব্দটো আঁতৰাই ৰাখে। কাৰণ ইয়াৰ দ্বাৰা ছাত্ৰ শব্দটোৰ পবিত্ৰতা বহুগুণে বিনষ্ট কৰা হয়। এই কথা সকলোৱে এবাৰ ভাবি চাবৰ হ’ল। অন্যথা অদূৰ ভবিষ্যতে আমি এক বুজন সংখ্যক মানৱ সম্পদ তথা দেশৰ যে এক কৰ্মশক্তিক যে অপচয় কৰিব লাগিব সেইয়া অপ্ৰিয় যদিও সত্য সেই কথা স্বীকাৰ কৰিব লাগিব |\nTags # CURRENT ISSUES # dr. biraj kr sarma # ডাঃ বিৰাজ কুমাৰ শৰ্মা # সাময়িক প্ৰসংগ # সাম্প্ৰতিক প্ৰসংগ\nBy xukhdukh.com on June 07, 2015\nLabels: CURRENT ISSUES, dr. biraj kr sarma, ডাঃ বিৰাজ কুমাৰ শৰ্মা, সাময়িক প্ৰসংগ, সাম্প্ৰতিক প্ৰসংগ


Published on September 13, 2016 | News Source: ড0 জ্যোতিমা ফুকন\nসমাজ এখনৰ স্বাস্থ্য নির্ভৰ কৰে নাৰী-পুৰুষ উভয়ৰে জীৱন-কর্মৰ নিৰাপত্তাত৷ সমাজৰ অবিচেছদ্য অংগৰূপে ‘নাৰী’ মুক্ত আকাশৰ তলত স্বাধীনচিতীয়া হৈ চলা-ফিৰা কৰিব পাৰিব লাগিব৷ সমাজ সবলীকৰণৰ স্বার্থত নাৰীক হৰিণাৰ মাংসৰ দৰে লোলুপ দৃষ্টিৰে চোৱা মানসিক বিকাৰগ্রস্ত নৰপিপাসুক ৰাজহুৱা স্থানত অংগক্ষত কৰাওক নতুবা দোষীৰ দোষৰ মাত্রা চাই শাস্তি বা মৃত্যুদণ্ড পর্যন্ত বিহক৷\nমানৱ জাতিৰ শিৰনত হোৱা লজ্জাকৰ দানৱীয় কাণ্ডবোৰে সময়ে সময়ে জোকাৰি যায়৷ হত্যা, নির্যাতন, ধর্ষণ, অবৈধ সৰবৰাহ দিনে দিনে নিয়ন্ত্রণ হওকছাৰি বাঢ়িছেহে৷ যৌতুক, ডাইনী হত্যা আদি ঘটনাটো আছেই৷ স্পষ্টভাৱে ক’বলৈ হ’লে আমাৰ খিলঞ্জীয়া জাতি-জনজাতিৰে ভৰা অসমীয়া সমাজখন ইমান অধঃপতিত নাছিল৷ বৰঞ্চ সংশয়মুক্ত হৈ চলা-ফিৰা কৰিছিলোঁ৷ কিন্তু বর্তমানে বহিঃলোকৰ অবাধ বিচৰণে আমাৰ পৰিৱেশ অপৱিত্র, অস্থিৰ, ভয়াৱহ কৰি তুলিছে৷ দিনে দিনে অচিন লোকে অসমভূমি ভৰি উঠিছে, যি আমাৰ জীয়ৰী-বোৱাৰী, শিশু কন্যা আনকি পুৰুষৰো জীৱনৰ নিৰাপত্তা নোহোৱা কৰিছে৷\nপ্রতিদিনে বাতৰি কাকত বা টিভি মাধ্যমে অনা চুৰি-ডকাইতি, হত্যা, মাদক দ্রব্য, ড্রাগ৲ছ, মানৱ সৰবৰাহ, অপহৰণ, ধন দাবী আদিৰ খবৰে মন-মগজু অস্থিৰ কৰি তোলে৷ ঘৰৰ ভিতৰতো মানুহ নিৰাপত্তাহীনতাত ভুগিব লগা হৈছে৷ আটাইতকৈ ভয়াৱহ কথা যে এই আমদানিকৃত বা স্ব-প্রৱেশী বহিঃলোকৰ লগত আমাৰ দুই-এক অসমীয়া ল’ৰা বা ছোৱালীও চামিল হৈ সমাজৰ অনৈতিক কামত লিপ্ত হৈছে৷ যোৱা 30 আগষ্টত পুৱতি নিশা ডিব্রুগড় বিশ্ববিদ্যালয়ৰ এগৰাকী ছাত্রীক দুর্বৃত্তৰ দল এটাই বলপূর্বক গাড়ীত তুলি অসৎ অভিপ্রায় পূৰণ কৰাৰ চেষ্টা চলোৱা ঘটনাই অসমৰ নাৰী জাতিক শংকিত কৰি তুলিছে৷ নিৰাপত্তাজনিত কাৰণত অকলে চলা-ফিৰা কৰিবলৈ সংশয় আহি গৈছে৷\nইয়াৰ আগতেও এই অঞ্চলকে ধৰি বিভিন্ন ঠাইত এনে বিকৃত মানসিকতাৰ ঘটনা ঘটি গৈছে৷ অসমত নাৰী নির্যাতনৰ ঘটনা দিনক দিনে বৃদ্ধি পাই গৈয়ে আছে৷ ভুক্তভোগী ছাত্রীগৰাকীয়ে ইলেক্ট্রনিক মাধ্যমে যাতে তেওঁক সন্মুখলৈ নানে তাৰ বাবে বাৰে বাৰে অনুৰোধ কৰা সত্ত্বেও সেই অনুৰোধ ৰক্ষা হ’লনেহ্ল আইনী মেৰপেঁচত এনেবোৰ ঘটনাই বিচাৰৰ শুনানি দিবলৈ কিমান দিন ল’ব? আৰক্ষীয়েও কিমান হেমাহি বা নিষ্ত্রুিয়তা দেখুৱাব৷ নে অপৰাধীক দুদিনমান কাৰাগাৰত ৰাখি পইচা খাই আকৌ অপৰাধ কৰিবলৈ এৰি দিব? তেন্তে ভুক্তভোগী কোন হ’ব? যিখন সমাজৰ পৰা ফুলকুমলীয়া ছাত্রীগৰাকী ওলাই আহিছিল সেই সমাজখনে নিৰাপত্তা দিবনে নে অপবাদেৰে জীৱন জর্জৰিত কৰিব?\nআমাৰ বিচাৰত এনে অপৰাধীবিলাকক আইনে বেছিদিন নকৰি আটক কৰি দৃষ্টান্তমূলক শাস্তি সমূহীয়া স্থানত দিয়ক, নাৰী নিৰাপত্তাৰ বাবে ‘ভ্রাম্যমাণ নাৰী আৰক্ষী’ৰ চৰকাৰে ব্যৱস্থা কৰক আৰু ট’ল ফ্রী নম্বৰৰ ব্যৱস্থাৰে ভুক্তভোগীক সহায় কৰাৰ ব্যৱস্থা কৰক৷ চৰকাৰে অনতি পলমে মদ-ভাং-ড্রাগ৲ছৰ দৰে নিচাযুক্ত দ্রব্য বন্ধ কৰক৷ অন্যথা নাৰীয়ে সুৰক্ষাৰ স্বার্থত নিজা উদ্যোগত ‘সুৰক্ষা গোট’ গঠন কৰক৷ নাৰী কেৱল মঙহৰ ভাৰ নহয় যে এচাম কুকুৰনেছিয়াৰূপী পুৰুষে টানি-আঁজুৰি আক্রমণ কৰিব৷ নাৰীয়েও কাপোৰৰ বিতর্কলৈ নগৈ কাপোৰ-কানি সংযতভাৱে পৰিধান কৰক৷\nImran Khan on the Marriage Pitch for the third innings\n‘নমামি ব্ৰহ্মপুত্ৰ’ৰ এবছৰ সম্পূৰ্ণ হ’ল, মুখ্যমন্ত্ৰীৰ সমষ্টিত এতিয়াও আৰম্ভ নহ’ল খহনীয়া ৰোধৰ কাম\nSonam Kapoor signs with Hollywood's talent agency\nExport to Southeast Asia via land routeareality: NRL\nকলাক্ষেত্রত আৰম্ভ হ’ল ব্রহ্মপুত্র সাহিত্য উৎসৱ\nNPF to move court as Zeliang wins floor test\n২০১৯ চনত উত্তৰ-পূব বিজেপিমুক্ত হ’ব\nKim meets Xi, says hopeful about meeting with Trump\nহিতেন গোস্বামী অসম বিধানসভাৰ নতুন অধ্যক্ষ\nBJP will come to power in Tripura: Amit Shah\nবিজেপিৰ ভিজন ডকুমেণ্টৰ পূর্ণ প্রতিফলন হৈছে\nAll Rights Reserved 2018 © The Janambhumi | Total visits : 6039078


মাতৃভাষা বিষয়ক মুকলি বাৰ্তালাপ - সাহিত্য ডট অৰ্গ\n[সম্পাদকৰ টোকা: অকবৰ সদস্য জ্যোতি প্ৰকাশ নাথৰ “আপোনাৰ নিজৰ সন্তানে মাতৃভাষাত ক’ব, পঢ়িব আৰু লিখিব নজনাতো আপোনাৰ দোষ আৰু তাৰ বাবে আপুনি লজ্জিত হোৱা উচিত। ইয়াকে লৈ আপুনি গৌৰৱ কৰাটো হাস্যকৰ।” মন্তব্যটোৰ আঁত ধৰি অকবৰ মজিয়াত হোৱা আলোচনাখিনি সম্পূৰ্ণ অ-সম্পাদিত ৰূপত প্ৰকাশ কৰা হৈছে। মতামতখিনি সম্পূৰ্ণ ব্যক্তিগত। কাৰিকৰী অসুবিধাৰ বাবে যিসকলে ‘লাইক’ বা ‘থামছ্আপ্’ দিছিল, সেইখিনি প্ৰকাশ কৰিব পৰা হোৱা নাই।]\nJyoti Prakash Nath:আপোনাৰ নিজৰ সন্তানে মাতৃভাষাত কব, পঢ়িব আৰু লিখিব নজনাতো আপোনাৰ দোষ আৰু তাৰ বাবে আপুনি লজ্জিত হোৱা উচিত। ইয়াকে লৈ আপুনি গৌৰৱ কৰাটো হাস্যকৰ।\nAfrujaAkhtarবহুতে এই লজ্জাকৰ কামটো কৰি লজ্জিত নহয়\nBikashSaikiaপিছে অত্যাধুনিক লৰা-ছোৱালীৰ আধুনিক পিতৃ-মাতৃয়ে কথাটো ওলোটাকৈ বুজিহে ভাল পায়…………..\nAnupamaBorgohainবহু আধুনিক(?) পিতৃ- মাতৃয়ে এইটো নাজানে যে শিশুৰ লগত নিজৰ মাতৃভাষাত ভাবৰ আদান প্রদান কৰিলে শিশুৰ মানসিক উত্তৰণ বেছি হয় আৰু সেয়া বিজ্ঞানসন্মতো !!\nProdip Krনিজৰ মাতৃ আৰু মাতৃভাষা এটিক এৰি আনটিৰ কোনো মুল্য থাকিব নোৱাৰে ।\nProdip Krমেজ খন চফা কৰাৰ আগতে নিজৰ হত খন চফা কৰি লোৱা অতি প্রয়োজন । মোৰ মাৰ বাবে মই কি কৰিছো সেইটো হে দৰকাৰি কথা । আনে কি কৰিছে সেইটো পাচত চাম ।\nRactim Goswamiআধুনিকতাৰ সংজ্ঞা বুজোতে কৰা ভুলৰ বাবেই ‘লজ্জা’ আৰু ‘গৌৰৱ’ৰ মাজৰ বৃহৎ পাৰ্থক্যক পলকতে ধূলিসাৎ কৰে আমাৰ “অত্যাধুনিক”(??) মানসিকতাই। লক্ষ্মীনাথ বেজবৰুৱাৰ ‘ভোকোন্দি’ ‘ভোকেন্দ্র বৰুৱা’ হোৱাৰ অন্তৰালৰ মানসিকতাৰ লগত সামঞ্জস্য থকা কথা নহয় জানো এইবোৰ.. AnupamaBorgohainয়ে কোৱাৰ দৰে বৈজ্ঞানিকভাবে শিশুৰ মানসিক সৰ্বোউৎকৃষ্ট উত্তৰণৰ বাবে মাতৃভাষাৰ চৰ্চাই শ্রেষ্ঠ। এইবিষয়ক ইটিমধ্যোই যথেষ্ট সংখ্যক প্রমাণিত তথ্য ,’বৈজ্ঞানিক তত্ত্ব’ আৰু আলোচনা প্রতিষ্ঠিত ভাবে বিজ্ঞমহলত হৈ গৈছে।\nRactim Goswami UNESCO-ৰ “Mother Tounge Dilemma” নামৰ পত্রিকা এখনত পাতনিতে শিশুৰ মাতৃভাষা চৰ্চা সম্পৰ্কে এই বুলি লিখা হৈছে- (কথাখিনিৰ গুৰুত্বলৈ চকু ৰাখি হুবহু ইংৰাজীতে উৰ্ধকমাৰ ভিতৰত দিলো।) – “Years of research have shown that children who begin their education in their\nmother tongue makeabetter start, and continue to perform better, than those for whom school starts withanew language. The same applies to adults seeking to become literate. This conclusion is now widely implemented, although we still hear of governments that insist on imposingaforeign language of instruction on young children, either inamistaken attempt at modernity or to express the pre-eminence ofasocial dominant group.”\nDwijenMahantaবৰ সঁচা কথাবোৰ লিখে ঔ ।\nDebabrotGogoiঅৱশ্যে এইক্ষেত্ৰত পৰিৱেশ আৰু পৰিস্থিতিয়েও বিশেষ ভুমিকা লয় । যদিহে পৰিয়ালটোৰ ওচৰ-চুবুৰীয়া আন ভাষা-ভাষীৰ মানুহ হয় ,লগতে শিক্ষাৰ মাধ্যমও মাতৃভাষা নহৈ আন ভাষা হয় তেন্তে সেইসকল ল’ৰা-ছোৱালীয়ে মাতৃভাষা নজনাটো স্বাভাবিক । ইয়াৰ বাবে আমি মাক-দেউতাকক গালি পাৰি লাভ নাই ।\nমই জনাত ইয়াৰ বাবে কোনেও গৌৰৱবোধ নকৰে । মনটোহে অলপ অলপ বেয়া লাগি থাকে । কি কৰিব ? মানুহ পৰিস্থিতিৰ দাস ।\nProdip Kr @DebabrotGogoiমন কৰিলেই চন । মই আপোনাৰ হৈতে একমত ন্হয় । মোৰ ছোৱালী ৫ বছৰৰ পৰাই বাহিৰত থকা আৰু সকলো প্রতিবেশীয়েই অনা অসমীয়া । মোৰ ঘৰত পিছে ১০০% অসমীয়া হে চলে । আনকি মোৰ কামকৰঅ অনা অসমীয়া ছোৱালী কেইজনীয়েও অসমিয়া কয় । মই সেই কথা গৌৰবেৰে কব পাৰো ।\nDebabrotGogoi @ Prodip Kr এইক্ষেত্ৰত আপুনি হয়তো ব্যতিক্ৰম হব আৰু ইয়াৰ বাবে আপোনালৈ মোৰ শ্ৰদ্ধা জনালোকিন্ত আজিৰ জীৱন-জীৱিকাৰ ব্যস্ততাৰ মাজত বহুতে নিজৰ ল’ৰা-ছোৱালীক মাতৃভাষা শিকাবলৈ সময় নাপাবও পাৰে । তাতে যদি পৰিয়ালটো অসমৰ বাহিৰত থাকে তেন্তে অসুবিধা বেছিকৈ আহি পৰে ।\nমোৰ মতে কোনো ব্যক্তিৰ যদি মাতৃভাষাটোৰ প্ৰতি শ্ৰদ্ধা থাকে আৰু মাতৃভাষাত অলপ অচৰ সাহিত্য চৰ্চা কৰে তেন্তে সেইয়াই যথেষ্ঠ ।\nAnupamaBorgohain@DebabrotGogoiমোৰ দুয়োটা লৰা অসমৰ বাহিৰতে জন্ম হৈ অনাঅসমীয়া পৰিবেশতে থাকি ডাঙৰ দীঘল হৈছে । তথাপি সিহঁতি অন্য ভাষাৰ লগতে নিজৰ মাতৃভাষা অসমীয়া কব,পঢ়িব আৰু লিখিবও পাৰে । তাৰ বাবে আমি সিহঁতক বেলেগকৈপ্রশিসনো দিয়া নাই । মাত্র ঘৰখনৰ পৰিবেশটো অসমীয়া কৰি ৰাখিছোঅৰু নিজে নিজক সন্মান নকৰিলে আন কোনেও যে সন্মান নিদিয়ে তাক অনুভৱ কৰাইছো ! Prodip Kr ডাঙৰীয়াৰ মতক ময়ো সমৰ্থন কৰিলো মানুহ পৰিস্থিতিৰ দাস হোৱাটো দুৰ্ভাগ্যৰ কথা ।\nAnupamaBorgohain@DebabrotGogoiযদি মাতৃভাষাটোৰ প্ৰতি শ্ৰদ্ধা থাকে আৰু মাতৃভাষাত অলপ সাহিত্য চৰ্চা কৰে তেন্তে সেইয়াই যথেষ্ঠ ??এয়া কেনেকৈ হব ! কোনে পঢ়িব সেই সাহিত্য যদি ভবিষ্যত প্রজন্মই সেই ভাষাই নাজানে !! নিজৰ সন্তানক নিজৰ মাতৃভাষা নিশিকালে সেইজনৰ ভাষাপ্রীতি কিমান নিৰ্মল সন্দেহ জন্মে । আমি আমাৰ ভাষাটো অনা অসমীয়াকো শিকাবলৈ খুজো্তেনে ক্ষেত্রত অসমীয়া নিজৰ সন্তানক নিজৰ মাতৃভাষা পঢ়া ,লিখা বাদ আন্ততঃকবলৈওনিশিকোৱাতো মই সমৰ্থন নকৰো ।\nDebabrotGogoi @AnupamaBorgohainযিসকলৰ মাতৃভাষাটোৰ প্ৰতি শ্ৰদ্ধা থাকে সেইসকলে পঢ়িব ।\nএনেকুৱা ব্যক্তিও আছে যিসকলে আগতে মাতৃভাষা জনা নাছিল কিন্ত পাছত হেঁপাহৰ বাবেই মাতৃভাষাটো সলসলীয়াকৈ শিকি পেলাইছে ।\nJyoti Prakash Nathঅলপ লিখিবলৈ থাকি গল……শুনিছো মাতৃভাষাত সাহিত্য চৰ্চা কৰা ধেৰ মানুহৰ সন্তানে মতৃভাষা বুজিয়ে নেপায়…..কিমাধিকতম\nAnupamaBorgohain @DebabrotGogoiযিসকলে আগতে মাতৃভাষা জনা নাছিল কিন্ত পাছত হেঁপাহৰ বাবেই মাতৃভাষাটো সলসলীয়াকৈ শিকি পেলাইছে –আপোনাৰ এই আশাবাদী মতত ময়ো সমৰ্থন জনাইছো । কিন্তু আপোনাৰ কিছুমান লেখাই মোক ভাবিবলৈ বাধ্য কৰাইছিল যে আমাৰ ভাষাটো চহকী ভাষাৰ প্রকোপত জাহ যাব নেকি ??কোনে পঢ়িব আমাৰ ভাষা যদি আমাৰ নিজৰ সন্তানেই নপঢ়ে ১১ অধিক নকওঁ । কথাবোৰে মনটো ভাঙি দিলে !\nDebabrotGogoi @AnupamaBorgohainআৰে আপুনি আকৌ কিয় মন ভাঙি দিছে ?আপুনি আপোনাৰ সন্তানক মাতৃভাষা শিকাইছে , নিজে সাহিত্য চৰ্চা কৰিছে , ইয়াতকৈ ভাল কথা কি হব পাৰে ? মোৰ কিছুমান লেখাই যদি আপোনাক আমাৰ ভাষাটোৰ ভৱিষ্যতৰ প্ৰতি শংকিত কৰি তুলিছে , তাৰ বাবে মই ক্ষমাপ্ৰাৰ্থী ।\nবহুলোকে দুখেৰে কোৱা শুনো যে তেওঁৰ ল’ৰাটোৱে অসমীয়া ভালকৈ নাজানে । সেইসকলৰ কথা মনত পেলাইয়ে মই ওপৰৰ কথাখিনি লিখিছিলো ।\nAnupamaBorgohainমোৰ মন এইকাৰণেই ভাঙিছে যে আমি কোৱা আৰু কৰা কামৰ মাজত বহু পাৰ্থক্য আছে !! “গ্লেমাৰ” বা যশস্যাৰ কাৰণে সাহিত্য চৰ্চা কৰি থকা যেন লাগিছে । সাহিত্য চৰ্চা কৰিবলৈ বাদ দিবই মন গৈছে !! মোৰ লৰাক মাতৃভাষা শিকোৱা বাবে মই প্রশংসালব বিচৰা নাই -এয়া হয়তো আমাৰ গোটত থকা অসমীয়া ভাল পোৱা বহুত অসমৰ বাহিৰত থকা মানুহে কৰিব/ছে ।এনেকোৱা এটা প্রসংগঅকবৰ দৰে মজিয়াতো আলোচনা হব লগা হোৱাত মৰ্মাহত হৈছো !..\nMadhurimaGharphaliaমোৰ ঘৰত থকা ভাঁটৌ কেইটাই অসমীয়াহে বুজি পাই । পিছে সিহঁত হিন্দী ভাষী ভাঁটৌ হে আছিল । নিজৰ ঘৰত, নিজৰ লৰা-ছোৱালীক অসমীয়া শিকাবলৈ বেলেগকৈ পাঠশালা এখনৰ প্ৰয়োজন নাই । যি সকলৰ নিজৰ ভাষাটোৰ প্ৰতি শ্ৰদ্ধাবোধ আছে সেইসকলে নিজৰ বাবে ঘৰখনত অসমীয়া ভাষাটো ৰাখিবই ।\nDebabrotGogoiসাহিত্য চৰ্চা কৰিবলৈ বাদ নিদিব ,তাৰ সলনি বাস্তবৰ মুখামুখি হবলৈ শিকক । জ্যোতি প্ৰকাশে যিখিনি কথা কৈছে সেইখিনিও সত্য আৰু মই যিখিনি কথা লিখিছো সেইখিনিও সত্য আৰু সেইখিনিৰ মাজতেই আমি আমাৰ মৰমৰ ভাষাটোক জীয়াই ৰাখিব লাগিব ।\nআপুনি সাহিত্য চৰ্চা বাদ দিয়া সলনি আন এটা কাম কৰিব পাৰে , অসমৰ বাহিৰত আপুনি চিনি পোৱা আৰু অসমীয়া বুজি নোপোৱা অসমীয়া মাক-দেউতাকৰ ল’ৰা-ছোৱালীবোৰক আপুনি অসমীযামাতৃভাষটো শিকাবলৈ লওক । ইয়াৰ পৰা সেই পিতৃ-মাতৃসকলেও কথাবোৰ উপলব্ধি কৰিব পাৰিব ।\nMadhurimaGharphaliaদেৱদাদা,এইখিনিতে মই এটা কথা কওঁ যিসকলে নিজেই নিজৰ ল’ৰা-ছোৱালীক নিজৰ মাতৃভাষাটো শিকাবলৈ লাজ কৰিলে বা আমনি পালে বা তেওঁলোকৰ মতে সময় নাপালে তেওঁলোকৰ ল’ৰা –ছোৱালীক বেলেগে গৈ শিকাব নোৱাৰে ।\nমাতৃভাষা সেইটো ভাষাক কোৱা হয় বোলে যিটো ভাষা সন্তানে নিজৰ মাকৰ পৰা শিকে । কোনোবা অসমীয়া লোকৰ সন্তানে যদি অসমীয়া ক’ব নোৱাৰে তাৰ অৰ্থ এইয়া হ’ল যে সেই সন্তান সকলে নিজৰ মাতৃভাষা হিচাপে আন এটা ভাষাক আকোৱালি লৈছে যিটো তেওঁলোকৰ মাক-দেউতাকে তেওঁলোকক উপহাৰ দিছে !\nParthaBijoy Thakurআমাৰ ল’ৰা ছোৱালীক ইংৰাজী মাধ্যমত পঢ়ালেই যে অসমীয়া ক’ব বা লিখিব নাজানিব সেইটো কেতিয়াও হ’ব নোৱাৰে….ঘৰ খনত পৰিবেশ আনিব লাগিব । কিন্তু আমাৰ কিছুমান অসমীয়া চাহাবে ঘৰৰ ল’ৰা ছোৱালী বা পত্নীৰ লগতো ইংৰাজীত কথা পতা দেখিছো…তেওঁলোক কিন্তু অসমীয়া মাধ্যমত পঢ়ি চাহাব হৈছে…কিয় বাৰু নিজৰ মাতৃ ভাষা ক’বলৈ বা লিখিবলে সংকোচ কৰে ?\nDebabrotGogoiমাধুৰীমা তোমাৰ তেনেকুৱা পিতৃ-মাতৃৰ মুখামুখি হোৱাৰ সৌভাগ্য হৈছেনেকি?\nAnupamaBorgohain @DebabrotGogoiহয় । আমি ৰাজামুন্দ্রিত এখন অসমীয়া স্কুল খুলিছিলো — কাকো উপদেশ নিদিও,কিন্তু আৰ্হি দেখুৱাও । কিন্তু আপুনি কোৱাৰ দৰে অসমৰ বাহিৰত মই/আপুনি চিনি পোৱা আৰু অসমীয়া বুজি নোপোৱা অসমীয়া মাক-দেউতাকৰ ল’ৰা-ছোৱালীবোৰক অসমীযামাতৃভাষটো শিকাবলৈ ললে আপোনাৰ দৰে ব্যক্তিয়েই ..” আজিৰ জীৱন-জীৱিকাৰ ব্যস্ততাৰ মাজত বহুতে নিজৰ ল’ৰা-ছোৱালীক মাতৃভাষা শিকাবলৈ সময় নাপাবও পাৰে । তাতে যদি পৰিয়ালটো অসমৰ বাহিৰত থাকে তেন্তে অসুবিধা বেছিকৈ আহি পৰে । ” বুলি কৈ তেওঁলোকক পৰোক্ষ ভাবে সমৰ্থন কৰিব। যিটো মই মুঠেই আশা কৰা নাছিলো !!!\nDebabrotGogoi @AnupamaBorgohainআপুনি মন ভাঙি নিদিব । আপুনি এতিয়া থকা ঠাইখনতো তেনেকুৱা এখন বিদ্যালয় খোলক । এইবাৰ আপোনাৰ বিদ্যালয়লৈ বহুত অসমীয়া শিশু আহিব । কাৰণ অ.ক.বই এইবাৰ নিশ্চয় প্ৰভাৱ পেলাব\nBibhaBoroআমাৰ প্ৰতিবেশী উত্তৰ-প্ৰদেশৰ পৰিয়ালটোৰ কণমাণিজনীৰ জন্ম অসমতেই । তাই সুন্দৰকৈ নিজৰ মাতৃভাষাটো কোৱাৰ উপৰিও অসমীয়াও ভঙা ভঙাকৈকব পাৰে লগতে সত্ৰীয়া নাচ শিকি আছে । তাইৰ খেলাৰ লগ মোৰ কণমাণিটোৰওপৰিও বাকীসকলো অসমীয়াভাষী শিশু আনহাতে তাই উত্তৰ-প্ৰদেশত থকা পৰিয়ালৰ আন সদস্যসকলকো খুব কমেই লগ পাই তথপিও তাই মাতৃভাষাটো নজনাকৈ থকা নাই ।\nআচলতে সন্তানৰ ক্ষেত্ৰত সকলোবোৰ কথাই অভিভাৱকৰ ইচ্ছা-শক্তিৰ ওপৰত নিৰ্ভৰ কৰে ।\nDhrubaJyotiআলোচনাৰ লগে লগে সাম্ভাব্য সমাধাৰ পথ বোৰৰ কথাও প্রত্যেকে জনালে ভাল হয় চোন…\nMoon Upadhyayমোৰ বন্ধু এজনৰ মামা তেখেতৰ ঘৰ ৰঙিয়াত যদিও তেখেত ব্যবসাইৰ বাবে ১৫বছৰ মান দাৰ্জিলিংত আছে ।বৰ্তমান তেখেত তাৰ স্হায়ীবসিন্দা । মই এই খিনি কথা এই কাৰনে লিখিব লগা হ’ল কাৰন তেখেতৰ ল’ৰা গৌৰবে সলসলিয়াকৈ অসমীয়া পঢ়িব আৰু লিখিব পাৰে । তেখেতৰ মতে যদি মাতৃভাষাই নিশিকে তেনেহলে আমি আমি নিজকে কেনেকৈ অসমীয়া বুলি চিনাকী দিম ।তেখেতৰ এই মন্ত্যবত তেখেতৰ প্রতি মোৰ শ্রদ্বা আৰু বাঢ়ি গৈছিল ।\nAnupamaBorgohainমোৰ দুগৰাকী আন্তৰংগ বান্ধবীJuriGogoiDihingiaআৰু PallaviTalukderআমেৰিকাৰ কেলিফৰ্নিয়া আৰু হিউষ্টনত থাকে আৰু তাৰেই নাগৰিকত্ব লৈছে । কিন্তু সিহঁতৰ সন্তানে সলসলীয়া অসমীয়া কব পাৰে – জুৰিৰ ছোৱালী ৰিহাই সুন্দৰ বিহু নাচিবও পাৰে । এটা কথা নিশ্চয় সকলোৱে স্বীকাৰ কৰিব যে দুয়ো কৰ্মৰতা পিতৃ মাতৃৰে আমেৰিকাৰ জীৱন ভাৰতৰ আন ঠাইতকৈয়ো বেছি ব্যস্ততাময় । তথাপিও নিজ সন্তানক অসমীয়া ভাষা শিকাবলৈ ‘সময়’ পাইছে । কিন্তু দুখৰ কথা আমাৰ ভাৰতত থকা অসমীয়া সকলেহে সময় আৰু ব্যস্ততাৰ অজুহাতত নিজ সন্তানসকলক নিজ ভাষা সংস্কৃতি তথা ‘আত্মসন্মানবোধ’ শিকাবলৈ পৰা নাই ।\nMoon Upadhyayসাম্ভাব্য সমাধাৰ পথ আমি নিজে উলিয়াব লাগিব ।আমি যদি ভাবো আমাৰ সন্তানক মাতৃভাষা নিশিকাও তেনেহলেটো আৰু উপায় নাই ।\nUddipTalukdarমাতৃভাষা শিকোৱাৰ প্ৰয়োজনেই নাই। ঘৰৰ মানুহে যি ভাষাত কথা পাতে, সেইখিনি শিশুৱে নিজেই শিকে। মাত্ৰ তাক ভাষাটো কোৱাৰ সময়ত নিৰুৎসাহ নকৰিলেই হ’ল। লিখা-পঢ়াটো বাৰু শিকাব লাগিব। আপেল বুলি ক’লে যদি এপল বুলি শুধৰাই দিয়া যায়, ‘এইফালে আহ’ৰ সলনি যদি ‘কাম হিয়াৰ’ শিকোৱা যায়, তেন্তে গণ্ডগোল লাগিবই। সেয়ে একেবাৰে বুনিয়াদী কথাটো হৈছে, নিজৰ সংস্কৃতি, পৰম্পৰা, ভাষা আদিক লৈ গৌৰৱ বোধ কৰাটো।\nBidya Dasহয় কোনো সমস্যা উদ্ভৱ হলে তাৰ সমাধানৰো পথ উলিওয়াটোপ্ৰয়োজন।নিজৰ সতি-সন্তানে নিজ মাতৃভাষা কব নোৱাৰাটোও পিতৃ-মাতৃৰ বাবে এটা ডাঙৰ সমস্যা, সেই পিতৃ-মাতৃ অসমতে থাকক লাগিলে অসমৰ বাহিৰতে থাকক। আমাৰ দেশে-বিদেশে থকা অভিভাবক সকল এই ক্ষেত্ৰত এতিয়াও সজাগ হৈ সন্তান সকলক গুৰুত্ব সহকাৰে মাতৃভাষা কবলৈ শিকালেই সমস্যা ওৰ পৰিব আৰু চাব আমাৰ সেই সন্তান সকলে এদিন গৈ খল-খলীয়াকৈ মাতৃভাষা কব পৰা হব। মনত ৰাখিব কুমলীয়া বাহ ভাঁজ দিবলৈ তেনেই সহজ,কিন্তু বুঢ়া বাহক ……….!\nProdip Kr @UddipTalukdarতুমি আচল কথা কলা । মাতৃভাষা শিকোৱাৰ প্ৰয়োজনেই নাই।!! ই হ’ব লাগে জীৱনৰ এক গতি, এক পৰিচয় ।\nNirjuMoniএবাৰ অমৃতসৰ চহৰৰ মাজেৰে পাৰহৈ যাওঁতে দেখা পাইছিলো সকলো দোকান তথা নাম ফলক একমাত্র পাঞ্জাবী ভাষতলিথা আছে । তেতিয়া মনলৈ এটাই কথা আইছিল যদি অসমৰ সকালো নাম ফলক এনেদৰেই অসমীয়া হৈ যাই আৰু আমাৰ ছোৱালী জনীয়ে কোনোবা এখন ঠাই বিছাৰি আনক শুধিব লগা হয় তাইৰ বাৰু কেনে লাগিব ।\nNilotpalSarmaপিছে “আই উইল স্পিক ইন ইংলিচ” বুলি এহেজাৰবাৰ লিখিবলৈ দি শাস্তি বিহা “টিচাৰ” বোৰক কি কৰিম ?\nProdip Kr @NilotpalSarma “টিচাৰ” বোৰক “টিচাৰ” নোবোলাই ভাল !!\nManabendraSahariaমোৰ ভাইটি কেন্দ্ৰীয় বিদ্যালয়ত ৯ মানত পঢ়ি আছে। তাত অসমীয়া শিকোৱা নহয়। কিন্তু মোৰ আৰু মা-দেউতাৰ প্ৰথমৰ পৰাই চেষ্টা আছিল তাক অসমীয়াটো প্ৰাইভেটকে পঢ়াবলৈ। সময়ৰ নাতনিৰ বাবে এতিয়াও বহুত বাকি আছে – কিন্তু সি ফলা খন জানে এতিয়া আৰু পেপাৰো ৮০% শতাংষএকুৰেচিত পঢ়িব পাৰে। এইটো খালি ২-৩ টাঠান্দাৰ বন্ধত ২০ দিনৰ টিউচন দি সম্ভৱ হৈছে। মোৰ কিমান বন্ধুৱে দুই মাহত ফৰাচী-জাৰ্মান শিকি লৈছে – নিজৰ ভাষা শিকাটো কিবা ইচ্চ্যু হ’ল নেকি ?\nDhrubaJyotiআমি নহলে অ ক ব ৰ ফালৰ পৰা সকলো নাম ফলক অসমীয়া ভাষাত লিখিবলৈ চৰকাৰ ওচৰত দাবি তোলো গৈ বলক…\nApurbaKalitaকাৰোবাৰ দেউতা যদি অসমীয়া আৰু মা যদি ৰাচিয়ানহয় ,আৰু পৰিয়ালটো যদি তামিলনাডুত চৰকাৰী চাকৰি এটাত ৩০ বছৰ থাকিব লগা হয় । সেই পৰিয়ালটোৰ সন্তানৰ মাতৃভাষা কি হব ? ৰাছিয়ান , অসমীয়া , তামিল ??????????\nMadhurimaGharphaliaধ্ৰুৱ ডাঙৰীয়াই কোৱা কথাটো ময়ো প্ৰায়েই ভাবো । যদি অকবৰ ফালৰ পৰাই অসমীয়া ভাষাৰ নাম ফলক লিখাৰ ওপৰতো জোৰ দিয়া হয় কেনে হ’ব ?\nপিছে তাতো এটা কথা-যিটো কাম আজিলৈকে অসম সাহিত্য সভাই কৰিব নোৱাৰিলে বা কৰিবলৈ চেষ্টা নকৰিলে , যিটো কাম অসমৰ ছাত্ৰ সন্থাবোৰে গুৰুত্ব নিদিয়ে সেই কামটো অকবই কৰিব পাৰিব নে ?\nসন্দেহ হয় !\nসন্দেহ এইবাবেই হয় যে অকবৰ কিমান জন সদস্যৰ নিজৰ ভাষাটোৰ প্ৰতি শ্ৰদ্ধাবোধ আছে ! কিমান জন সদস্যই নিজৰ ঘৰখনত নিজৰ ভাষাটো আলফুলে ৰাখিছে ?\nকিমানজন সদস্যই বুকু ডাঠি ক’ব পাৰিব যে তেওঁলোকে গ্লেমাৰৰ বাবে অসমীয়া সাহিত্য চৰ্চা কৰা নাই ?\nকিমান জন সদস্যই হাত দাঙি এই ঠাইতে দৃঢ়তাৰে ক’ব পাৰিব-মই মোৰ ভাষাটোক লৈ গৰ্ব কৰোঁ । মোৰ সন্তানেও কৰে ।\nমই ভাবো তেনেই কম ব্যক্তি ওলাব ।\nএইবাবেই , কেৱল এইবোৰ কাৰণতেই আমাৰ ভাষাটো আজিও ইমান পিছপৰা । আমাৰ বাবেই, আমাৰ নিজৰ ভাষাটোৰ প্ৰতি থকা ভণ্ডামিখিনিৰ বাবেই আমি আমাৰ ভাষাটোক আজি বিশ্ব দৰবাৰত থিয় কৰাব পৰা নাই ।\nসকলোবোৰ সপোন । মাথো সপোন ।\nHimjyotiTalukdar @ApurbaKalita, মই তেনেকুৱা পৰিয়াল লগ পাইছো। সন্তানে আটাইকেইটা ভাষা জানে (অৱশ্যে ৰাছিয়ান নহয়)। এয়া আগ্ৰহৰ কথা, অভিভাৱকৰ আগ্ৰহ। আমিনো কোন জোৰ জবৰদস্তি তিনিওটা ভাষাই জানিবই লাগিব বুলি ফটোৱা জাৰী কৰিবলৈ।\nHimjyotiTalukdar @MadhurimaGharphalia, সজাগতা আমি এনেদৰেই আলোচনা, বিভিন্ন সৰু সুৰা কাৰ্যসূচী (যেনে অকব সাহিত্য আড্ডা) আদিৰ জৰিয়তে আনিব পাৰো। ৰাস্তাত ইয়াৰ বাবে আন্দোলন কৰা, স্মাৰক পত্ৰ প্ৰদান কৰা, ভাষণৰ ফুলজাৰি মৰাৰ দিন উকলিল। এই আলোচনাখিনি পঢ়ি যদি অকবৰ পোষ্ট পঢ়া অথবা আমি চিনি নোপোৱা দহটা পৰিয়ালেও নিজৰ সন্তানক অসমীয়া শিকাবলৈ লয়, সেয়াই আমাৰ বাবে ডাঙৰ সাফল্য।\nProdip Kr @ApurbaKalitaআপুনি কোৱাৰ দৰেই মোৰ এজন কানাডিয়ান বন্ধু আছে যাৰ পৰিবাৰ ৰাচিয়ান আৰু ল’ৰাৰ জন্ম হয় পেৰিচত । পিছে ল’ৰাই ৰাচিয়ান আৰু ইংৰাজী দুয়োতাইকব পাৰে ।\nPratibhuDuttaমুল বিষয়ৰ পৰা অকনমানফালৰি কাটি —\nমোৰ ছাত্ৰী এগৰাকী আছে ৷\nমাক অসমীয়া, দেউতাক ৰাচিয়ান ৷\nঘৰত তেওঁলোকে মুলতঃ ইংৰাজীতে কথা পাতে ৷\nকিন্তু ছাত্ৰী গৰাকীয়ে অসমীয়া ক’ব , লিখিব আৰু পঢ়িব জানে ৷\nএদিন মই সুধিছিলো,‘তুমি ৰাচিয়ান জানা নে ?’\nতাই ক’লে,‘মোৰ পাপাৰ ভাষা ৷ কিয় নাজানিম ?’\nমোৰ বোধেৰে সৰু ল’ৰা-ছোৱালীবোৰে ভাষা অতি সোনকালে আয়ত্ব কৰিব পাৰে ৷\nHimjyotiTalukdarসৰু ল’ৰা ছোৱালীয়ে ভাষা সোনকালে কেনেদৰে আয়ত্ব কৰে সেই কথা জানিবলৈ শংকৰদেৱ শিশু নিকেতনৰ প্ৰাক প্ৰাথমিক, প্ৰাথমিক শ্ৰেণী কেইটাৰ সেই সৰু সৰু ল’ৰা ছোৱালীকেইটাৰ ওচৰলৈ গ’লেই হ’ল। হিন্দী, সংস্কৃত, অসমীয়া, ইংৰাজী আদি আটাইকেইটা ভাষাই শিকি পেলায়। অৰ্থ সহ বুজাই দিবও পাৰে!!\nPratibhuDuttaঅ.ক.বৰকৰণীয় বা অ.ক.ব.ৰ অৱদানৰ কথা ওলাইছে ৷ হিমজ্যোতি তালুকদাৰে কৈছে ‘ আমি চিনি নোপোৱা দহটা পৰিয়ালেও নিজৰ সন্তানক অসমীয়া শিকাবলৈ লয়, সেয়াই আমাৰ বাবে ডাঙৰ সাফল্য।’\nসঁচাকৈয়ে অ.ক.ব. সফল হৈছে ৷\nদুদিনমান আগৰ কথা ৷\nসন্ধিয়া দুজন অ.ক.বৰ সদস্যৰ ভেটাপাৰাত আকস্মিক ভাবে দেখা দেখি হ’ল ৷\nঅ.ক.ব. অৱদানৰ কথা ওলাল ৷\nএজনে কৈছে,‘বুজিছে মই ১৯৮৭চনত মেট্ৰিক অসমীয়া মাধ্যমতে পাছ কৰিলো ৷ তাৰ পাছত MIL অসমীয়া আছিল কাৰনে দুবছৰ অসমীয়া লিখিলো ৷ তাৰ পাছত দেউতালৈ লিখা চিঠিত অসমীয়া লিখিলো ৷ ১৯৯৩ চন মানত শেষ বাবৰ বাবে লিখিলো অসমীয়া ৷ লিখিবলৈতো একো কাৰনেই নাছিল ৷ এই অ.ক.ব.ই আকৌ শিকালে নিজৰ মাতৃভাষাত লিখিবলৈ ৷’\nসেই সদস্যজনৰ দৰেই আৰু কেইবাজন সদস্যকো মই ব্যক্তিগতভাবে জানো যিসকলে অ.ক.ব. সদস্য হোৱাৰ পাছত পুনৰ অসমীয়াত লিখিবলৈ ল’লে ৷\nতেওঁলোক দুজনে সেই দিনা অকল সেয়ে কথা পতা নাছিল ৷ কথা পাতিছিল আজি বিদেশত থকা কিমান অসমীয়াই আকৌ অ.ক.ব.ৰকাৰনেই অসমীয়াত লিখা মেলা নকৰিলেও অন্ততঃ পঢ়িবলৈ আৰম্ভ কৰিছে (বহু জনে লিখিবলৈকো আৰম্ভ কৰিছে) ৷\nমই নিজে অষ্ট্ৰেলীয়া, চীনদেশ,বাহৰেইন,ওমান,চৌদি আৰব,দক্ষিণ আফ্ৰিকা,কানাডা,হলেন্ড আৰু আমেৰিকা যুক্তৰাষ্ট্ৰত থকা ভালে কেইজন বন্ধুক চিনি পাওঁ যিসকলে নিয়মীয়াকৈ অ.ক.ব. বা ফেছবুকত অসমীয়া অন্ততঃ পঢ়ি আছে ৷\nDebabrat Borahহয় হয়। এয়া অ.ক.ব. ৰ সাফল্য। আৰু মই গৌৰৱ কৰো যে ময়ো এই সাফল্যৰ কিছু অংশীদাৰ। মোৰ পৰা অসমীয়া লিখিবলৈ শিকি এতিয়া কেইবাজনেও অসমীয়াত লেখা মেলা কৰিবলৈ আৰম্ভ কৰিছে।\nPratibhuDuttaমোৰ কি অৱস্থা যোৱা ফাকুৱাৰ সময়ত !!!!\nঅসমীয়াত নোৱাৰো লিখিব !!!!!!!!!!!!!!!!\nইমেজ কৰি অ.ক.ব.তআপলোডকৰিলো, দিলে নহয় ডিলিট কৰি ৷\nতাৰ পাছত PradyutJyotiSaikia, BanajitPathak, Mitali Barman, HimjyotiTalukdarকে আদি কৰি ভালে মানজনে সহায় কৰিলে ৷\nমোৰ অ.ক.ব.ৰ প্ৰথম পোষ্টটো মিতালী বৰ্মনে টাইপ কৰি দিছিল ৷\nবনজিৎ পাঠকে কিমান সময় মোৰ সৈতে ফোনত কটালে অসমীয়া শিকোৱা নামত তাৰ হিচাব নাই ৷\nকিমানজনে মই ভুলে ভালে লিখা কথাবোৰকে পঢ়ি উৎসাহ যোগালে ৷\nএটা দিন আছিল, ফেছবুকত আছো, ফেছবুক কৰো– এইবোৰ ক’বলৈকে লাজ লাগিছিল, সংকোচবোধকৰিছিলো ৷\nআজি কিন্তু সগৌৰবে কওঁ – ফেছবুক কৰো মানে অ.ক.ব.ৰ লেখা বোৰ পঢ়ো, মাজে মাজেলিখো ৷ তুমি ফেছবুকত আছা বুজিলো, অ.ক.ব.ত নাই নেকি?\nসিফালৰ পৰা যদি কয়,‘নাই৷!’\nমই কওঁ,‘কিইইইইইইই? নাই ?? কিয়????’\nসিদিনা দেবব্ৰত বৰাই কৈছে,‘অ.ক.ব এতিয়া এটা গ্ৰুপ (গোট) হৈ থকা নাই ৷ অ.ক.ব. এদিন জাতীয় জীৱনৰ অংগ হ’ব গৈ ৷’\nমই তাৰে এটা ক্ষুদ্ৰ অংশ, এইটো মোৰ কাৰনে এটা গৌৰবৰ কথা !\nAnkurDuttaসৰুতে প্ৰান্তিকৰ “পত্ৰালাপ”ত পঢ়া এখন চিঠিৰ বিষয়ে কব বিচাৰিছোঁ। উৰিচ্ছাৰ কোনোবা পাটনায়ক উপাধিৰ এজন ব্যক্তিয়ে অসমত চাকৰি কৰি আছিল। এদিন বিভাগীয় কামত কোনোবা এটা অফিচলৈ গৈছিল আৰু অসমীয়াতে সেইতো অফিচৰ কোনোবা এজন কৰ্মচাৰীৰ লগত কথা পাতিবলৈ চেষ্ঠা কৰিছিল। এইটো এটা গৌৰবৰ কথা যে বেলেগ ভাষিক এজন উচ্চপ্ৰ্দস্ত বিষয়াই অসমীয়া মানুহৰ লগত অসমীয়তে কথা পাতিব চেষ্ঠা কৰিছিল। কিন্তু সেই অসমীয়া কৰ্মচাৰীজনে কি ক’লে জানে?? – “চাৰ, আগৰ আপকৌআচামিছ নাহি আতা হাই ত’ চৌৰ দিজিয়েনা, হিন্দি মেই বাত কিজিয়ে, হামকৌ ভি হিন্দি আতা হেই…..হা হা” পাছ্ত মানুহ জনে লিখিছিল, সকলো অসমীয়া মানুহৰ মানষিকতা যদি এনেকোৱাই হয় তেনেহলে অসমীয়া ভাষাৰ বেয়া দিন খুব সোনকলে আৰম্ভ হ’ব। আপুনি কি ভাবে, সেই ব্যক্তি জনৰ সন্তানে অসমীয়া ক’ব জানে????\nProdip Krভালপোৱা আৰু সন্মান কৰা বেলেগ কথা কিন্তো এটাক এৰি আনটোৰ কোনো মুল্য নাই । নিজৰ ভাষাৰ প্রতি ভালপোৱা আৰু সন্মান অতি দৰকাৰি কথা ।\nDigantaYadavSarmaদুই এজনক পাইছো সময়ত তেওঁলোকৰ সন্তানক মাতৃভাষাত জ্ঞান নিদি/ লিখিব-পঢ়িবলৈ সুবিধা নিদি হিন্যমন্যতাত ভুগিছে। পিছলৈ পঢ়া শুনা (ইংৰাজী মাধ্যমত) বেছিকৈ কৰিবলৈ হোৱাত সময় নহয়গৈ। গতিকে সময় থাকোতে কথাবোৰ ভাবিব লাগে। মই নিজে এই কথা মানি চলো বাবেই তৃ্তীয়শ্রেণীত পঢ়া মোৰ সন্তানে অসমীয়াত সুন্দৰ ভাবে পঢ়িব পাৰে/আগ্রহ আছে। তাইক মই কিয় ইংৰাজী মাধ্যমত পঢ়ুৱাইছো, সেই বিতর্কলৈ নাযাওঁ। প্রথমৰ পৰাই অভিভাবকে মাতৃভাষাত পঢ়া-শুনা কৰাৰ আগ্রহ মগজুত সোমোৱাই দিব লাগে। শিশু কালতে শিকা কথা/কামবোৰ নিশ্চয় দীর্ঘস্থায়ী হয়।\nSubhashishGogoiঅতি যুক্তিসন্মত কথা কৈছে আপুনি। @জ্যোতি প্ৰকাশ নাথ\nAnupamaBorgohainসৰুতে পঢ়া সাধু দুটা মনত পৰিছে ..আমাৰ আলোচনাৰ লগত সামঞ্জজ্য বিচাৰি পাব বিজ্ঞজনে : সাধু ১. এজনী কাউৰীয়ে ময়ুৰবোৰৰ ধুনীয়া পেখম আৰু সকলোৱে প্রসংশা কৰা শুনি নিজৰ কলা ৰঙ গুচাবলৈময়ুৰজাক থকা ঠাইৰ পৰা ময়ুৰৰ পাখি বিছাৰি আনি নিজৰ গাত খুচি বিন্ধি লগাই ললে । পিচে তাই যেতিয়া নিজৰ নতুন তথা আধাখনীয়া ভয়ংকৰ ৰূপ লৈ ময়ুৰ সমাজত মিলিবলৈ গল ময়ুৰবোৰে তাইক ঠাট্টা কৰি নিজৰ সমাজৰ পৰা উলিয়াই দিলে । মনৰ দুখত তাই নিজৰ কাউৰি সমাজত মিলিবলৈ গল – কিন্তু কাউৰিবোৰেও তাইক বহিষ্কাৰ কৰিলে জাতিভ্রষ্ট বুলি !!! সাধু ২. এজনী ঘনচিৰিকাইৰাজহঙ্খৰ সুন্দৰ খোজ কাটল দেখি সিহঁতৰ দৰেই খোজ কাঢ়িবলৈ দিনে নিশাই চেষ্টা কৰিলে । কিন্তু কতনো পাৰিব ঘনচিৰিকাইৰাজহঙ্খৰ খোজ দিবলৈ !! কিছুদিনৰ পিছত আমনি লাগি তাই নিজৰ দৰেই খোজ দিবলৈ চেষ্টা কৰিলে ! কিন্তু হায় ! তাই নিজৰ খোজটোও পাহৰি গ’ল !!!!!!!!!\nPratibhuDuttaশিক্ষাৰ মাধ্যম আৰু অসমীয়া ভাষাৰ প্ৰতি শ্ৰদ্ধাৰ মাজত সকলো সময়তে পোনপতীয়া সম্বন্ধ নাথাকিবও পাৰে ৷\nমই এনে বহু বন্ধুক জানো যি সকলে মোৰ সৈতে একে লগে অসমীয়া মাধ্যমৰ বিদ্যালয়ত পঢ়া শুনা কৰিছিল আৰু এতিয়া অসমীয়াত কথা ক’বলৈ লাজ কৰে ৷\nআন হাতে মোৰ এনে বন্ধুৰো অভাব নাই যিসকলে ইংৰাজী মাধ্যমত শিক্ষা গ্ৰহণ কৰিছিল, এতিয়া ছাকেও বিদেশত কিন্তু মোতকৈ ভালকৈ অসমীয়াত লিখা মেলা কৰে ৷ সেইয়াতো বাদেই মোৰ এনে দুজন বন্ধু আছে যাৰ মাতৃভাষা বাংলা, পঢ়া-শুনা কৰিছিল বাংলা ভাষাত কিন্তু অসমীয়াত সুন্দৰকৈ লিখা মেলা কৰে ৷ তেওঁলোক দুজনো ভাৰতৰ বাহিৰতে থাকে ৷\nApurbaKalita @AnupamaBorgohainটামামউদাহৰন দিলে দেই\nBhagatLalDutta [অমুকাই এতিয়া মিচিকিয়ায়েই থৈ দিওঁ আৰু … মন্তব্য নিদিওঁ, যি হয় সময়ত দেখা যাব]\nPratibhuDuttaউচ্ছতৰমাধ্যমিকত বিজ্ঞান শাখাত নাম লগাইছো ৷\nইংৰাজী মাধ্যমত ৷\nকথাবোৰ বুজি পাওঁ ৷\nচাৰসকলে কিবা এটা সুধিলে উত্তৰ দিওঁতে হাহাকাৰ লাগে ৷\nমনৰ মাজেত অনুবাদ কৰিব লাগে ৷\nঅসুবিধা পাইছিলো, ভালেখিনি নোপোৱা নহয় ৷\nকিন্তু এতিয়া মই ল’ৰা-ছোৱালীবোৰ পঢ়াই থাকোতেবুজো মাতৃভাষাত পঢ়িছিলো বাবে বহু কথাই (concept) সহজে বুজিছিলো ৷ এতিয়া দেখিছো তেনেই সাধাৰণ সাধাৰণ কথাবোৰ বুজি পাওঁতে ল’ৰা-ছোৱালীবোৰে অসুবিধা পায় ৷\nDebabrat Borahমই এনে মানুহো(কম বয়সৰ) লগ পাইছো তেওঁলোকে ইংৰাজী মাধ্যমত পঢ়া শুনা কৰিছিল। কিন্তু নিজা চেষ্টাৰে অসমীয়া কাকত আলোচনী পঢ়িব পৰা হৈছে। এতিয়া অকবৰ দৰে গোটৰ উদ্গনি পাই তেওঁলোকে হয়তো অসমীয়া লিখিবলৈও চেষ্টা কৰিব। মই ভাবো যদিহে মাক দেউতাকে অসমীয়াত কথা পাতে আৰু অসমীয়া কিতাপ পত্র পঢ়ে, তেনেহ’লে সন্তানো অসমীয়াৰ প্রতি আগহী হৈ উঠে।\nAnupamaBorgohainকটন কলেজত বহু সংখ্যক শিক্ষকে ইংৰাজী ভাষাত পঢ়াশুনা কৰিবলৈ বেছি উৎসাহ দিছিল (অৱশ্যে তাৰ অৰ্থ এয়া নহয় যে নিজৰ ভাষা নপঢ়িবিলৈ কৈছিল । ) সেয়ে উচ্ছতৰমাধ্যমিকৰ পৰা সকলো বিষয় ইংৰাজীতে পঢ়িছো আৰু তাৰ সুফলো ভোগ কৰিছো । কিন্তু নিজৰ ভাষাক কোনোদিনেঅবহেলানকৰিছিলো;সেয়ে আজি অতযুগৰ পিছতো অসমীয়াত লিখিব পাৰিছো । মোৰ মতে সকলোৱে নিজৰ মাতৃভাষাক শ্রদ্ধা কৰিব লাগে ..এইটো অনস্বীকাৰ্য্য যে ভাষাৰ ভিন্নতাই বিভাজন আনে । কিন্তু বাস্তবএনেকুৱাই । গতিকে আমি সকলো ভাষাক শ্রদ্ধা কৰিব লাগে । মোৰ মাৰাঠি বান্ধবী জনীৰ অসমত জন্ম হৈ ১০বছৰৰ পিছত ইয়ালৈ বদলি হৈ অহা লৰাটোৱে অসমীয়া কব,পঢ়িব জানে । অথচ মাৰাঠিকব নোৱাৰে । ঘৰত হিন্দিত কথা পাতে পিতৃ মাতৃৰ লগত । এদিন মই তাইকো ধিক্কাৰ দিছিলো । অলপতে তাই মোক ফোন কৰি জনালে যে তাইৰ লৰা উৎকৰ্ষে মাৰাঠি ভাষা শিকাবলৈ সিহঁতক অতি জোৰ কৰি আছে …গতিকে মাতৃভাষা লৰাই কব নিবিচৰা বা নজনাটো মাক -দেউতাকৰে দোষ !!!\nAnkurDuttaএইটোও আমি মানিব লাগিব যে, ইংৰাজী সৰ্বজনীন ভাষা, সকলোৱে শিকিব লাগে, সেইবুলি নিজৰ ভাষাটোক অবহেলা কৰিব নালগে। ভাষা এটা জাতিৰ দাপোন। মই নিজেই এইটো কথা কৈ গৰ্ব অনূভব কৰো যে দুটা অসমীয়া লগ হলেই অসমীয়াত কথা পাতোঁ লগত যিমানেই যি মানুহ নথাকক কিয়। কিন্তু বহুতেই লাজ পাই, ভাবে নিজৰ ইগ’ দাউন হ’ব। বেলেগলৈনো কিয় যাব লাগে মোৰ বন্ধুবৰ্গৰ মাজতে এনে উদাহৰণ আছে।\nApurbaKalitaভাষানো কি ডাঙৰ কথা ?ভাৱৰ আদান প্ৰদান কৰিবৰ বাবেহে ভাষা এটা লাগে । কোনোবা অসমীয়া অভিভাবকৰ সন্তানে হিন্দি বা ইংৰাজী ভাষাটোকেই যেনিবা আকোৱালি লৈছে একো ডাঙৰ কথা নহয় । কোন অসমীয়া অভিভাবকে নিজৰ সন্তানক অসমীয়া ভাষাটো শিকাবৰ চেষ্টা নকৰে ? মোৰ বোধেৰে সকলোৱে কৰে । কিন্তু সন্তানে যদি এই ভাষাটো শিকিব লাজ কৰে বা টান পায় অভিভাৱকৰ তাত কি দোষ ?\nDebabrotGogoiঅৰ্পূব একেবাৰে সচাঁ কথা কলা । আচল দোষ সন্তানৰহে,আভিভাবকৰ নহয় ।\nAnupamaBorgohainইয়াত থকা আমাৰ অকবৰ কিছুমান সদস্যৰ সন্তানে জন্ম হৈ হিন্দি বা ইংৰাজীতে কান্দিছিল নেকি বাৰু ????আমাৰ সন্তানবোৰে কিন্তু পৃথিৱীৰ সকলো মানুহে বুজি পোৱা ভাষাতেহে কান্দিছিল !! সেয়ে আমি কোৱা ভাষাটো কবলৈ লাজ নকৰে সিহঁতি !!! আৰু পৃথিৱীৰ যিকোনো ভাষা শিকিবলৈ আগ্রহো কৰে !!!\nDebabrat Borahঅপূৰ্ব কলিতা ডাঙৰীয়াৰ কথাটো সম্পূৰ্ণ শুদ্ধ বুলি নাভাবো। কথা হ’ল আপুনি আপোনাৰ সন্তানক বাঘটো চিধাই টাইগাৰ বুলি শিকাব নে টাইগাৰ মানে বাঘ বুলি শিকাব।\nDhrubaJyotiসমস্যাটোৰ এটা মনোবৈজ্ঞানিকবাখ্যাৰোপ্রয়োজন আছে চাগৈ…\nPratimPratapBaruahনিজৰ সন্তানে অসমীয়া ভাষাতো কব, পঢ়িব আৰু লিখিব (সাধাৰণতে গোটেইকেইটা একেলগে নহয়, মানে লিখিব নোৱাৰিলেও কব আৰু পঢ়িব পাৰে, বা পঢ়িব-লিখিব নোৱাৰিলেও ভাষাটো কব পাৰে) নজনাটো কোনো অসমীয়া পিতৃ-মাতৃৰ বাবে গৌৰৱৰ কথা নহয়, হ’ব নোৱাৰে। পৰিবেশ, পৰিস্থিতিসাপেক্ষে অসমীয়া পিতৃ-মাতৃৰ সন্তানে নিজৰ মাতৃভাষাৰ আগতে বা মাতৃভাষাৰ সমানে সমানে আন ভাষাও শিকিব লগীয়া হয়। আন ভাষাত পঢ়িব, খেলা-ধুলা কৰিব, সমাজৰ সন্মুখত উপস্থিত থাকিব লগা হয়। তেনে পৰিস্থিতিত কোনোবা সন্তানৰ বাবে বহুসময়ত অসমীয়া ভাষাতকৈ এটা বা দুটা বেলেগ ভাষাহে বেছি প্ৰয়োগিক হৈ পৰে। ইয়াত অৰ্থ এইটো নহয় যে তেনে সন্তানসকলে অসমীয়া ভাষাটো বেয়া পায় বা শিকিব নিবিচাৰে।\nঅসমৰ বাহিৰত জন্ম হৈ অসমৰ বাহিৰতে অনা-অসমীয়া মানুহৰ মাজত পঢ়ি-শুনি ডাঙৰ দীঘল হোৱা সন্তানসকলে অসমীয়া ভাষাৰ প্ৰয়োগ ঘৰৰ চাৰিবেৰৰ মাজতে সীমাৱদ্ধ ৰাখিব লগা হয়। কিন্তু এই সন্তানসকলে অসমীয়া ভাষা কব পৰাৰ লগতে সমানে আন দুটা ভাষাও কব পৰা হয়। বহুত সৰুতেই সিহঁতে আন ভাষাৰ সাহিত্যৰো স্বাদ লব পৰা হয়।\nআচলতে অসম, অসমীয়া ভাষা আৰু অসমীয়া জাতিক মনে-প্ৰাণে ভালপাবলৈ আমি আমাৰ সন্তানসকলক শিকাব লাগিব। “অসম আমাৰ ৰূপহী, গুণৰো নাই শেষ” – এই কথাষাৰ সিহঁতক হৃদয়েৰে বিশ্বাস কৰিবলৈ শিকাব লাগিব। তাকে নকৰি মোৰ সন্তানে অসমীয়া ভাষা কব-পঢ়িব-লিখিব জানে বুলি কৈ থাকি একো লাভ নাই।\nআৰু এটা কথা। অসমৰে হওক বা অসমৰ বাহিৰৰে হওক, ইংৰাজী ভাষাটোও সকলোৱে ভালকৈ জনা উচিত। ভাষাৰ সীমাবদ্ধতাৰ বাবেই অসমৰ ছাত্ৰ-ছাত্ৰীসকলে বহু সময়ত পাবলগীয়া সফলতা নোপোৱা নিজ চকুৰে দেখিছোঁ।\nApurbaKalita” মোৰ সন্তানে অসমীয়া ভাষা কব-পঢ়িব-লিখিব জানে বুলি কৈ থাকি একো লাভ নাই। ” — প্ৰতিম দাৰ উক্ত কথাষাৰৰ ওপৰত মোৰ কব লগা আছে । লাভ কিয় নহব? অসমৰ বাহিৰত থকা অসমীয়া পৰিয়াল এটাৰ সন্তানে যদি অসমীয়া লিখিব আৰু পঢ়িব জানে , য‘ত কিছুমান সেই একে অসমীয়া পৰিয়ালৰ মানুহৰ সন্তানে নাজানে , মোৰ বোধেৰে সেই অসমীয়া নজনা সন্তানবোৰক বা অভিভাৱকক অনুপ্ৰানিত কৰিব পাৰিব । অসমৰ বাহিৰত থাকিলে এনেও ইংৰাজী ভাষাটো জানিবই লাগিব সকলোৱে আৰু জানেও ।\nAnupamaBorgohainস্বজন প্রশংসা কোনো সুস্থ মানুহে নকৰে । তথাপি পৰিস্থিতি সাপেক্ষে কৰিব লগা হয় । মোৰ লৰাই হিন্দি,অসমীয়া ,ইংৰাজী সকলো সমাজতে মিলিব পাৰে । ভদ্র ব্যৱহাৰ কৰিব জানে । দিল্লী আৰু নয়ডাত হোৱা বহুবোৰ ফাংচনত ডাঙৰটোৱে ইংৰাজীতে ‘ এংকৰিং” কৰিছে । সৰুটোৱেও কেতিয়াও কোনো সভাতে কথা কবলৈ সংকোচ নকৰে । সিদিনা অকবৰ আড্ডাত সৰুটোৱে ( যি মাত্র ৭ বছৰীয়া জীৱনত ৩বাৰ অসম গৈছে ) আমি অসমীয়া, নহওদুখীযা বুলি গৰ্বৰে গাইছিল । এইবাৰ গণতন্ত্রদিবসতো সিহঁতি আন ভাৰতীয় লৰাৰ লগত নিজেও হিন্দি নাট কৰিব । অনুষ্ঠানৰ আতো ধৰিব মোৰ ডাঙৰ লৰাই । ইচ্ছা কৰিলে চাবলৈ আহিব পাৰে । জি ডি গোৱেংকা স্কুলৰ “প্রিফেক্টো” মোৰ এই অসমীয়া লৰাটোৱেই আছিল । …ডাঙৰটোৱে দুখন ইংৰাজী উপন্যাসো লিখিছে । সিহঁত কিন্তু একো অসাধৰণবু্দ্ধিমত্তাৰ লৰা নহয়্সাধাৰণ লৰাই !!প্রতি দেওবাৰে হোৱা SGI নামৰ সংস্থাটোৰ মিটিঙত মোৰ সৰু লৰাটোৱেই নেতৃত্ব লয়্এই সংস্থাত এজনো অসমীয়া নাই ।\nApurbaKalitaশুনি ভাল পালো অনুপমা বৰগোহাঁই ডাঙৰীয়ানী । আপোনালোকৰ দৰে অসমৰ বাহিৰত থকা অভিভাবক সকলে নিশ্চয় আন আনপৰিয়ালসমুহক অনুপ্ৰেৰিত কৰিব ।\nMadhurimaGharphaliaঅনুপমাবা, আপোনাৰ মন্তব্যটো হাজাৰবাৰ সমৰ্থন কৰিলোঁ । আশা কৰোঁ কেৱল নিজৰ প্ৰয়োজনত হে নিজকে অসমীয়া হিচাপে সজোৱা অসমীয়াসকলে যেন আপোনালোকক তেওঁলোকৰ আদৰ্শ হিচাপে লয় ।\nPratimPratapBaruahঅপূৰ্ব, মোৰ কথাষাৰআধাডুখৰীয়াকৈ উত্থাপন কৰিলা। মই কৈছিলোঁ – “আচলতে অসম, অসমীয়া ভাষা আৰু অসমীয়া জাতিক মনে-প্ৰাণে ভালপাবলৈ আমি\n← দেৱাল (নিশাংক মিলন)\nমোৰ ভাৰতীয় মানসিকতা আৰু ইঊৰোপ ভ্রমনৰ এক অভিজ্ঞতা (১)-প্ৰদীপ কুমাৰ →


নলবাৰী ফুটবল লীগ ১২ জুনৰ পৰা - Olympia Sports\nHomeNewsনলবাৰী ফুটবল লীগ ১২ জুনৰ পৰা\nনলবাৰীৰ পৰা অলিম্পিয়াৰ হৈ দীপক কুমাৰ দাস: বহু প্ৰত্যাশিত নলবাৰী ক্ৰীড়া সন্থাৰ ‘নলবাৰী ফুটবল লীগ’ অহা ১২ জুনৰ পৰা অনুষ্ঠিত হ’ব । উক্ত দিনাই বিয়লি ৩ বজাত ৭ টা ব্লকত উক্ত লীগৰ শুভৰাম্ভণি কৰা হ’ব । সেই মৰ্মে পূব নলবাৰী ব্লকৰ গৰ্ডন স্কুল খেলপথাৰত– স্পোটিং ইউনিয়ন বনাম বালিকৰিয়া ক্ৰীড়া সংঘ ।\nমধুপুৰ ব্লকৰ নতুন দেহৰ হাইস্কুল খেলপথাৰত– গ্লেমাৰ স্পোৰ্টছ ক্লাব বনাম বৰসৰকুছি ৰাইজিং স্পোৰ্টচ ক্লাব । টিহু ব্লকৰ মাখিবাহা খেলপথাৰত– টিহু স্পোৰ্টছ এছ’চিয়েচন বনাম মাখিবাহা ক্ৰীড়া সংঘ । পশ্চিম নলবাৰী ব্লকৰ চামতা উচ্চতৰ মাধ্যমিক বিদ্যালয় খেলপথাৰত– বেলশৰ আঞ্চলিক ক্ৰীড়া সংঘ বনাম ডলফিন স্পোৰ্টছ ক্লাব ।\nবৰক্ষেত্ৰী ব্লকৰ দেশভক্ত ষ্টেডিয়াম, মুকালমুৱাত– লোহাৰকাথা যুৱক সংঘ বনাম বৃহত্তৰ নাৰায়ণপুৰ ক্ৰীড়া সংঘ । বৰভাগ ব্লকৰ কৰিয়া হাইস্কুল খেলপথাৰত– বৰভাগ আঞ্চলিক ক্ৰীড়া সংঘ বনাম ক্ৰীড়া যুৱক সংঘ আৰু বড়িগোগ বনভাগ ব্লকৰ ঘগ্ৰাপাৰ হাইস্কুল খেলপথাৰত– ধমধমা স্পোৰ্ট এছ’চিয়েচন বনাম বনভাগ উদয়ন সংঘই ভাগ ল’ব । ইতিমধ্যে লীগত ২৯ টা ক্লাব-সংঘই যোগদান নিশ্চিত কৰিছে ।\nনৱনিৰ্বাচিত নলবাৰী ক্ৰীড়া সন্থাৰ সভাপতি জয়ন্ত মল্ল বৰুৱাই জিলাৰ সমূহ ক্ৰীড়াকে একগোট কৰি ক্ৰীড়াক হাতে হাত ধৰি আগবঢ়াই নিয়াৰ পোষকতা কৰি গ্ৰাম্যাঞ্চলত সিচঁৰতি হৈ থকা ক্লাব-সংঘসমূহক ক্ৰীড়া সন্থাৰ নতুনকৈ স্বীকৃতি বা সাময়িকভাৱে স্বীকৃতি প্ৰদান কৰি খেলুৱৈসকলক নিজ- নিজ ক্লাবৰ হৈ খেলিবলৈ উৎসাহিত কৰা পৰিলক্ষিত হৈছিল ।\nযাৰ বাবে লীগ খনত গৰিষ্ঠ সংখ্যক ক্লাবে যোগদান নিশ্চিত কৰিছে । ইয়াৰ জড়িয়তে নলবাৰী জিলাত ফুটবলৰ অধিক খেলুৱৈৰ জন্ম হৈ জিলাখনক ফুটবলত চহকী কৰি তুলিব বুলি সন্থাৰ সাধাৰণ সম্পাদক বুবুল তালুকদাৰৰ লগতে ফুটবল সম্পাদক ৰাতুল গোস্বামীয়ে আশা প্ৰকাশ কৰিছে ।\nPrevious articleআই চি চি বিশ্বকাপলৈ কোনে কোনে অৰ্জন কৰিব যোগ্যতা ?\nNext articleক্ৰিজত বলিবনে উমৰাণৰ ধুমুহা ?\nআই চি চিয়ে জাৰি কৰিলে নতুন নিৰ্দেশনা\nবকোত প্ৰাইজমানী ফুটবল প্ৰতিযোগিতাৰ চূড়ান্ত মেচ,বকো এফ. চি দল চেম্পিয়ন\nঅৱশেষত অনিচ্ছয়তা আতৰিল : চতুৰ্থখন টেষ্ট ব্ৰীছবেনত খেলিবলৈ মান্তি হ’ল ভাৰত


গোৱালপাৰা কোৱাৰেন্টাইন চেণ্টাৰে মনা নাই কোনো ধৰণৰ প্ৰটকল; অভিযোগ এগৰাকী UPSC ছাত্ৰীৰ\n"নিৰ্ধাৰিত সময় পাৰ হৈ যোৱাৰ পাছতো কোৱাৰেন্টাইন চেণ্টাৰতে ৰখা হৈছে লোকক, নতুনকৈ আনি আছে বহু লোক"\nবহিঃ ৰাজ্যৰ পৰা ট্ৰেইন বাছ যোগে প্ৰতিদিনে অসমলৈ অনা হৈছে বহিঃৰাজ্যত আবদ্ধ হৈ থকা লোকসকলক।\nতেনে সময়তে গোৱালপাৰা কোৱাৰেন্টাইন চেণ্টাৰে মনা নাই কোনো ধৰণৰ প্ৰটক’ল।\nএই গুৰুতৰ অভিযোগ উত্থাপন কৰিছে চেণ্টাৰটোত কোৱাৰেন্টাইন হৈ থকা এগৰাকী মুম্বাইত UPSC অধ্যয়নৰত ছাত্ৰী আয়েশাই।\nনৰ্থ ইষ্ট নাওৰ আগত আয়েশাৰ গুৰুতৰ অভিযোগ “পূৰ্বৰ কোভিড-১৯ পৰীক্ষাত নিগেটিভ অহাৰ পাছতো কোৱাৰেন্টাইন চেণ্টাৰৰ পৰা যাবলৈ দিয়া হোৱা নাই। কিন্তু প্ৰতিদিনে নতুন নতুন লোকক আনি থকা হৈছে চেণ্টাৰটোলৈ।”\nউল্লেখযোগ্য যে, যোৱা ২৩ মাৰ্চত দিল্লীৰ পৰা আহি গোৱালপাৰাৰ দস্তিনগৰৰ নিজ বাসগৃহতে তেওঁ আৰু তেওঁৰ পিতৃ কোৱাৰেন্টাইন হৈ আছিল। কিন্তু উক্ত অঞ্চলত যোৱা ৫ মে’ত এজন ইমাম এই মাৰাত্মক ভাইৰাছত আক্ৰান্ত হোৱাৰ পাছতে তেওঁলোকক গোৱালপাৰা কলেজ কোৱাৰেন্টাইন চেণ্টাৰলৈ লৈ অনা হৈছিল।\nআজি চেণ্টাৰটোত তেওঁ আৰু তেওঁৰ পিতৃয়ে ১১ দিন অতিক্ৰম কৰিছে।\nআয়েশাই জনোৱা অনুসৰি এই ১১ দিনত তেওঁলোকৰ দুবাৰকৈ স্বাৱ চেম্পল সংগ্ৰহ কৰা হ’ল আৰু তৃতীয় টেষ্ট কৰিবলৈ বাকী আছে।\nকিন্তু পূৰ্বৰ দুটা ফলাফলৰ ৰিজাল্ট বৰ্তমানলৈকে লাভ কৰা নাই ছাত্ৰীগৰাকী আৰু তেওঁৰ পিতৃয়ে।\nদুয়োগৰাকীয়ে ১৪ দিনৰ কোৱাৰেন্টাইন শেষ হোৱালৈ অপেক্ষা কৰি আছে যদিও তেওঁলোকৰ লগৰ এটা পৰিয়ালক ১৯ দিন ধৰি ৰখাই থোৱা হৈছে চেণ্টাৰটোত।\nযুৱতীগৰাকীয়ে উল্লেখ কৰা অনুসৰি পৰিয়ালটোৰ মফিজুদ্দিন আহমেদ নামৰ সদস্যজন যোৱা ২৭ এপ্ৰিলত ক’ৰ’ণাত আক্ৰান্ত হৈছিল আৰু তাৰ পাছতে তেওঁৰ পৰিয়ালৰ সদস্যক অনা হৈছিল চেণ্টাৰটোলৈ। আজি চেণ্টাৰটোত ১৯ দিন উকলিব পৰিয়ালটোৰ।\nতাৎপৰ্যপূৰ্ণভাৱে মফিজুদ্দিনক যোৱা ১৩ মে ৰ দিনা গুৱাহাটী MMCH ৰ পৰা মুক্তি দিয়া হয় যদিও এতিয়ালৈকে পৰিয়ালটোক কেতিয়া মুকলি কৰি দিয়া হ’ব তাক লৈ এতিয়াও একো নিশ্চিত হোৱা নাই বুলি আয়েশাই অভিযোগ কৰে।\nআয়েশাই আৰু কয় “বৰঞ্চ দৈনিক নতুন নতুন লোকক অনা হৈছে কোৱাৰেন্টাইন চেণ্টাৰটোলৈ। তেওঁলোকক গেটৰ বাহিৰত এৰি দি প্ৰশাসনৰ লোকে তেওঁলোক কোন কোঠাত থাকিব সেয়া নিৰ্দিষ্ট কৰি নিদিয়ে।”\nইপিনে পূৰ্বৰে পৰা কোৱাৰেন্টাইন হৈ থকা লোকসকলে সামাজিক দূৰত্ব বৰ্তাই ৰাখি পৃথক পৃথককৈ আছে আছে আৰু পৃথক বাথৰুম ব্যৱহাৰ কৰি আহিছে বুলিও তেওঁ কয়।\n“তেনে পৰিপ্ৰেক্ষিতত এনেকৈ দৈনিক নতুন মানুহ আনি থাকিলে কেনেকৈ সামাজিক দূৰত্ব বৰ্তাই ৰাখিম? কেনেকৈ পৃথককৈ বাথৰুম ব্যৱহাৰ কৰিব পাৰিম? যদি নতুনকৈ অহা কোনো ক’ৰ’ণা ভাইৰাছত আক্ৰান্ত লোকে বাথৰুম ব্যৱহাৰ কৰে তেন্তে তাৰ পৰা আমাৰ ভাইৰাছ সংক্ৰমণ নহ’ব নেকি?” ভুক্তভোগী যুৱতীগৰাকীৰ গোৱালপাৰা জিলা প্ৰশাসনলৈ প্ৰশ্ন।\nইতিমধ্যে কোৱাৰেন্টাইন চেণ্টাৰৰ কৰ্তৃপক্ষক তেওঁলোকৰ সমস্যা বোৰৰ বিষয়ে অৱগত কৰিছে যদিও কোনোধৰণৰ গুৰুত্ব আৰোপ কৰা নাই বুলি অভিযোগ উত্থাপন কৰিছে।


ধাৰাবাহিক – Page7– ফটাঢোল\nপুতলীয়ে ফাদাৰ ডেভিদহঁতক খেদাৰ পিছদিনা কাঠিগৰকীয়া ৰাম মাধৱ সত্ৰৰ নামঘৰত পুৱা প্ৰসংগৰ পাছত বৰভগীয়া সোমেশ্বৰ ভকতে কথাষাৰ উলিয়ালে বোলে…………. “পৰভু ঈশ্বৰ, বলীধৰৰ পুতেকৰ কাহিনীটো শুনিছেনে? কালি সেই ফিৰিঙ্গি ফেদাৰটোও আহিছিল৷ বলীধৰৰ পুতেক বোলে সিহঁতৰ ভগৱান৷ আমাৰ সত্ৰৰ শিচবোৰকো টানে৷ এতিয়া কি কৰে?” সত্ৰাধিকাৰ পৰমানন্দ দেৱগোশ্বামীয়ে কিছু পৰ মৌন হৈ থাকি মাত লগালে৷ “কালি জাঁজীপৰীয়াৰ ঘৈণীয়েকে গোঁসানীক কৈ থাকোতে কথাবোৰ শুনিছোঁ৷ ইহঁতৰ পৰা নোৱাৰা হৈছোঁ৷ মিৰি-মিছিং খিনিক সিহঁতৰ পকীয়া কৰিলেই৷ এতিয়া আমাৰ সাতমপুৰুষীয়া শিচতো হাত দিছে৷” “পৰভু, এনেকৈ থাকিলে কোনোবা দিনা\nতাবিজৰ মায়াজালত চিণ্টু লাহে লাহে আকৌ মনিকাৰ বশীভূত হৈছিল৷ তাত থকা দিনকেইটাৰ প্ৰতিদিন গধূলি চিণ্টু মনিকাৰ লগত প্ৰায়ে ওলাই গৈছিল আপাৰ মানহাটানৰ পৰা অলপ পূৱত,৮১০ ইয়ঙ্কাৰ এভিনিউত থকা এম্পায়াৰ চিটি কেচিনোলৈ৷ সুৰা, সুন্দৰী আৰু জুৱাৰ নিচাত আকণ্ঠ ডুবি থকাটো আছিল চিণ্টুৰ নিত্য-নৈমিত্তিক ঘটনা৷ বাকী সময়খিনিও বিভিন্ন মানুহৰ লগত ফোন নহ’লে কিবা মিটিঙতে ব্যস্ত থকা দেখিছিলোঁ৷ চিণ্টুৰ ব্যস্ততাৰ আঁৰ লৈ ইতিমধ্যে আমি নিউইয়ৰ্ক চহৰৰ অলি-গলি ঘূৰিবলৈ আৰম্ভ কৰিছিলোঁ৷ আমি মানে বিজয়, মই আৰু পেট্ৰিচিয়া৷ ক’বলৈ পাহৰিছিলোঁৱেই যে সেইকেইদিন পেট্ৰিচিয়াই আমাক নিউইয়ৰ্কৰ\n(খণ্ড-৩) “সেইয়া দেখিছা, মই কৈছিলোনে? ভাওনা পাতিম বুলি শুনাৰ লগে লগেই মহিলা সমিতিয়ে বিসম্বাদ আৰম্ভ কৰিলেই৷” ৰিণ্টুমনি দত্তই বিজয়ক উদ্দেশি কৈ গ’ল৷ “এই বিসম্বাদ বস্তুটো অসমত এতিয়া ঘৰে ঘৰে৷ এসময়ত জিন্দাবাদ শুনিলো, তাৰ পিছত যাক জিন্দাবাদ কৈছিল সিহঁতকে আকৌ মূৰ্দাবাদ কোৱা শুনিলো৷ জিন্দাবাদে জাতীয়তাবাদ কৰি লাভৰ মুখ নেদেখাত ৰাষ্ট্ৰীয়তাবাদ বুলি চিঞৰিবলৈ ধৰিলে৷ মাজতে বিসম্বাদে একনায়কত্ববাদ কৰি সংবাদ মাধ্যম গৰম কৰি আকৌ সকলো বৰবাদেই কৰি পেলালে৷” বিজয়ে বোলে, “ৰিণ্টুদা আপুনি হ’লে কি কৈ আছে মই একো বুজা নাই৷” ৰিণ্টু : ক’ত\nবীৰেন সংবাদ – মানস শইকীয়া\n(খণ্ড-১) আপোনালোকে ইতিমধ্যে ভাস্কৰজ্যোতি বৰুৱাৰ ‘ফেচবুকত কুৰুক্ষেত্ৰ’ত পোৱা বীৰেন নামৰ অসমীয়া ডেকাৰ চৰিত্ৰটো সম্বন্ধে অৱগত৷ তেখেত কোন, ক’ৰ, কেনে- এনেবোৰ কথা জানিবলৈ মন নাযায়নে? সেই উৎকণ্ঠাতে এই স্বয়ঙে নিজাববীয়াকৈ অনুসন্ধান কৰি কিছু কথা জানিব পাৰিছোঁ-তাকে দুআষাৰ কওঁ৷ মাজুলীৰ কোনোবা এখন অখ্যাত গাঁৱত কাতিমহীয়া কোনো এটা নিশাত এগৰাকী ধাই কেঁচুৱা এটা প্ৰসৱ কৰাই কঁপি উঠিছিল৷ কেঁচুৱাটো জন্মৰ পিছৰে পৰা মাতবোল নাই৷ তেওঁৰ জ্ঞান-বুদ্ধিমতে সকলোখিনি কৰাৰ পিছতো কেঁচুৱাটোৱে কন্দা নাই৷ এনেতে, আকাশত এক বিজুলীৰ চমক৷ লগতে, কাণতাল মাৰি যোৱা গাঁজনি৷ সকলো আচৰিত৷


অখিল গগৈৰ বিৰুদ্ধে আক্ৰমণাত্মক মুখ্যমন্ত্ৰী : ক’লে ‘অখিল গগৈৰ মানসিক ৰোগৰ চিকিৎসা চলি আছে'\nঅখিল গগৈৰ বিৰুদ্ধে আক্ৰমণাত্মক মুখ্যমন্ত্ৰী : ক’লে ‘অখিল গগৈৰ মানসিক ৰোগৰ চিকিৎসা চলি আছে’\nশিৱসাগৰ সমষ্টিৰ বিধায়ক অখিল গগৈৰ বিৰুদ্ধে সদনৰ মজিয়াত আক্ৰমণাত্মক হৈ পৰিল ৰাজ্যৰ মুখ্যমন্ত্ৰী ড০ হিমন্ত বিশ্ব শৰ্মা।\nআনকি আক্ৰমণ কৰি অখিল গগৈৰ মানসিক ৰোগৰ চিকিৎসা কৰি থকা বুলিও উল্লেখ কৰে মুখ্যমন্ত্ৰীগৰাকীয়ে।\nতেওঁ কয় ‘বেমাৰী মানুহ এজনত সদনত কেনেকৈ বহুৱাব পাৰে? অখিল গগৈ মানসিকভাৱে ভাল অৱস্থাত নাই। সদনত অখিল গগৈয়ে কোভিড প্ৰট’কল পাহৰি ইজনৰ পৰা সিজনৰ ওচৰত গৈছে, ই এক বেমাৰৰ আগজাননী। চিকিৎসা মহাবিদ্যালয়ৰ চিকিৎসকসকলে কৈছে এয়াই তেওঁৰ বেমাৰ।‘\n‘কিছুদিন পূৰ্বে ভৰহ নৰহে কৈছিল যে অখিল গগৈক সদনত বহাৰ অনুমতি দিব লাগে। যিগৰাকী ব্যক্তিক গুৱাহাটী চিকিৎসা মহাবিদ্যালয়ে চাৰিমাহ ধৰি চিকিৎসা কৰি আছে আৰু চিকিৎসকে কৈছে মানসিকভাৱে মানুহজন ভাল অৱস্থাত নাই। চিকিৎসকে তেওঁৰ মানসিক ৰোগৰ চিকিৎসা কৰি আছে। মানসিক ৰোগৰ বাবে তেওঁ চিকিৎসা লাভ কৰি আছে।‘ হিমন্ত বিশ্ব শৰ্মাই এইদৰে কয়।\nইপিনে, গুৱাহাটী চিকিৎসা মহাবিদ্যালয়ৰ চিকিৎসকক মুখ্যমন্ত্ৰীয়ে অখিল গগৈ সুস্থ হৈ আছে আপোনালোকে কিয় চিকিৎসালয়ত ৰাখি থৈছে? বুলি প্ৰশ্ন কৰাত চিকিৎসকে উত্তৰত তেতিয়া কৈছিল ‘সেইটোৱেই তেওঁৰ বেমাৰ।‘\nতেওঁ লগতে কয় ‘যদি অখিল গগৈয়ে সুস্থ বুলি কয় তেন্তে আইন মতে তেওঁ জেইলত যাব লাগিব। যদি কয় তেওঁ বিধানসভাত উপস্থিত থাকিব নোৱাৰে তেওঁ অসুস্থ বুলি কয় তেন্তে তেওঁ পেয়িং কেবিনত থাকিব লাগিব।‘\nইপিনে, এজন বেমাৰীক বিধানসভাত উপস্থিত থাকিবলৈ কিয় অধ্যক্ষই লিখি দিব? বুলি প্ৰশ্ন কৰি মুখ্যমন্ত্ৰীয়ে লগতে কয় ‘আমাৰ পৰা অধ্যক্ষই প্ৰতিক্ৰিয়া বিচৰাত আমি ক’লো বেমাৰী মানুহ এজনক সদনলৈ আহিব দিব নোৱাৰে।‘\nতেওঁ লগতে কয় ‘সিদিনাখন অখিল গগৈ মোৰ ওচৰতো আহিছে, মই ভাবিছো কিয় আহিছে? আমি সিদ্ধান্ত লৈছো যে কোভিডৰ নিয়ম মানি চলিম। অখিল গগৈয়ে এখনো টেবুল এৰা নাছিল প্ৰত্যেকৰে ওচৰত গৈছিল। মোৰ এনেকুৱা লাগিছিল অখিল গগৈয়ে কোভিড বিলাই দিম বুলি আহিছিল নেকি? পিছত গম পালো যে তেওঁ য’ত আছে তাত কোভিড হোৱা নাই।‘\nইপিনে, অখিল গগৈক বাছত কিয় অনা হৈছে বুলি বহুতে প্ৰশ্ন কৰিছে বুলি উল্লেখ কৰি হিমন্ত বিশ্ব শৰ্মাই লগতে কয় ‘এখন সৰু গাড়ীত পাঁচজন নিৰাপত্তাৰক্ষীৰে আনিলে তেওঁৰ কোভিড নহ’ব নেকি? আহল বহল বাছ এখনত বহাই অনাটো চৰকাৰৰ দায়িত্ব।‘\nএই ধৰণৰ কথা-বতৰাৰে সদনৰ গৰিমা বৃদ্ধি নহয় বুলি তেওঁ উল্লেখ কৰে।


আমি আমাক পুনঃনিৰ্মাণ কৰিব লাগিব (টুৱাৰাম দত্ত) - সাহিত্য ডট অৰ্গ\nআমি আমাক পুনঃনিৰ্মাণ কৰিব লাগিব (টুৱাৰাম দত্ত)\nমোৰ সপোনৰ অসম বুলি ক’লে বহুত কথাই মনলৈ আহে৷ তাৰে আটাইবিলাক কথাই বাস্তৱায়িত হোৱাৰ আশা ক্ষীণ৷ সেয়ে যিখিনি কথা বাস্তৱত ৰূপায়িত হোৱাৰ সম্ভাৱনা সদ্যহতে আছে তাকে অলপ আলোচনা কৰাৰ প্ৰয়াস কৰিছো৷ আলোচনাটোৰ সকলো কথাই মৌলিক চিন্তাৰ ফচল বুলি দাবী কৰাৰ ধৃষ্টতা নাই৷ বিভিন্ন জনৰ লগত বিভিন্ন সময়ত আলোচনা কৰোতে, কাকত-পত্ৰ পঢ়োতে কিছুমান চিন্তা মনৰ মাজত পাক-ঘুৰণি খাই থাকে৷ সেই চিন্তা বিলাককে জুকিয়াই লওঁতে জাতিটোৰ সম্পৰ্কে, ভাষাটোৰ সম্পৰ্কে, নিজা কৃষ্টি-সংস্কৃতি সম্পৰ্কে যি এটা বদ্ধমূল ধাৰণা গঢ় লৈ উঠিছে তাকে প্ৰকাশ কৰাৰ প্ৰয়াস কৰিছো৷\nআপাত দৃষ্টিত অসমৰ হিতৰ বাবে চিন্তা কৰা, দেহেকেহে খটা বহুতো দল-সংগঠন বা ব্যক্তি আছে৷ আছু, অসম জাতীয়তাবাদী যুৱ ছাত্ৰ পৰিষদ, অসম পাব্লিক ৱৰ্কছ, অগপ, আলফা, কৃষক মুক্তি আদি সকলোৱেই আমাৰ অসমখনক প্ৰাণ ভৰি ভাল পায়, অসমৰ হিতৰ কথা প্ৰতি নিয়ত চিন্তা কৰে৷ কিন্তু তেখেতসকলৰ কাম কৰাৰ ধৰণ-কৰণ, পদ্ধতি বোৰ চাবচোন৷ ইটোৰ লগত সিটোৰ আকাশ-পাতাল প্ৰভেদ৷ আটায়ে অসমৰ হিতৰ বাবে কাম কৰাৰ কথা কয়, কিন্তু ইজনৰ কামৰ লগত সিজনৰ কোনো মিল নাই৷ প্ৰায়বিলাক বিষয়তে মন কৰিব আটাইৰে স্থিতি বেলেগ বেলেগ হয়৷ অথচ তেখেতসকলৰ আটায়ে অসমৰ হিতৰ বাবেই কাম কৰি থকাৰ কথা কয়৷ এইবোৰত অসমৰ হিতৰ ওপৰিও বেলেগ বেলেগ স্বাৰ্থ নিহিত হৈ থাকে নেকি?\nএটা কথা ঠিক, অলীক সপোন দেখি লাভ নাই৷ সোণৰ অসম, স্বাধীন অসম একো একোটা অলীক সপোন৷ তাৰ বাবে হৈ চৈ কৰা আন্দোলন, বিপ্লৱ ইত্যদিবোৰ অৰ্থহীন আখৰা৷ নীৰৱে কৰণীয় খিনি কৰি যোৱাই সঠিক৷ সাংঘাতিক এটা ঘোষণা, সাংঘাতিক এটা ইছ্যু তৈয়াৰ কৰি হুলস্থূল কৰাতকৈ নীৰৱে আমি সকলোৱেই কিছুমান কাম, চিন্তা লাহে-ধীৰে কৰিলে আশাৰ অসমখন, সপোনৰ অসমখন পাব পৰা যাব চাগে’৷\nইতিমধ্যে আমাৰ জাতিটোৰ জীৱনী শক্তি প্ৰায় টুটি আহিছে৷ বিভিন্ন ৰাজনৈতিক, সামাজিক বা সাংস্কৃতিক ধামখুমীয়াত আমাৰ শেষ হৈ অহা জীৱনী শক্তিৰ যিকণ অৱশিষ্ট এতিয়াও বাকী আছে তাৰে আমি আমাক পুনঃনিৰ্মাণ কৰিব লাগিব৷ আমি নিজকে আৱিষ্কাৰ কৰিব লাগিব৷ আচলতে এনে এটি প্ৰক্ৰিয়া জান-নিজান কৈ আমাৰ মাজত চলি আছে, মাথোঁ আমি এতিয়া ইয়াক আৰু অধিক তীব্ৰ বা সক্ৰিয় কৰি তুলিব লাগিব৷\nঅসমীয়া সাহিত্যৰ জগত খনলৈকে চাওঁক৷ এই যে জীৱন নৰহ, গংগামোহন মিলি, জনকলাল বসুমতাৰী, অনুপমা বসুমতাৰী, নন্দ সিং বৰকলা, গোপাল জালান ইছমাইল হুছেইন ইত্যাদি সকল-এই সকল জাতিটোৰ পুনঃনিৰ্মাণ প্ৰক্ৰিয়াৰে অংশ৷ অতীতৰ দৰে শৰ্মা, বৰুৱা, শইকীয়া সকলেই অসমীয়া সাহিত্যৰ জগত দখল কৰি থকা নাই৷ এয়া আনন্দৰ কথা আৰু এনে প্ৰক্ৰিয়া সুতীব্ৰ হব লাগে৷ উজনিৰ ল’ৰা-ছোৱালীয়ে কামৰূপী লোকগীত, গোৱালপৰীয়া লোকগীতৰ চৰ্চা কৰিব লাগে, নামনিৰ ল’ৰা-ছোৱালীয়ে বিহুগীত এটা গাই নাচিব পৰা হ’ব লাগে৷ কামৰূপী, গোৱালপৰীয়া, দৰঙীয়া ইত্যাদি বিভিন্ন উপভাষা বিলাক শিকি-বুজি তাৰ চৰ্চা হব লাগে৷ সাহিত্য আৰু সাংস্কৃতিক ক্ষেত্ৰ খিনিত এই জাতিটোৰ পুনঃনিৰ্মাণ প্ৰক্ৰিয়া যিমানে ত্বৰান্বিত কৰিব পাৰি সিমানে মংগল৷\nমই মিচিং, কাৰ্বি বা বড়ো জনগোষ্ঠীৰ এজনক বঙালী সম্প্ৰদায়ৰ এজনতকৈ বেছি আপোন বুলি ভাবো৷ কিন্তু মই মিচিং, কাৰ্বি বা বড়ো ভাষা কব নোৱাৰো, মানে শিকিবলৈও কোনোদিনে চেষ্টা কৰা নাই৷ কিন্তু বঙালী ভাষা ভালদৰে বুজি পাওঁ৷ বঙালী সাহিত্য পঢ়া-শুনাও কৰো৷ এনে পৰিস্থিতিত মিচিং, কাৰ্বি বা বড়ো এজনে নিজকে কিমান অসমীয়া বুলি ভাবিব, কিয় ভাবিব লাগে? কোকৰাঝাৰৰ মানুহ এজনে হামৰেণ বা ডিফুত কি ভাষাত কথা পাতিব? ধেমাজী, ঢকুৱাখানাৰ মিছিং সমাজত হামৰেণ বা ডিফুৰ মানুহ জনে কি ভাষাত কথা পাতিব? অসমীয়াত নে হিন্দীত, নে ইংৰাজীত? আমি তেওঁলোকক পতিয়ন নিয়াব লাগে যে অসমীয়া ভাষা সংযোগী ভাষা হিচাপে বেছি সুচল৷ কাৰ্বি বা বড়ো এজনে অসমীয়া ভাষাক ঘৃণা কৰিলে অসমীয়াৰ যিমান ক্ষতি হ’ব, তেওঁলোকৰো সমানেই ক্ষতি হ’ব৷ সেয়া তেওঁলোকক উপলদ্ধি কৰাব পাৰিব লাগিব৷ কিন্তু অসমীয়াক মাতৃভাষা বুলি ওপৰৰ পৰা জাপি দিয়াৰ চেষ্টা নকৰাই ভাল৷ অৰুণাচল প্ৰদেশ, নগালেণ্ড, মেঘালয় আদিত আমি সেই সুযোগ হেৰুৱালো৷ আগ্ৰাসন নহয়, বুজাপৰা বিনিময়ৰ মাধ্যমেৰেহে সফলতা আহে৷ আমি কোনো বৰককাই নহয়, সকলো সমান৷\nআমাৰ অৰ্থনীতিও শক্তিশালী হব লাগিব৷ আৰ্থিক উন্নতি নহলে কেৱল সাংস্কৃতিক উন্নতিয়েই জাতি এটা ধৰি ৰাখিব নোৱাৰে৷ আজি আমি বাংলাদেশী বিদেশী বুলি যে ভয় খাই আছো, হুলস্থূল কৰি আছো পূৰ্ববংগীয় মূলৰ মানুহ খিনি (তেওঁলোক সকলো বিদেশী নহয়), তেওঁলোকক এৰি আমি অসমৰ উন্নতিৰ কথা ভাবিব নোৱাৰো৷ এনেয়ে ভাবি চাবচোন, দেখিব আমাৰ অসমত আজি তথাকথিত খিলঞ্ছীয়া স্নাতক ডিগ্ৰীধাৰী কিজানি এক হাজাৰ জন মান ওলাব যিয়েই মাহে তিনি বা পাঁচ হাজাৰ টকা বেতনত খাটি আছে৷ অথচ পূৰ্ববংগীয় মূলৰ প্ৰাথমিক বিদ্যালয়ৰ দেওনা শেষ কৰিব নোৱাৰা দহ হাজাৰ জন মান ওলাব যি মাহিলী ত্ৰিশ/চল্লিশ হাজাৰ টকা অনায়াসে আয় কৰি আছে৷ খেতি-বাতি, কাৰখানা, গাড়ী-মাটি, নিৰ্মাণ খণ্ড ক’ত দখল নাই তেওঁলোকৰ? কোন কোন খণ্ডত আমাৰ উপস্থিতি আছে? আমাৰ দক্ষতা আছে? কোন কোন খণ্ডত তেওঁলোক নাই? কেৰোণটো ক’ত? তেওঁলোকে শ্ৰম আৰু দক্ষতাৰ জোৰত নিতৌ পুঁজি গঢ়ি আছে, হুৰাহুৰে ধন ঘটিছে, আমিবিলাকে চাই আছো৷ আচলতে আধুনিক পৰিবেশৰ লগত খাপ খোৱা কৰ্ম বা খণ্ডৰ বিদ্যা আমি আয়ত্ত কৰিব পৰা নাই৷ আজিৰ পৰিবেশৰ লগত খাপ খোৱা কৰ্ম বা বিদ্যা আমি অধ্যয়ন কৰি হাতে-কামে লাগিবই লাগিব৷ কেৱল চৰকাৰী মোহৰ থকা কামৰ পিছত দৌৰিলেই নহব৷\nঅৰ্থনীতি বুলিলে মাটিৰ ওপৰত আমাৰ অধিকাৰৰ কথাও আহে৷ আমি যেন দিনক দিনে মাটিৰ ওপৰত আমাৰ খোপনি হেৰুৱাই পেলাইছো৷ কি নগৰ-চহৰ, কি গাওঁ সকলোতে অনা-অসমীয়া বণিকক মাটি বিক্ৰী কৰিবলৈ আমাৰ মাজত যেন প্ৰতিযোগিতাহে লাগিছে৷ মাটিৰ ওপৰত দখল থাকিবই লাগিব৷ অন্যথা অৰ্থনৈতিক ভেটি বুলি একো নাথাকিব৷\nআমি নিজৰ জাতিটোক, ভাষাটোক অসম্ভৱ ভাল পাব লাগিব৷ পৰিস্থিতিৰ তাগিদাত পৰি কোনোবাই সন্তানক ইংৰাজী মাধ্যমত পঢ়ুৱাইছে মানি লৈছো, কিন্তু অসমীয়া দৈনিক এখন, মাহেকীয়া অসমীয়া আলোচনী এখন ঘৰৰ সকলোৱে পঢ়াত বাধা ক’ত? মই নিজে থাকিবলৈ লোৱা ফ্লেটটোতে দেখিছো, বঙালী সম্প্ৰদায়ৰ কেইঘৰে যুগশংখ, আনন্দ বাজাৰ পত্ৰিকা ঠিকেই পঢ়ে, হিন্দীভাষী জনে হিন্দী দৈনিক খন ঠিকেই পঢ়ে৷ কিন্তু অসমীয়া কেইঘৰে টাইমছ অব ইন্দিয়া, টেলিগ্ৰাফৰ পৰা মূৰ তুলিবলৈ সময়েই নাপায়৷ ইংৰাজী কাকত বা কিতাপ পঢ়াটোও খুবেই ভাল কথা, কিন্তু অসমীয়া ভাষীয়েই অসমীয়া কাকত বা কিতাপ কিনি নপঢ়িলে বেলেগে কিয় পঢ়িব? ঘৰখনৰ ভিতৰত নিজৰ ভাষা, নিজৰ সাহিত্যক, নিজৰ সংস্কৃতিক অনাদৰ কৰি থাকিম আৰু বেলেগ ভাষীয়ে আমাক সন্মান জনাব বুলি আশা পালি থাকিম সেয়া কেনেকুৱা চিন্তা?\nআকৌ আহো পূৰ্ববংগীয় মূলৰ মানুহ খিনিৰ কথালৈ৷ তেওঁলোকক আমি এৰিব নোৱাৰো৷ তেওঁলোকে অসমীয়া ভাষাক আপোন কৰি লৈছে৷ তেওঁলোকৰ শ্ৰম আৰু দক্ষতাক সন্মান জনাই আমি সেইবিলাকৰ সৈতে প্ৰতিযোগিতা কৰিব লাগিব৷ ধৰ্মক লৈ নহয়৷ বাংলাদেশৰ মাজেদি ব্যৱসায় কৰিবই লাগিব৷ বাংলাদেশৰ সাগৰীয় বন্দৰৰ সুবিধা নল’লে আমি ক’ৰবাত থাকি যাম৷ বাংলাদেশক আমি যিমান বিপদ বুলি ভাবো, আচলতে চলিব জানিলে সম্পদো হব পাৰে৷ বিবিধ বিষয়ত আমাৰ মানুহৰ দক্ষতা, অভিজ্ঞতা বঢ়াব লাগিব৷ দুদিন মান পিছত যদি ষ্টীলৱেল পথ খোল খাই সেই সু্যোগ লব পৰাকৈ আমি সাজুনে? নে ষ্টীলৱেল পথেৰে চীনত নিৰ্মিত সামগ্ৰীৰ বজাৰ বহুৱাবলৈহে সুবিধা কৰা হব?\nআজি আমাৰ অসমৰে উদ্ধৱ ভড়ালী, কনক গগৈ আদিয়ে কিছুমান বস্তু ইয়াত থাকিয়েই আৱিষ্কাৰ কৰাৰ কথা দেখিছো৷ আমাৰ তেনেকুৱা প্ৰতিভা আৰু আছে৷ তেওঁলোকক উৎসাহ-উদ্দীপনাৰে আগবঢ়াই নিয়াটো আমাৰ লক্ষ্য হোৱা উচিত৷\nসদ্যহতে আমি সাংঘাতিক মেধাৱী হবলৈ চেষ্টা কৰিব লাগিব৷ আমাক দুৰ্দান্ত সাহসী মানুহ লাগিব৷ বিশ্বৰ সমলবোৰ আহৰণ কৰিবলৈ অকল ইংৰাজীকে ধৰি যিকোনো ভাষাৰ সহায় ল’বলৈ আমি সাজু থাকিব লাগিব৷ কিন্তু এই সহায় লৈ আমি নিজক সুদৃঢ় কৰিব লাগিব৷ যদি এই ভিছন লৈ আমি আগুৱাই যাও, তেতিয়া হয়তো অসমীয়া জাতি শক্তিশালী হৈ পৰিব৷\n← তিনিটা প্ৰশ্ন ( ভাস্কৰজ্যোতি বৰুৱা )\nপ্ৰজেক্ট-৩৫, অসম (মনোজ মহন্ত) →\nনাগাৰা নাম – দিপিকা ডেকা


ব্যক্তিগত গুদামত বন্যাৰ্তৰ বাবে অহা সামগ্ৰী ! হাইলাকান্দিত গ্ৰেপ্তাৰ ৬ জন\n১ জুলাইৰ পৰা নতুন নিয়ম, আৰ্থিক ক্ষতি নহ’বলৈ বিতংভাৱে জানি লওক\nএইবাৰ এখন ৰোমাণ্টিক ছবিৰ বাবে সাজু হৈছে সিদ্ধাৰ্থ আৰু কিয়াৰা- ৰিপোৰ্ট\nআৰব সাগৰত পৰিল পৱন হান্সৰ হেলিকপ্টাৰ, ৪ জনৰ কৰুণ মৃত্যু\nচিৰাং জিলাত বিমল বৰা, পৰিদৰ্শন কৰিলে আশ্ৰয় শিবিৰ আৰু মথাউৰি\nAkash Ambani : আকাশ আম্বানীক ৰিলায়েন্স জিঅ’ৰ ব’ৰ্ডৰ অধ্যক্ষ নিযুক্তি\nবাক্সাত মন্ত্ৰী যোগেন মহনৰ বান পৰিস্থিতিক লৈ আলোচনা\nপুষ্টিগত মূল্যৰ বাবে কেঁচাই খায় যদিও এই ৫বিধ পাচলি ৰান্ধি খোৱাটো উপকাৰী\n৩০ জুনত গুৱাহাটী এৰিব পাৰে একনাথ সিন্দে গোটে\nধেমাজিত দিখাৰী নৈৰ দলঙৰ ৰেলিঙত খুন্দিয়ালে বাছে\nকাঞ্চনজুৰিৰ দুৰ্ঘটনা, নিহত চাৰি ছাত্ৰই খুলিব নোৱাৰিলে নেকি ছীট বেল্ট?\nবজালীত বান পৰিস্থিতি পৰ্যবেক্ষণ কৰিলে মুখ্যমন্ত্ৰী হিমন্ত বিশ্ব শৰ্মাই !\nCoronaত আক্ৰান্তৰ পিছত ৰোহিতৰ প্ৰথম ইনষ্টা পোষ্ট, ইংলেণ্ডৰ বিৰুদ্ধে খেলিবনে\nকাজিৰঙাৰ কাঞ্চনজুৰিত খাৱৈত সোমাই গ'ল হুণ্ডাই অ'ৰা\nগ্ৰীন পাৱাৰলাইন উদ‍্যোগত মৃত্যুবৰণ কৰা কুলদীপ নাথৰ পৰিয়ালৰ অভিযোগ\nVideo: নলবাৰীত নদীত জাহ গ'ল আৰক্ষী থানাৰ দুমহলীয়া অট্টালিকা\nঅসমতো ক্ৰমান্বয়ে বৃদ্ধি পাই আছে কোভিড সংক্ৰমণৰ ঘটনা\nকলিয়াবৰৰ ৰাজপথত মৃত্যুমুখত পৰিল বহিঃৰাজ‍্যৰ ট্ৰাকৰ হেণ্ডিমেনৰ\nবিজেপিয়ে সিন্দে গোটৰ সৈতে চৰকাৰ গঠনৰ প্ৰস্তুতি চলাইছে- সূত্ৰ\nকথা দি কথা ৰাখিলে যুগলে , নামভৰ্তিৰ নামত বিদ্যালয়ক দিয়া ১০ টকাও ঘূৰাই পালে\nদমে দমে ATM CARD, নকল নোটসহ আৰক্ষীৰ জালত পৰিল লখিমপুৰৰ হাফিজুল ইছলাম ...


জাৰেড ডায়মণ্ড - অসমীয়া ৱিকিপিডিয়া\nছান ফ্ৰান্সিকোত ডায়মণ্ড, ২০০৭ চনত\nজাৰেড মেছন ডায়মণ্ড\n১০ ছেপ্টেম্বৰ, ১৯৩৭ (৮৪ বছৰ)\nবষ্টন, মাছাছুছেটছ, আমেৰিকা যুক্তৰাষ্ট্ৰ\nদেহতত্ত্ব, জৈৱপদাৰ্থবিজ্ঞান, পক্ষীবিজ্ঞান, পৰিৱেশবিজ্ঞান, ইতিহাস, বাস্তব্যবিদ্যা, ভূগোল, বিৱৰ্তনীয় জীৱবিজ্ঞান, আৰু নৃতত্ত্ববিদ্যা\nকেলিফৰ্ণিয়া বিশ্ববিদ্যালয়, লছ এঞ্জেলছ\nমেকআৰ্থাৰ জিনিয়াছ গ্ৰাণ্ট (১৯৮৫)\nবিজ্ঞানত ফাই বিটা কাপ্পা বঁটা (১৯৯৭)\nবিজ্ঞানমূলক গ্ৰন্থৰ বাবে ৰয়েল ছ'ছাইটিৰ বঁটা (১৯৯২, ১৯৯৮ আৰু ২০০৬)\nপুলিৎজাৰ বঁটা (১৯৯৮)\nআন্তঃৰাষ্ট্ৰীয় কচমোচ বঁটা (১৯৯৮)\nবিজ্ঞানৰ ৰাষ্ট্ৰীয় পদক (১৯৯৯)\nপৰিৱেশ সফলতাত টাইলাৰ বঁটা (২০০১)\nকৃষিত উল্ফ বঁটা (২০১৩)\nজাৰেড মেছন ডায়মণ্ড (ইংৰাজী: Jared Mason Diamond; জন্ম ১০ ছেপ্টেম্বৰ, ১৯৩৭) হৈছে এগৰাকী আমেৰিকান ভূগোলবিদ, ইতিহাসবিদ, নৃতত্ত্ববিদ, পক্ষীবিদ। দ্যা থাৰ্ড ছিম্পাঞ্জী (১৯৯১); পুলিৎজাৰ বঁটাৰে সন্মানীত গানছ্, জাৰ্মছ্ এণ্ড ষ্টিল (১৯৯৭); কলাপ্স (২০০৫), দ্য ৱৰ্ল্ড আনটিল য়েছটাৰডে (২০১২), আৰু আপহিভেল (২০১৯) হৈছে তেখেতে লিখা জনপ্ৰিয় গ্ৰন্থৰ নাম। তেখেতৰ মূল ক্ষেত্ৰ দেহতত্ত্ববিদ্যা যদিও; জাৰেড ডায়মণ্ডক নৃতত্ত্ববিদ্যা, বাস্তব্যবিদ্যা, ভূগোল আৰু বিৱৰ্তনীয় জীৱবিজ্ঞান আদিৰ দৰে একাধিক ক্ষেত্ৰত দখল আছে। তেখেত লছ এঞ্জেলছস্থিত কেলিফৰ্ণিয়া বিশ্ববিদ্যালয়ৰ ভূগোলৰ অধ্যাপক।\n২০০৫ চনত প্ৰছপেক্ট আলোচনী আৰু ফৰেইন পলিচি আলোচনীয়ে ভোটিঙ যোগে যুগুতোৱা "বিশ্বৰ শীৰ্ষস্থানীয় এশগৰাকী বুদ্ধিজীৱী"ৰ তালিকাত জাৰেড ডায়মণ্ডে নৱম স্থান অধিকাৰ কৰে।\n5 নিৰ্বাচিত গ্ৰন্থাৱলী\n১৯৩৭ চনৰ ১০ ছেপ্টেম্বৰত আমেৰিকা যুক্তৰাষ্ট্ৰৰ মাছাছুছেটছৰ বষ্টনত জাৰেড ডায়মণ্ডৰ জন্ম হয়। তেখেতৰ পিতৃ-মাতৃ আছিল আশ্বকেঞ্জী ইহুদী পৰিয়ালৰ, যিয়ে আমেৰিকা যুক্তৰাষ্ট্ৰলৈ প্ৰব্ৰজন কৰিছিল। তেখেতৰ পিতৃ লুইছ ডায়মণ্ড এগৰাকী শল্যচিকিৎসক আছিল। আৰু মাতৃ ফ্লোৰা (কাপলান) আছিল এগৰাকী শিক্ষক, ভাষাবিদ আৰু পিয়ানোবাদক।ডায়মণ্ডে ছয়বছৰ বয়সৰ পৰাই পিয়ানো শিকিবলৈ লয়।\nসাতবছৰ বয়সতে ডায়মণ্ডে পক্ষী-নিৰীক্ষণৰ প্ৰতি এটা ৰাপ গঢ়ি তোলে। এই কামটো পৰৱৰ্তী সময়ত তেওঁৰ বিশেষ অনুৰাগলৈ পৰ্যবসিত হয় আৰু পক্ষীবিজ্ঞানত সম্পন্ন কৰা কিছুমান বিশেষ কৰ্মত সহায়ক হিচাপে পৰিগণিত হয়।.\nজাৰেড ডায়মণ্ডে ৰক্সবাৰি লেটিন স্কুলত পঢ়া-শুনা কৰে। তাৰপিছত হাৰ্ভাৰ্ড কলেজৰ পৰা ১৯৫৮ চনত জৈৱৰাসায়নিক বিজ্ঞানত স্নাতক ডিগ্ৰী অৰ্জন কৰে। তাৰপিছত দেহতত্ত্ব আৰু জৈৱপদাৰ্থবিজ্ঞানত কেমব্ৰিজ বিশ্ববিদ্যালয়ৰ পৰা ডক্তৰেট ডিগ্ৰী লাভ কৰে।\nলণ্ডনত জাৰেড ডায়মণ্ড, ২০১৩ চনৰ ফেব্ৰুৱাৰীত\nকেমব্ৰিজৰ পৰা স্নাতক ডিগ্ৰী অৰ্জন কৰাৰ পাছত, "কনিষ্ঠ সভ্য" হিচাপে ডায়মণ্ড হাৰ্ভাৰ্ডলৈ উভতি আহে। সেই কৰ্মত তেওঁ ১৯৬৫ চনলৈকে জড়িত হৈ থাকে। ১৯৬৮ চনত তেওঁ কেলিফৰ্ণিয়া বিশ্ববিদ্যালয়ৰ "দেহতত্ত্ব"ৰ অধ্যাপক হয়। ২০-৩০ বছৰ বয়সৰ মাজতেই ডায়মণ্ডে পক্ষীবিজ্ঞান আৰু বাস্তব্যবিদ্যাতো এক সমান্তৰাল কেৰিয়াৰ আৰম্ভ কৰে। বিশেষকৈ নিউ গিনি আৰু প্ৰতিৱেশী দ্বীপসমূহত অধ্যয়নৰ যোগেদি। ১৯৬৪ চনৰ পৰা তেখেতে এই ভ্ৰমণবোৰ আৰম্ভ কৰিছিল। পৰৱৰ্তী সময়ত (৫০ বছৰ অতিক্ৰম কৰাৰ পাছত), ডায়মণ্ডে "পাৰিপাৰ্শ্বিক ইতিহাস"ত তৃতীয়টো কেৰিয়াৰ আৰম্ভ কৰে আৰু কেলিফৰ্ণিয়া বিশ্ববিদ্যালয়ত ভূগোলৰ অধ্যাপক হিচাপে কৰ্মনিৰ্বাহ কৰে। ডায়মণ্ডে ৰোমস্থিত LUISS Guido Carliতো শিক্ষাদান কৰে। ১৯৯৯ চনত তেখেতে বিজ্ঞানত ৰাষ্ট্ৰীয় পদক অৰ্জন কৰে। ২০০৯ চনত ৱেষ্টফিল্ড ষ্টেট বিশ্ববিদ্যালয়ে তেখেতক সন্মানীয় ডক্তৰেট ডিগ্ৰী প্ৰদান কৰে।\nডায়মণ্ডৰ মূল ক্ষেত্ৰৰ বিষয় হৈছে "পিত্তস্থলীত নিমখ শোষণ।" বাস্তব্যবিদ্যা আৰু পক্ষীবিজ্ঞানতো তেখেতে কিছুমান পাণ্ডিত্যপূৰ্ণ কাম কৰিছে। কিন্তু জনপ্ৰিয় বিজ্ঞানৰ লেখক হিচাপেহে তেখেত অধিক পৰিচিত। তেওঁ বিচৰণ কৰা বিভিন্ন ক্ষেত্ৰসমূহৰ একাধিক বিষয়েৰে সেইসমূহ গ্ৰন্থ সমৃদ্ধ। বিদ্যায়তনিক বিচিত্ৰতাৰ বাবে ডায়মণ্ডক "পলিমেথ" (polymath) বুলি জনা যায়।\nডায়মণ্ডৰ পত্নী হৈছে মেৰি কোহেন। তেওঁ পলেণ্ডৰ ৰাজনীতিবিদ এদৱাৰ্ড ৱাৰ্ণাৰৰ নাতিনী। ডায়মণ্ড আৰু কোহেনৰ যঁজা সন্তান আছে। ১৯৮৭ চনত তেওঁলোকৰ জন্ম হৈছিল।\n১৯৭৫ বিশেষ সফলতাৰ বঁটা, আমেৰিকান গেষ্ট্ৰোএণ্টাৰোলজিকেল এছ'ছিয়েছন\n১৯৮৫ মেকআৰ্থাৰ সংস্থাৰ "জিনিয়াছ" গ্ৰাণ্ট\n১৯৮৯ আৰ্চি এফ. কাৰ পদক\n১৯৯২ টেনাৰ প্ৰবক্তা, উটাহ বিশ্ববিদ্যালয়\n১৯৯২ ৰ'নে পাউলনেক বিজ্ঞান বঁটা, The Third Chimpanzee ৰ বাবে\n১৯৯২ লছ এঞ্জেলছ টাইমৰ পৰা বিজ্ঞানমূলক গ্ৰন্থ বঁটা\n১৯৯৩ জীৱবৈজ্ঞানিক সমাজৰ পৰা ছান ডিয়েগো সংৰক্ষণ পদক\n১৯৯৭ ফাই বেটা কাপ্পা বঁটা, Guns, Germs and Steel ৰ বাবে\n১৯৯৮ পুলিৎজাৰ বঁটা, Guns, Germs and Steel ৰ বাবে।\n১৯৯৮ কেলিফৰ্ণিয়া গ্ৰন্থ পুৰস্কাৰ,Guns, Germs and Steel ৰ বাবে সোণৰ পদক\n১৯৯৮ বিজ্ঞানমূলক গ্ৰন্থৰ বাবে এভেণ্টিছ বঁটা, Guns, Germs and Steel ৰ বাবে\n১৯৯৮ আন্তৰাষ্ট্ৰীয় ব্ৰহ্মাণ্ড পুৰস্কাৰ\n১৯৯৮ ইলিয়ট কুৱেছ বঁটা, আমেৰিকান পক্ষীবিজ্ঞানী সংঘ\n১৯৯৯ অ-কাহিনীমূলক ৰচনাৰ বাবে লানান সাহিত্যিক বঁটা\n১৯৯৯ বিজ্ঞানৰ ৰাষ্ট্ৰীয় পদক\n২০০১ পাৰিপাৰ্শ্বিক সফলতাৰ বাবে টাইলাৰ পুৰস্কাৰ\n২০০২ বৈজ্ঞানক লেখা-মেলাৰ বাবে লিৱিছ থমাছ পুৰস্কাৰ\n২০০৪ শিক্ষাবিদৰ সন্মানীয় উপাধিৰ এজন বিদেশী ধাৰক ফিনলেণ্ড একাডেমীত\n২০০৫ কেমব্ৰিজৰ ট্ৰিনিটি কলেজত নিৰ্বাচিত সন্মানীয় সভ্য,\n২০০৬ বিজ্ঞানমূলক গ্ৰন্থৰ বাবে ৰয়েল ছ'ছাইটিৰ বঁটা Collapseৰ বাবে (shortlisted)\n২০০৬ বিজ্ঞানত ডিকছন বঁটা\n২০০৮ PhD Honoris Causa, Katholieke Universiteit Leuven, বেলজিয়াম\n২০১৩ কৃষি উল্ফ বঁটা\n২০১৬ বছৰটোৰ মানৱতাবাদী, আমেৰিকান মানৱতাবাদী সন্থা\nনিৰ্বাচিত গ্ৰন্থাৱলী[সম্পাদনা কৰক]\n১৯৯২: The Third Chimpanzee: The Evolution and Future of the Human Animal (আই.এচ.বি.এন. 0-06-098403-1-)\n১৯৯৭: Why Is Sex Fun? (আই.এচ.বি.এন. 0-465-03127-7-)\n১৯৯৭: Guns, Germs, and Steel: The Fates of Human Societies (আই.এচ.বি.এন. 978-0-099-30278-0)। একেখন কিতাপেই Guns, germs and steel: A short history of everybody for the last 13,000 years নামেৰেও প্ৰকাশিত হয়। (আই.এচ.বি.এন. 978-0099302780)\n২০০৫: Collapse: How Societies Choose to Fail or Succeed (আই.এচ.বি.এন. 978-0241958681)\n২০১০: Natural Experiments of History, জেমছ্ এ. ৰবিনছনৰ সৈতে(আই.এচ.বি.এন. 0-674-03557-7)\n২০১২: The World Until Yesterday|The World until Yesterday: What Can We Learn from Traditional Societies? (আই.এচ.বি.এন. 978-0141024486)\n২০১৫: The Third Chimpanzee for Young People: The Evolution and Future of the Human Animal (আই.এচ.বি.এন. 9781609806118)\n২০১৯: Upheaval: How Nations Cope with Crisis and Change (আই.এচ.বি.এন. 978-0316409131)\n↑ 1.0 1.1 "Jim Al-Khalili talks to Jared Diamond about his journey from the gall bladder to global history viaapassion for the birds of Papua New Guinea.". http://downloads.bbc.co.uk/podcasts/radio4/tls/tls_20121204-0930a.mp3। আহৰণ কৰা হৈছে: 2012-12-19.\n↑ মাইক্ৰছফ্ট একাডেমিকৰ পৰা প্ৰকাশনৰ তালিকা\n↑ "Prospect/FP Top 100 Public Intellectuals Results". October 15, 2005. https://foreignpolicy.com/2005/10/15/prospectfp-top-100-public-intellectuals-results/। আহৰণ কৰা হৈছে: March 1, 2016.\n↑ McKie, Robin (January 5, 2013). "Jared Diamond: what we can learn from tribal life". The Observer. https://www.theguardian.com/science/2013/jan/06/jared-diamond-tribal-life-anthropology। আহৰণ কৰা হৈছে: January 5, 2013.\n↑ Jared Diamond, Collapse: How Societies Choose to Fail or Survive, Penguin Books, 2005 and 2011 (আই.এচ.বি.এন. 978-0-241-95868-1)\n↑ Ernst Mayr, Jared Diamond, The Birds of Northern Melanesia: Speciation, Ecology, & Biogeography, Oxford University Press, 2001 (আই.এচ.বি.এন. 0-19-514170-9)\n↑ 8.0 8.1 Diamond, Jared (1961). Concentrating activity of the gallbladder (PhD thesis). University of Cambridge. http://ulmss-newton.lib.cam.ac.uk/vwebv/holdingsInfo?bibId=27758.\n↑ 9.0 9.1 9.2 "The Prize Winner, 1998". Expo-Cosmos. http://www.expo-cosmos.or.jp/jusyou/1998_e.html। আহৰণ কৰা হৈছে: 18 May 2009.\n↑ "Geografia politica". LUISS Guido Carli. http://www.luiss.it/cattedreonline/corso/M120/0/2R2LMRR/2015। আহৰণ কৰা হৈছে: 8 March 2019.\n↑ "The President's National Medal of Science: Recipient Details". National Science Foundation. 1999. https://www.nsf.gov/od/nms/recip_details.cfm?recip_id=103। আহৰণ কৰা হৈছে: 8 March 2019.\n↑ "Understanding History With 'Guns, Germs, And Steel'". NPR. 8 September 2011. https://www.npr.org/2011/09/08/140297259/understanding-history-with-guns-germs-and-steel.\n↑ Diamond, J.; Bishop, K. D.; Gilardi, J. D. (5 August 2004). "Geophagy in New Guinea birds". Ibis (journal) খণ্ড 141 (2): 181. doi:10.1111/j.1474-919X.1999.tb07540.x. ISSN 0952-8369. http://www.pngibr.org/publications/pdf/2006-Symes-et-al.pdf। আহৰণ কৰা হৈছে: 8 March 2019.\n↑ "The Animal Attraction". Australian Broadcasting Corporation. 2001. http://www.abc.net.au/animals/human_stars.htm। আহৰণ কৰা হৈছে: 8 March 2019.\n↑ "Rapa Nui déjà vu". The Economist (The Economist Newspaper Limited). October 8, 2009. http://www.economist.com/node/14587314.\n↑ "Distinguished Achievement Award". gastro.org. http://www.gastro.org/about/awards/distinguished-achievement-award। আহৰণ কৰা হৈছে: September 8, 2013.\n↑ 19.0 19.1 "Jared Diamond, Geographer, Explorer-in-Residence". National Geographic. http://www.nationalgeographic.com/explorers/bios/jared-diamond/। আহৰণ কৰা হৈছে: August 10, 2013.\n↑ "Carr is honored for activities". Gainesville Sun. April 5, 1989. https://news.google.com/newspapers?nid=1320&dat=19890405&id=sUpWAAAAIBAJ&sjid=LuoDAAAAIBAJ&pg=5397,1563603। আহৰণ কৰা হৈছে: September 8, 2013.\n↑ "Tanner lecturer will present on Tuesday". SUU News. Southern Utah University. March 4, 2012. Archived from the original on September 8, 2013. https://archive.today/20130908062215/http://www.suunews.com/news/2012/mar/04/tanner-lecturer-will-present-tuesday/। আহৰণ কৰা হৈছে: September 8, 2013.\n↑ 22.0 22.1 22.2 "Prize for Science Books previous winners and shortlists". Royal Society. http://royalsociety.org/bookspage.asp?id=6372। আহৰণ কৰা হৈছে: 2009-05-18.\n↑ "Los Angeles Times Festival of Books – Book Prizes – Winners by Award (science)". Los Angeles Times. http://www.latimes.com/extras/bookprizes/winners_byaward.html#science। আহৰণ কৰা হৈছে: 2009-05-18.\n↑ "The 1998 Pulitzer Prize Winners: General Nonfiction". pulitzerprize.org. 1998. http://www.pulitzer.org/citation/1998-General-Nonfiction। আহৰণ কৰা হৈছে: August 10, 2013.\n↑ "Previous awardees". aou.org. http://www.aou.org/awards/senior/coues/। আহৰণ কৰা হৈছে: September 8, 2013.\n↑ Schmidt, Elaine (January 30, 2000). "UCLA Physiologist Dr. Jared Diamond Wins National Medal of Science". UCLA Newsroom. http://newsroom.ucla.edu/portal/ucla/UCLA-Physiologist-Dr-Jared-Diamond-1454.aspx?RelNum=1454। আহৰণ কৰা হৈছে: August 10, 2013.\n↑ Jared Diamond is awarded by the Academy of Finland, archived from the original on October 5, 2015, https://web.archive.org/web/20151005160948/http://www.aka.fi/en/about-us/scientists-behind-the-research/academicians-of-science/ulkomaiset-tieteen-akateemikot/\n↑ "Honorary Fellows". Trinity College. 2013. http://www.trin.cam.ac.uk/index.php?pageid=204। আহৰণ কৰা হৈছে: September 8, 2013.\n↑ Shmulovich, Michal (2 January 2013). "Seven scientists and an architect to be awarded Israel's prestigious Wolf Prize". The Times of Israel. http://www.timesofisrael.com/seven-scientists-and-an-architect-to-be-awarded-israels-prestigious-wolf-prize/। আহৰণ কৰা হৈছে:6February 2013.\nকেলিফৰ্ণিয়া বিশ্ববিদ্যালয়ৰ ভূগোল বিভাগত ডায়মণ্ডৰ নিজা পৃষ্ঠা\nজাৰেড ডায়মণ্ড: সমাজবোৰ কেনেকৈ ভাঙে? (TED ২০০৩)\nজাৰেড ডায়মণ্ড: সমাজ এখনৰ বিকাশ ভালদৰে কেনেকৈ হ'ব পাৰে? (TED ২০১৩)\nPBSত গানছ্, জাৰ্মছ এণ্ড ষ্টিল (সম্পূৰ্ণ প্ৰতিলিপি)\nপৰম্পৰাগত সমাজৰ পৰা আমি কি শিকিব পাৰোঁ?, অক্টোবৰ ২০১৩\nজাৰেড ডায়মণ্ড সম্পৰ্কে ইণ্টাৰনেট মুভি ডাটাবেছত থকা তথ্য।\nডায়মণ্ডৰ লগত সাক্ষাৎকাৰ: To SolveaCrisis, We Have to Acknowledge It First\nThe ICCU id RAVV090356 is not valid.\n"https://as.wikipedia.org/w/index.php?title=জাৰেড_ডায়মণ্ড&oldid=301357"ৰ পৰা অনা হৈছে\nএই পৃষ্ঠাখন ২৭ ছেপ্টেম্বৰ, ২০২১ তাৰিখে ১৪:৩৪ বজাত অন্তিম সংশোধন কৰা হৈছিল।


সুখ-দুখৰ বতৰাঃ ২নৱেম্বৰ - অসমীয়াৰ সুখ-দুখ\nHome goodnews ভাল খবৰ সুখ-দুখৰ বতৰাঃ ২নৱেম্বৰ\nxukhdukh.com November 02, 2015 goodnews, ভাল খবৰ,\n১. যোৰহাটৰ তিতাবৰত অনুষ্ঠিত হোৱা ৰাষ্ট্ৰীয় ২৩ সংখ্যক ৰাজ্যিক পৰ্যায়ৰ ৰাষ্ট্ৰীয় শিশু বিজ্ঞান সমাৰোহৰ সফল ভাৱে সামৰণি পৰিছে। নিম্ন শাখাত শিৱসাগৰৰ দীপশিখা কলিতা আৰু উত্ত শাখাত কোকৰাঝাৰৰ শিৱম দেৱনাথ শ্ৰেষ্ঠ শিশু বিজ্ঞানী ৰূপে পৰিগণিত হৈছে। চণ্ডীগড়ত হব লগা ৰাষ্ট্ৰীয় পৰ্যায়ৰ সমাৰোহৰ বাবেই নিৰ্বাচিত শিশু বিজ্ঞানীৰ নামো তাতে ঘোষণা কৰা হয়।\n২. গুৱাহাটী টাউন ক্লাৱৰ প্ৰেক্ষাগৃহত হোৱা উন্মোচনী অনুষ্ঠানত কালি মনোজ কুমাৰ নাথৰ ‘অসম আন্দোলনঃ পটভূমি-ইতিহাস-বৰ্তমান’ শীৰ্ষক বিশ্লেষণাত্মক গ্ৰন্থখন উন্মোচন কৰে ডঃ ৰীতা চৌধুৰী, ৱাছবীৰ হুছেইন আৰু ডঃ শিৱনাথ বৰ্মনে।\n৩. বিশ্বৰ মূল্যৱান দেশৰ তালিকাত এক স্থান আগুৱাই ভাৰতে সপ্তম স্থান পাবলৈ সক্ষম হৈছে। মষ্ট ভেলুড নেশ্চন ব্ৰেণ্ডৰ শীৰ্ষ স্থান অক্ষুন্ন আছে আমেৰিকাৰ।\n৪. বিশিষ্ট শিক্ষাবিদ, সাহিত্যচাৰ্য ডঃ প্ৰমোদ চন্দ্ৰ ভট্টাচাৰ্য, চিত্ৰশিল্পী ত্ৰৈলোক্য দত্ত, কলা নিৰ্দেশক নুৰুদ্দিন আহমেদ আৰু ভ্ৰাম্যমান থিয়েটাৰৰ জনক অচ্যুত লহকৰ দেৱক অসম জাতীয় বিদ্যালয় শৈক্ষিক আৰু আৰ্থ-সামাজিক ন্যাসে প্ৰদান কৰিলে ২০১৫বৰ্ষৰ অসম জাতীয় বিদ্যালয় সন্মান।\n৫. অসমত নৱগঠিত লিবাৰেল ডেমক্ৰেটিক পাৰ্টিয়ে ৩০টা বিধান সভাৰ সমষ্টিত প্ৰতিদন্দ্বিতা কৰিব দলটোৰ নেতা প্ৰদ্যুত বৰাই ডিব্ৰুগড়ত এখন সংবাদ মেলত প্ৰকাশ কৰিছে।\n৬. আজি চিত্ৰশিল্পী নীলপৱন বৰুৱা আৰু দীপালী বৰঠাকুৰে নিজা বাসগৃহত উন্মোচন কৰিলে ছ’চিয়েল মেডিয়াৰ গৰাহত আধুনিক জীৱনক লৈ লিখা সাংবাদিক মৃদুল কুমাৰ সন্দিকৈৰ উপন্যাস ‘হাফ-বয়ফ্ৰেণ্ড’। কালি উত্তৰ-পূৱ গ্ৰন্থমেলা প্ৰাংগণত অনুষ্ঠিত উন্মোচনী সভাত ৰেখা প্ৰকাশনৰ চাৰিখনকৈ গ্ৰন্থ উন্মোচিত হয়।\n৭. ৰাজ্যখনৰ পাঁচখন গাঁও পঞ্চায়তলৈ পূৰ্ণ স্বচ্ছতাৰ স্বীকৃতি প্ৰদান কৰা হৈছে। মুকলিত মলত্যাগ মুক্ত গাঁও পঞ্চায়তৰ এই স্বীকৃতি নলবাৰী জিলাৰ দুখন, শিৱসাগৰ জিলাৰ এখন, নগাঁও জিলাৰ এখন আৰু এখন কামৰূপ গ্ৰাম্য জিলালৈ আগবঢ়াইছে ৰাষ্ট্ৰীয় অনাময় আৰু স্বচ্ছতা অভিযানে।\n৮. স্বেচ্ছাসেৱী সংগঠন পথিকৰ উদ্যোগত গুৱাহাটীৰ শ্ৰদ্ধাঞ্জলি কাননৰ লগতে অসমৰ ১৬টা স্থানত অসমৰত্ন ডঃ ভূপেন হাজৰিকাৰ স্মৃতিত কালি আয়োজিত হয় সদৌ অসম ভিত্তিত এখন চিত্ৰাংকন প্ৰতিযোগিতা। শিল্পী শিৱপ্ৰসাদ মাৰাৰে ২০ফুট দৈৰ্ঘ্যৰ এখন কেনভাছত ভূপেনদাৰ গীতৰ আধাৰত চিত্ৰ অংকন কৰি প্ৰতিযোগিতাখনিৰ শুভ উদ্বোধন কৰে। বিগত দুবছৰৰ দৰে অহা ৫নৱেম্বৰ দিনটো সুধাকণ্ঠৰ স্মৃতিত পথিকে এইবাৰো ‘গীতৰ দিন’ হিচাবে পালন কৰিব। যোৰহাটত কেন্দ্ৰীয় অনুষ্ঠানৰ আয়োজন কৰা বুলিও জানিব পৰা গৈছে।\n৯. সদৌ অসম ছাত্ৰ সন্থাই সুধাকণ্ঠৰ ৮৯সংখ্যক ওপজা দিনৰ উপলক্ষত গুৱাহাটীৰ দীঘলী পুখুৰীৰ পাৰত উন্মোচন কৰিলে ‘উদ্দীপনা-২০১৫’ শীৰ্ষক শ্ৰব্য সঁফুৰা। এই শ্ৰব্য সঁফুৰাত ৰাজ্যখনৰ বিভিন্ন প্ৰান্তৰ মহাবিদ্যালয়-বিশ্ববিদ্যালৰ বৰ্ষশ্ৰেষ্ঠ গায়ক-গায়িকাৰ কণ্ঠৰে বাণীবদ্ধ হৈছে ভূপেনদাৰ গীত।\n১০. কালি আনুষ্ঠানিক ভাৱে কাজিৰঙা ৰাষ্ট্ৰীয় উদ্যান এইবৰ্ষৰ বাবে মুকলি কৰা হয় পৰ্যটকৰ বাবে। বনমন্ত্ৰী এটোৱা মুণ্ডাই এই কাৰ্যসূচীত দেশী-বিদেশী পৰ্যটকৰ সৈতে অংশগ্ৰহণ কৰে।


ষ্টাম্প পেপাৰ কেলেংকাৰী ! – NewsFile Online (Oxomiya)\nHome / Region / Assam / ষ্টাম্প পেপাৰ কেলেংকাৰী !\nষ্টাম্প পেপাৰ কেলেংকাৰী !\nনগাঁৱত কম মূল্যৰ ষ্টাম্প পেপাৰৰ ব্যাপক নাটনি ৷ এই প্ৰতিবেদন ভাস্কৰ জ্যোতি শ‌ইকীয়াৰ\nবৃহষ্পতিবাৰ, ডিচেম্বৰ ২৪, ২০২০\nনগাঁও, ২৪ ডিচেম্বৰ : নগাঁও জিলা প্ৰশাসনৰ দুৰ্বলতাৰ সুযোগ গ্ৰহণ কৰি জিলাখনত ৫,১০,২০, ৫০ আৰু ১০০ টকা মূল্যৰ দলিলৰ ব্যাপক নাটনি ঘটাত সাধাৰণ ৰাইজৰ মাজত সম্প্ৰতি এক প্ৰকাৰ হাহাঁকাৰ পৰিৱেশ বিৰাজ কৰিছে। বিশেষকৈ নগাঁও জিলা উপায়ুক্ত কাৰ্যালয় চৌহদত থকা উকীল সন্থা আৰু তৰণী সন্থাৰ কাৰ্যালয়ৰ লগতে নগাঁও পঞ্জীয়কৰ কাৰ্যালয়ৰ সন্মুখত বহা ভেণ্ডৰ সকলৰ হাতত দীৰ্ঘদিন ধৰি ষ্টাম্প পেপাৰ ব্যাপক নাটনিয়ে দেখা দিয়াত সৰ্বসাধাৰণ ৰাইজে জ্বলাকলা খাবলগীয়া হৈছে।\nসৰ্বসাধাৰণ ৰাইজৰ কম মূল্যৰ দলিল সমূহ বিশেষকৈ ৫ টকীয়া, ১০, ২০, ৫০ আৰু এশ টকীয়া ষ্টাম্প পেপাৰ খুৱেই প্ৰয়োজন হয়। মূলতঃ নাম সলোৱা, নামৰ শুধৰণি, বিভিন্ন কামত চুক্তি সম্পাদন কৰা, বিবাহ পঞ্জীয়ন আদিৰ এফিডেফিট, বেংকৰ ঋণ, মাটি বাৰী ক্ৰয়-বিক্ৰয়, নামজাৰি, বাটোৱাৰাকে ধৰি অন্যান্য বহু কামৰ বাবে ৫, ১০, ২০, ৫০ আৰু ১০০ টকীয়া ষ্টাম্প পেপাৰ খুবেই প্ৰয়োজনীয়।\nতেনে ক্ষেত্ৰত বিগত প্ৰায় তিনি বছৰ ধৰি ৰহস্যজনক ভাবে ৰাজ্যখনৰ আন ঠাইৰ লগতে নগাঁৱতো ষ্টাম্প পেপাৰৰ ব্যাপক নাটনি হোৱাৰ বাবে ৰাইজ চৰম সমস্যাৰ সন্মুখীন হৈ আহিছে। বিশেষকৈ মধ্যবিত্ত আৰু দুখীয়া শ্ৰেণীৰ ৰাইজে ২০ আৰু ৫০ টকাৰ দলিলৰে সম্পাদন কৰিব পৰা কামটো ১০০/২০০ টকাৰ দলিল ক্ৰয় কৰি কৰিবলগীয়া হোৱাৰ বাবে সৰ্বস্বান্ত হ’বলগীয়া হৈছে। ইপিনে কম মূল্যৰ ষ্টাম্প পেপাৰ সমূহৰ যোগান বন্ধ হৈ থকাৰ পূৰ্ণ সুযোগ গ্ৰহণ কৰি একাংশ ভেণ্ডৰে ৫ টকীয়া ষ্টাম্পটো ৫০ টকাত, ১০ টকীয়াটো ৬০/৭০ টকাত আৰু ২০ টকীয়াটো ১০০ টকাত, ১০০ টকীয়া দলিল ২০০ টকা পৰ্যন্ত বিক্ৰী কৰাৰ অভিযোগ উঠিছে।\nউল্লেখ্য, নগাঁও উপায়ুক্ত কাৰ্যালয় চৌহদত প্ৰতিদিনে প্ৰায় লক্ষাধিক টকাৰ ষ্টাম্প পেপাৰ বিক্ৰী হয়। জানিব পৰা মতে, কম মূল্যৰ ষ্টাম্প পেপাৰ ৰাজ্য চৰকাৰৰ বিত্ত বিভাগে দীৰ্ঘদিন ধৰি পৰ্যাপ্ত পৰিমাণে যোগান ধৰা নাই। যাৰ বাবে ৰাইজৰ চাহিদা অনুপাতে ইয়াৰ নাটনি দিনক দিনে বৃদ্ধি পাইছে। জিলাখনৰ ৰাইজে চাহিদাৰ প্ৰতি লক্ষ্য ৰাখি শীঘ্ৰে পৰ্যাপ্ত ষ্টাম্প পেপাৰ জিলাখনৰ বাবে যোগান ধৰিবলৈ দাবী জনাইছে।\nমন কৰিবলগীয়া বিষয় এই যে, চৰকাৰে সৰ্বসাধাৰণ ৰাইজৰ সুবিধাৰ বাবে ই-ষ্টাম্পৰ ব্যৱস্থা কৰিছে যদিও নগাঁৱত সেয়া উপলব্ধ নহয়। কিয়নো নগাঁও জিলা উপায়ুক্ত কাৰ্যালয়ৰ পৰা প্ৰায় ডেৰ কিলোমিটাৰ নিলগত অৱস্থিত লাওখোৱা ৰোডত ই-ষ্টাম্প পেপাৰ বিক্ৰেতা প্ৰতিষ্ঠান আছে য’ত যাবলৈ ৰাইজে প্ৰায় ১০০ টকা পৰ্যাপ্ত ৰিক্সা ভাড়া ভৰিব লগা হয়। তদুপৰি উপায়ুক্ত কাৰ্যালয় নাইবা ৰাজহ বিভাগৰ অধীনস্থ উপ-পঞ্জীয়কৰ কাৰ্যালয়ৰ পৰা ই – ষ্টাম্প পেপাৰ ক্ৰয় কৰিবলৈ আহ যাহ কৰাৰ বাবে প্ৰায় এঘন্টা সময়ৰ প্ৰয়োজন হয়। ফলত অধিকাংশ ৰাইজে অত্যাধিক খৰচ বহন কৰি হ’লেও তৰণি সন্থাৰ কাৰ্যালয়,পঞ্জীয়কৰ কাৰ্যালয়ৰ একাংশ ভেণ্ডৰৰ পৰা ষ্টাম্প পেপাৰ ক্ৰয় কৰি নিজৰ কাম সমাধা কৰে। ইপিনে, ভোটাৰ লিষ্টৰ প্ৰত্যায়িত প্ৰতিলিপিৰ বাবে প্ৰয়োজন হোৱা ৭৫ পইচা মূল্যৰ ফলিঅ’ৰো কৃত্ৰিম নাটনি দেখুৱাই ব্যাপক লুন্ঠন চলাই থকা হৈছে।\nনিয়ম অনুসৰি, জিলা নিৰ্বাচনী আয়োগৰ কাৰ্যালয়ে এই ফলিঅ’ নিজে ক্ৰয় কৰি সৰ্বসাধাৰণ ৰাইজক ভোটাৰ তালিকাৰ প্ৰত্যায়িত প্ৰতিলিপি দিব লাগে যদিও বিভিন্ন অজুহাত দেখুৱাই সেই ফলিঅ’ পৰ্যাপ্ত নহয় বুলি দাবী কৰে। ফলত ৭৫ পইচা মূল্যৰ ফলিঅ’ ৰাইজে ১০ টকাত ক্ৰয় কৰিব লগা হৈছে। ইপিনে, ষ্টাম্প পেপাৰৰ নাটনি সন্দৰ্ভত জিলা কোষাগাৰৰ অধীক্ষক গৰাকীয়ে মন্তব্য প্ৰকাশ কৰি কয় যে বিগত এবছৰ ধৰি কম মূল্যৰ দলিল চৰকাৰে পৰ্যাপ্ত পৰিমাণে যোগান ধৰা নাই। যাৰ বাবে ৰাইজৰ কিছু অসুবিধা হৈছে। তেওঁ জিলাখনলৈ প্ৰয়োজনীয় ষ্টাম্প পেপাৰ যোগান ধৰিবলৈ চৰকাৰক লিখিত ভাবে অৱগত কৰিছে বুলি জানিবলৈ দিয়ে।


একেটা ক্লাৱতে পিতৃ-পুত্ৰ! মানচেষ্টাৰ ইউনাইটেডৰ হৈ ৭ নম্বৰ জাৰ্ছিৰে নামিব জুনিয়ৰ ৰোনাল্ডো\nএকেটা ক্লাৱতে পিতৃ-পুত্ৰ! মানচেষ্টাৰ ইউনাইটেডৰ হৈ ৭ নম্বৰ জাৰ্ছিৰে নামিব জুনিয়ৰ ক্ৰিশ্চিয়ানো ৰোনাল্ডো\nFebruary 12, 2022 10:07 am\nপিতৃ বিশ্ব প্ৰসিদ্ধ ফুটবলাৰ ক্ৰিশ্চিয়ানো ৰোনাল্ডো। তেওঁৰ পুত্ৰ জুনিয়ৰ ৰোনাল্ডোৰ ভৰিতো ফুটবলৰ যাদু। পিতৃৰ পদাংক অনুসৰণ কৰি এইবাৰ বিশ্বক নিজৰ কলা দেখুৱাবলৈ সাজু জুনিয়ৰ ৰোনাল্ডো।\nমাত্ৰ ১১ বছৰীয়া কিশোৰগৰাকীয়ে বিশ্বৰ অন্যতম ঐতিহ্যবাহী ক্লাৱ মানচেষ্টাৰ ইউনাইটেডৰ বাবে স্বাক্ষৰ কৰিলে। পিতৃৰ দৰেই তেওঁৰ পিন্ধনতো থাকিব ৭নম্বৰ জাৰ্ছি। একেটা ক্লাৱৰ হৈ খেলিব পিতৃ-পুত্ৰই। বংশলতাৰ গৌৰৱ এই পৰম্পৰা সঁচাকৈয়ে বিৰল।\nক্ৰিশ্চিয়ানো ৰোনাল্ডোৰ পুত্ৰৰ ফুটবল খেলৰ আংশিক ভিডিঅ’ কিছুমান বিশ্ববাসীয়ে দেখিছে আৰু তাত তেওঁ প্ৰসিদ্ধ ফুটবলাৰ হোৱাৰ প্ৰতিভা স্পষ্ট ৰূপত জিলিকি উঠিছে। পিতৃৰ দৰেই তেওঁৰো ভৰিৰ কলা একেই।\nক্ৰিশ্চিয়ানো ৰোনাল্ডোৰ পাৰ্নাৰ জৰ্জিনা ৰড্ৰিগেজে নিজেই জুনিয়ৰ ৰোনাল্ডোৰ মেন ইউনাইটেডত যোগ দিয়াৰ ছবি ইনষ্টাগ্ৰামত শ্বেয়াৰ কৰিছে। অন্তিম ২৪ ঘন্টাত প্ৰায় ৫০লাখৰ ওপৰত মানুহে লাইক কৰিছে সেই ছবি।\nপুত্ৰৰ মনৰ ইচ্ছাৰ প্ৰতি সকলো সময়তে সমৰ্থন আগবঢ়াই যাব বুলি ঘোষণা কৰা পৰ্তুগীজ কিংবদন্তিগৰাকীৰ পুত্ৰই অৱশেষত তেওঁকেই অনুসৰণ কৰাত নিশ্চত গৰ্বিত হ’ব।\n11-year old Cristiano Ronaldo Jr has officially signed for Manchester United. He will wear the number7shirt ✍🔴 pic.twitter.com/xVlQGs4jVL\nউল্লেখ্য যে যোৱা বছৰ ছেপ্টেম্বৰ মাহত জুভেন্টাছ ত্যাগ কৰি ৰোনাল্ডোৱে অ’ল্ড ট্ৰেফ’ৰ্ডলৈ উভতিছিল। ১২ বছৰ পিছত পুৰণি ক্লাৱলৈ প্ৰত্যাৱৰ্তন কৰিছে উটবলৰ মহাতাৰকাগৰাকী। তেওঁ পুনৰ এবাৰ মানচেষ্টাৰ ইউনাইটেডৰ হৈ খেলিছে।